Dame i gospodo, poštovani gosti, otvaram 73. sjednicu Predstavničkog doma Parlamentarne skupštine BiH. Na sjednicu smo pozvali naše redovne goste, predsjedavajućeg i članove Predsjedništva BiH, predsjedavajućeg i članove Savjeta ministara, predstavnike međunarodnih organizacija i nevladinih organizacija koje prate rad našeg doma. Sve prisutne poslanike i goste pozdravljam, kao i predstavnike medija. Prema informacijama službe, sjednici prisustvuje 35 poslanika. Konstatujem da sjednica ima kvorum za punovažan rad i odlučivanje. Momčilo Novaković i Velimir Jukić su najavili kašnjenje. U okviru prethodnih pitanja napominjem da smo u skladu sa našim zaključkom sa 71. sjednice Doma od Centralne izborne komisije dobili Prijedlog plana aktivnosti za usaglašavanje Ustava BiH i Izbornog zakona u cilju primjene odluke Evropskog suda za ljudska prava i on vam je dostavljen. Takođe su i klubovi dobili od Savjeta ministara Akcioni plan za izvršenje presude Evropskog suda. Zatraženo je da svaki klub delegira po jednog predstavnika u Radnu grupu za pripremu prijedloga amandmana za Ustav BiH i usklađivanje Izbornog zakona, u skladu sa tim istim Akcionim planom Savjeta ministara. Što se tiče izmjena dnevnog reda, želim vas upoznati da smo tačku 17. Prijedlog zakona o izmjenama i dopunama Zakona o službi u Oružanim snagama BiH dopunili s Mišljenjem Zajedničke komisije za odbranu i bezbjednost BiH, s obzirom da Komisija nije prihvatila principe ovog zakona. Prema našem dogovoru sa jučerašnjeg sastanka Kolegija u proširenom sastavu, namjeravamo napraviti pauzu u 14,00 sati. Otvaram raspravu o predloženom dnevnom redu. Uvaženi poslanik Mirko Okolić. Replika ili poslovnička intervencija, šta je?
Ne, diskusija.
Diskusija?
Tako kod mene stoji. 2
Izvolite.
Hvala lijepo. Hvala, gospodine predsjedavajući. Uvažene kolegice i kolege poslanici, predstavnici Savjeta ministara, nevladinih međunarodnih organizacija, sredstava informisanja, dragi gosti, ja želim da na osnovu člana 65. stav (1) Poslovnika Predstavničkog doma Parlamentarne skupštine BiH za današnju sjednicu Doma, 73. po redu, predložim novu tačku dnevnog reda, koja bi se zvala 'Razmatranje provaljivanja i nasilnog ulaska u salu Parlamentarne skupštine BiH, dana 1. 3. 2010. godine'. Obrazloženje: Dana 1. 3. 2010. godine koji se od strane jednog entiteta, Federacije BiH, obilježava kao Dan nezavisnosti BiH, od strane nekadašnjeg poslanika SDA Ibrana Mustafića provaljena je sala Parlamentarne skupštine BiH. U svrhu dokaza dostavljam pisani materijal u vidu izjava u novinskim i drugim članacima, te fotografije. S obzirom da je provaljivanje i nasilan ulazak u salu nezakonit, vandalski, nedemokratski čin itd., predlažem raspravu i sljedeće zaključke: 'Predstavnički dom oštro osuđuje vandalski čin provaljivanja i nasilnog ulaska u salu Parlamentarne skupštine BiH; da Zajednički kolgijum oba doma Parlamentarne skupštine BiH podnese krivičnu prijavu protiv Ibrana Mustafića, eventualno i drugih, kao vinovnika provaljivanja u salu Parlamentarne skupštine BiH; da se po podnošenju krivične prijave obavijesti ovaj dom. Zašto Kolegijum? Zato što je Kolegijum taj koji odobrava Veliku salu, Zajednički kolegijum odobrava Veliku salu. Evo, u prilogu dostavljam pisani materijal koji sam rekao da je u prilogu.' Hvala.
Zahvaljujem. Uvažena poslanica Mirjana Malić. Izvolite.
Poštovani predsjedavajući, koleginice i kolege, uvaženi ministri, predstavnici nevladinih organizacija i gosti, dakle, dozvolite mi da u ime Kluba SDP-a pokušam da u najkraćim crtama sublimiram tri naše primjedbe na današnji dnevni red. O tome smo jučer govorili, odnosno govorila sam i na Proširenom kolegiju. Naime, predsjedavajući našeg doma maločas nas je upoznao sa činjenicom da je Vijeće ministara dostavilo Akicioni plan kroz ono što se zove prethodna pitanja. Ja moram uvažene kolege podsjetiti da kada je Klub SDP-a 26. decembra podnio našu inicijativu ovom parlamentu 'da se legalne vlasti u našoj zemlji moraju očitovati a propos presude Međunarodnog suda za ljudska prava u Strazburu', pa je ta inicijativa ušla u proceduru 18. januara, Ustavnopravna komisija joj dala podršku, a mi smo na 71. sjednici Predstavničkog 3 doma od 10. februara 2010. godine skoro jednoglasno sa jednim suzdržanim glasom usvojili zaključke koji glase: 'Zadužuje se Vijeće ministara i Centralna izborna komisija da to i to urade', ali drugi zaključak koji je također potpuno validan i legalni zaključak po istom pitanju glasi: 'Predstavnički dom će predloženi plan aktivnosti razmatrati na redovnoj sjednici Parlamenta 10. marta.' Zašto za Klub SDP-a nije dostatna informacija o tome da je Vijeće ministara informiralo Radnu grupu i zašto insistiramo na tome da se to danas stavi u vrh i na sami početak našeg današnjeg rada je činjenica da plan za SDP-e ne postoji dok se ne očituje ovaj parlament, jer je ovaj parlament zadužio Vijeće ministara da kao izvršna vlast naše zemlje se očituje prema presudi Suda za ljudska prava u Strazburu koji obavezuje našu zemlju da nešto uradi? Kad uvrstimo ovaj plan u razmatranje, onda ćemo imati dodatno reći zašto smo nezadovoljni. Hodogram nije dovoljan. Vijeće ministara i vladajuća koalicija su legalne i legitimne, kako oni vole reći, vlasti u ovoj zemlji, odnosno predstavnici vlasti u ovoj zemlji. Način na koji je Akcionim planom Vijeće ministara predvidjelo involviranje Parlamenta da Parlament uradi dio posla u vidu prijedloga, ne obećava da ćemo sa velikom pažnjom i sa suštinskim promjenama doći do eliminacije diskriminacije, na koju se preferira presuda u Strazburu. Dakle, mi kao opoziciona stranka nismo opozicija države. I mi se osjećamo obaveznim da sudjelujemo u svemu što je bitno za opstanak i dignitet naše zemlje. Ali nismo spremni da budemo alibi za vaše neuspjele dogovore. I zato vas lijepo molim, sve kolege, da pokušamo ispuniti Prijedlog zaključka, ne samo u tačci 1. nego u tačci 2., i dozvolite prvo ovom parlamentu da se očituje o predloženom planu pa onda da danas u 14 sati bude konstituisanje Radne grupe koju je Vijeće ministara formiralo i odrede oni koji će u tom smislu učestvovati. Dakle, to je jedan prijedlog, i to je razlog zašto ja juče nisam pristala da se ova tačka dnevnog reda uvrsti na broj 28. Jer tačka 28. na današnjoj raspravi stigla bi na red između 5 i 6 sati, a Vijeće ministara je već u 2 sata danas zakazalo konstituisanje ove radne grupe, i to zaista ne bi imalo smisla. Drugo, na što ja hoću da podsjetim (a može biti i treće, ali ja ću govoriti zajedno) ovaj parlament i o tome je juče bilo govora na Proširenom kolegiju i mislim da dijelim mišljenje svih članova Proširenog kolegija, dvije inicijative Kluba poslanika SDP-a u ovome domu; jedna se odnosila na informaciju preciznu svih relevantnih ministarstava i institucija naše zemlje koje su bile involvirane u operaciju Svjetlost; i druga informacija o hapšenju i potjernicama naših građana. Ja potpuno razumijem da mi nismo bili, odnosno da Kolegij, uži Kolegij nije bio u stanju da ovo stavi na dnevni red respektujući stav Parlamenta, jer nismo dobili nikakve relevantne informacije od bilo koje odgovorne institucije ili vodeće institucije koja je vodila te procese ili koja je odgovorna za ono što se dešava našim građanima van zemlje. Ali ja moram reći u ime Kluba SDP-a da mi zaista izražavamo svoje nezadovoljstvo zbog potpuno ignorantskog odnosa Vijeća ministara kad su ova dva pitanja ponovo pokrenuta. I molila bih, ako postoje predstavnici Vijeća ministara, da nam bar sad usmeno daju informaciju, dakle povodom nedostatka odgovornosti ili ignoriranja stavova, i to ne samo ovog doma nego čak i zaključaka zajedničkih sjednica oba doma ovog parlamenta. Evo, zasad toliko, hvala. 4
Dozvolite samo radi upoznavanja svih poslanika, mi smo juče na Proširenom kolegiju razmatrali ovu situaciju i prijedlog Kolegijuma je bio da se kao 23. tačka dnevnog reda stavi Akcioni plan; ako je potrebno da o tome raspravljamo. Međutim, i tada od svih članova Proširenog kolegijuma je bio stav da se ne treba stavljati, da je dovoljna informacija koju smo dobili. Prema tome, ovi stavovi novi koji se iznose mogu da budu novi stavovi, ali ovo jučer je bio usaglašen stav Proširenog kolegijuma u vezi sa dnevnim redom. Istovremeno je sekretar Savjeta ministara bio prisutan i rekao ... o pribavljanju informacije u vezi sa tačkom dnevnog reda o Maoči i činjenicom da je to tačka dnevnog reda oba doma, a ne samo danas tačka dnevnog reda Predstavničkog doma, tako da su klubovi i predsjednici klubova mogli da podijele te informacije sa svojim članovima u vezi sa onim što smo dobili od sekretara Savjeta ministara i njihova predviđena kad će ta informacija doći na dnevni red. To je ono što se dešavalo na Proširenom kolegijumu. Mislim da trebaju da budu upoznati oni koji nisu od svojih klubova ili predsjednika klubova čuli šta se dešavalo. Sljedeći za diskusiju je uvaženi poslanik Šefik Džaferović. Izvolite.
Gospodine predsjedavajući, koleginice i kolege, na sjednici oba doma 2. ovog mjeseca, ja sam ukazivao na jedan događaj koji se desio dan prije toga i smatrao sam, bez obzira što to nije bilo na dnevnom redu, da tako važno pitanje ne bi smjelo da se ne pomene ili ne tretira na zajedničkoj sjednici koja se, kažem, desila dan nakon toga. Naime, 1. marta ove godine profesor doktor Ejup Ganić, član Predsjedništva Republike BiH, i, koliko ja znam, zamjenik predsjednika Predsjedništva u vremenu od '92 – '95. godine je 1. marta ove godine na zahtjev Srbije lišen slobode u Velikoj Britaniji, na zahtjev Srbije za izručenje. Ovo je tako važan događaj da mislim da nema potrebe da trošimo riječi, događaj koji sasvim sigurno će ostaviti traga na ukupne odnose i u BiH i u regionu, događaj koji je iz više aspekata važan i ja smatram da Parlamentarna skupštine BiH mora dobiti informaciju Vijeća ministara o tome šta se desilo i mora raspraviti tu informaciju. Ja sam za danas napisao ovdje prijedlog tačke dnevnog reda za 73. sjednicu Predstavničkog doma, koja glasi: 'Informacija Vijeća ministara BiH o lišavanju slobode profesora doktora Ejupa Ganića u Velikoj Britaniji na osnovu zahtjeva Srbije za izručenje.' Ovo je zahtjev u ime Kluba SDA. Ja nemam ništa protiv niti Klub SDA ima bilo šta protiv da se ovo odnosi na sve građane BiH, ovako kako je uvažena profesorica Malić istakla u svom prijedlogu. Mislim da ta informacija mora doći ovdje danas na Parlament, a ukoliko nije moguće da ta informacija danas dođe, onda evo ja se mogu složiti da to bude jedna od prvih tačaka prve naredne sjednice Predstavničkog doma. Evo ja ću ovo što sam napisao dati da se iskopira i da se podijeli kolegama. Hvala. 5
Zahvaljujem. Uvaženi poslanik Zlatko Lagumdžija. Izvolite.
Zahvaljujem se, gospodine predsjedavajući, Uvažavajući ovo što je kolega Džaferović rekao, dakle da su spremni da ova njihova inicijativa se inkorporira u inicijativu koju smo mi već dali, mi smo spremni, da tako kažem, da usaglasimo kako bi se zvala tačka dnevnog reda koja bi objedinila, prvo, bilo koji od slučajeva; ako postoji spremnost za jedan, dobro i jeste; ako postoji spremnost za dva, kao što su Jurišić i Ganić, još bolje; ako postoji spremnost za Jurišić, Ganić i svakog građanina BiH koji bi sutra mogao doći u takvu priliku, to bi bilo najbolje. I mi smo spremni po bilo kojoj od tih tema da damo svoj aktivan doprinos. Gospodine predsjedavajući, ovo što ste Vi rekli vezano za Svjetlost, nije baš nama dovoljno, ali se nadam da će se o tome Parlamentarna skupština očitovati. Prijedlog i tačka dnevnog reda koji bi želio da iniciram. Razlog zašto ga profesorica Malić nije mogla jučer na Kolegiju inicirati, a ponukan upravo ovom situacijom da mi post festum djelujemo, sredstva informisanja i internet portali, internet svijet je u zadnjih 12 sati prepun informacija, ako je suditi po medijima, o skandalu koji bi mogao da preraste u nove slučajeve Ganić i Jurišić i ko zna ko. Naime, o čemu se radi? Internet je preplavljen već i komentarima i neki štampani mediji su vidim danas to objavili da je iz Ministarstva sigurnosti otišao prema Savjetu bezbjednosti UN-a dopis u kojem se praktično denunciraju određene organizacije da su te koje sarađuju sa mrežom terorista. Ja dobro znam šta to znači. Ja sam bio potpisnik kao ministar vanjskih poslova i gospodin Belkić ratificirao to i postojao puni konsenzus svih političkih snaga u Parlamentu 2002. godine kada je potpisivana i ratificirana Međunarodna deklaracija o saradnji cijelog svijeta u borbi protiv terorizma. To su vrlo ozbiljne stvari. Ako je, zamislite sljedeću situaciju, da je poslan dopis iz Ministarstva sigurnosti u kojem su pobrojane 10, 20, 30, 50 organizacija među kojima je državna aviokompanija, među kojima je banka bosanska za razvoj (Investiciona banka) koja za četiri sedmice pravi najveći investicioni forum u ovoj zemlji u posljednjih nekoliko godina, dakle te su institucije denuncirane da sarađuju sa svjetskom mrežom terorizma. To znači da danas poslijepodne neki avion sa oznakom „Air Bosna“ može biti zaustavljen zbog toga ... a da znate sankcije za tako nešto su takve da nam neće moći pomoći niko, čak i kad bi imali konsenzus, koji očigledno nemamo. Dakle ja bih molio, gospodine predsjedavajući, da danas se nas hitno informiše o tome šta se dešava, jer sutra, svaki sat, znači jednog investitora manje na investicionoj konferenciji. Svaki sat znači mogućnost da se avioni bosanskohercegovački zaustave zbog toga što vlastita država je rekla da avioni koji nose tu oznaku sarađuju sa svjetskim terorizmom. To ne može čekati. Zato predlažem, molim vas imam formulaciju, da dobijemo informaciju ko je to uradio, kako je uradio, na osnovu čega je uradio, i da povuče to dok ne da pune dokaze za optuživanje vlastite zemlje da smo teroristička zemlja. 6 Dakle to je jedno. I drugo, gospodine predsjedavajući, pošto ste Vi već komentarisali inicijativu gospođe Malić, želim da kažem da za nas Odluka Vijeća ministara o Akcionom planu ne postoji kao SPD. Želim da Vas obavijestim da ... odluka po kojoj želimo raspravu o tome, prvo na Parlamentu prije nego se aktivira. Jer, da vas samo informišem, u ovoj odluci mi ne želimo da budemo paravan. Evo gospodin Dokić odlazi. On je u ovoj odluci ispred SNSD-a imenovan u Vijeće ministara.
Čovjek je član Kluba SNSD-a.
Čovjek je član Kluba SNSD-a! Čestitam!
Da.
Čestitam vam još jednom.
Oduvijek je bio od početka Parlamenta.
Odlično. Dakle ispred SNSD-a je delegiran.
Ispred Kluba SNSD-a.
Odlično. Ispred SDP-a o ovoj odluci ... samo želim da vas obavijestim da Vijeće ministara zna: za nas ova odluka Vijeća ministara nije validna sa imenima članova ove komisije. SDP ne želi da učestvuje u toj komisiji. Ne može Vijeće ministara imenovati čovjeka iz SDP-a u tu komisiju. Ne može to uraditi, a naročito bez da Parlament se o tome očituje. Dakle smatram ovo kapitalnim pitanjem jer Akcioni plan, želim da budem vrlo jasan, hoćemo još da razgovaramo jer tvrdimo da je ovaj Akcioni plan Vijeća ministara prevara za BiH javnost. Deset sedmica je trebalo da se napravi Akcioni plan koji ima stranicu i po, a sada se očekuje da ovi ljudi trebaju za pet sedmica da donesu ustavne amandmane. Mi nećemo u tome da učestvujemo. ___________(?) [[nije uključen mikrofon]] Izvinjavam se, za dvije sedmice. Dakle deset sedmica je, Martine, trebalo da se kaže donijet ćemo, i da na kraju Vijeće ministara imenuje članove Parlamenta u svoju komisiju 7 svojom odlukom. Dozvolite, to ne može tako. Dakle obavještavam vas, molim vas jednom da uzmete ozbiljno u obzir ovo što je profesorica Malić rekla. Sad vam govorim ispred Kluba, i ja kao član Parlamenta i kao član Kluba, da potcrtamo još jednom važnost ovoga. Ovako se to ne radi. I mi u tome nećemo da učestvujemo. I obavještavamo vas i Vijeće ministara i prisutne ovdje da vaša odluka – mi je ne priznajemo i ne poštujemo i ne prihvatamo u mjeri u kojoj ste imenovali člana predstavnika SDP-a u nju. Molim vas, nemojte to objaljivati u Službenom listu jer ćete imati trošak da objavite ispravku.
Zahvaljujem. Mi ćemo staviti Vaš prijedlog kao tačku dnevnog reda da se Akcioni plan stavi u današnji dnevni red sjednice. Međutim, moramo da razjasnimo stvari u kojima ne želim da bude nejasnoća. Savjet ministara i Ministarstvo pravde je tražilo od klubova poslanika da imenuju svoje članove i delegiraju svoje članove tamo. Niko nikoga nije stavljao nasilu, niti je imenovao bez njihove saglasnosti, kluba. To što su klubovi kao što je SDS imenovao gospodina Novakovića koji više ne pripada toj stranci ne znači da on ne pripada tom klubu. Prema tome, klubovi su ti koji su delegirali svoje članove kluba u tu komisiju. SDP može da kaže da se ne slaže sa tim što je imenovao SDP tog čovjeka, pa da kaže da povlači svoj potpis, ali nije niko radio ništa mimo procedura. Sve je urađeno u skladu sa procedurom i molim Vas da ovdje stvari budu jasne. Uvaženi poslanik Remzija Kadrić, replika. Izvolite.
Zahvaljujem se, predsjedavajući. Mi smo maloprije dobili prijedlog dopune dnevnog reda uvaženog poslanika Mirka Okolića pa bih ja, prije nego što se izjasnim o ovom prijedlogu, zamolio predlagača da nam malo dodatno pojasni naslov ove svoje tačke u kojoj stoji: 'Razmatranje provaljivanja i ulaska u salu Parlamentarne skupštine'. Da nam dodatno objasni šta to znači 'razmatranje'. Kako da razmotrimo 'provaljivanje'?
Zahvaljujem. Uvaženi poslanik Drago Kalabić, rasprava. Izvolite.
Poštovani predsjedavajući, uvažene kolegice i kolege, evo, mi shodno dosadašnjoj praksi nemamo prijedloga tačaka dnevnog reda jer smatramo da funkcija Kolegijuma i Proširenog kolegijuma jeste da utvrdi dnevni red, ne sporeći naravno ni drugima pravo da to rade danas. Ali po ko zna koji put govorimo iz kolegijalnih razloga jer svi klubovi i svi poslanici su zastupljeni na Proširenom kolegijumu i imaju mogućnost da to urade. 8 Ovo što smo čuli od gospodina Lagumdžije, mislim da nama pravi problem proceduralno, s obzirom da on nije prisutan na Parlamentu, da nije prisutan na komisijama i normalno da je vrlo teško ovako kad bane u Parlament na minut da se snađe i da ovdje nama drži predavanje i uzima nam neko vrijeme. Ima ona narodna da s nekim ne treba ništa raditi, da ne budem, ni kući ni... Tako i ja. Sad se kajemo što smo uopšte podržali inicijativu SDP-a, a podržali smo je prošli put, jer ta kvazimultietnička, kvazidemokratska, polupatriotska stranka u strahu da bi nešto od ovoga moglo biti, evo vidite kako nastupa. Jel' to vrijedno truda člana ovog kluba koji je imenovan ispred SDP-a da sjedi u ovoj, nazovite je kako hoćete, radnoj grupi, komisiji, i da eventualno sačeka neuspjeh i da to nekome fakturiše. Šta smo mi mogli drugačije uraditi? Šta je sporno u ovoj zemlji pružiti još jednom šansu bilo kome da završi ovaj posao? Od klubova je traženo da imenuju predstavnika. To je bila procedura. Mi smo to ispoštovali. Član Kluba SNSD-a je imenovan, odnosno data je saglasnost da on učestvuje u ovoj komisiji. Kako smo mi obaviješteni, to su radili i ostali klubovi. Sve ovo radimo na inicijativu SDP-a. Sa svim ovim se složio SDP. Ovi ljudi još kazali, i mene evo zanima, kazali da će to uraditi u narednih 10 dana. Kome je to puno 10 dana da sačeka da vidi šta će biti urađeno i može li biti urađeno? I onda odjednom strah od eventualno, s obzirom da je to partija koja je za gram vlasti spremna normalno da sve drugo uvalja u blato, strah od eventualno nekog uspjeha, dajte da se to unaprijedi. Nije problem, dajte zajedno ćemo učestvovati u tom razvaljivanju. Dajte ponudite i nama platformu da to razvalimo, pa evo, kako smo podržali onu vašu inicijativu da napravimo, evo dajte nam predložite da zajedno učestvujemo u razvaljivanju ovoga, ako već vi kao politička partija smatrate da to ne treba uraditi, da se to ne može uraditi, da se to neće uraditi i slično, unaprijed, iako imate sve vrijeme ovog svijeta da kao opoziciona partija naknadno sve kažete i da fakturišete onome ko ne uradi i slično. Ali, u pozadini je nešto drugo. Mi dobro znamo šta je u pozadini, da je car pritjeran do duvara i sad treba da se izjasni. I to je problem. Ali nije fer, barem da ne budemo saglasni u ovim proceduralnim stvarima i da ispoštujemo te procedure, imamo uvijek vremena za političke ocjene, imamo uvijek vremena. Ja mislim da je Klub SDP-a u ovome učestvovao kao i svi ostali klubovi, da smo dali šansu. Zar je u ovome parlamentu bilo ikada sporno ko će napraviti dobar prijedlog i ko će doći do konsenzusa, svi smo pokazali želju da bilo ko, ko napravi, i da imamo ako je to Vijeće ministara, ako je to Parlament, ako su to klubovi, ako su to lideri. Ja mislim da ljudi željni uspjeha ne postavljaju pitanje ko će to napraviti. Međutim, evo došli smo ovdje u situaciju da nešto što smo uradili na prijedlog SDP-a, pokazali odgovornost, mi sad imamo situaciju da se predlagač prije zore povlači iz tog procesa i on ne želi da u tome učestvuje. Ne znam zašto bi ostali imali više obaveze prema ovoj državi od SDP-a? Ako je stalo njima da to na taj način razvale, onda mislim da nije problem. Volio sam da se gospodin Lagumdžija izjasnio o tački dnevnog reda oko provale u Parlament. Kako može dignitet Parlamenta koji je narušen provalom namiriti danas značajnim odlukama? Bilo bi dobro da o tome kažemo svi mi koji radimo, koji smo tu, da se izjasnimo i o toj činjenici, pa da sve to stavimo na dnevni red da vidimo. Mi ćemo podržati ovu tačku da o tome raspravljamo. Mislim da je to poniženje za ovaj parlament, za ljude koji ovdje sjede, ono sve što se desilo, i da oni koji se izjašnjavaju o drugim važnim temama treba da se izjasne i o toj. 9 Ja ću zamoliti ... bio je prijedlog da raspravljamo, ne znam o kom članu Predsjedništva je govorio gospodin Džaferović. Ja ne poznajem takvog koji je bio član Predsjedništva. Ako govorimo o građanima BiH i o postupcima pred sudovima za ratne zločine, kako u Hagu tako u BiH, u drugim državama, u međunarodnom pravu, mislim da trebamo govoriti o građanima BiH. Ni o kome pojedinačno. Stotine Srba iz Hrvatske hapšeno je širom prostora bivše Jugoslavije, dnevno po 10 – 15, pa u ovom parlamentu niko nije podizao nikakvu temperaturu, ostavio je državama da to na neki način riješe, u skladu sa međunarodnim pravom, i to se rješava, jer to ovaj parlament ne može riješiti. Nama ostaje ovdje, ako taj prijedlog ide, da zamolimo Kolegijum da nam donese one toke, kako se zove, toge, da se obučemo, da nam donesu one čekiće svima za sudije, jer očito imamo namjeru danas suditi i presuđivati. Pa sudićemo. Uzećemo svi po Kočića, ono Jazavac pred sudom, i uzećemo svima to kao literaturu i sudićemo. Ima tu raznih predsjednika, članova Predsjedništva, predsjednika republika, ovakvih, onakvih, mnogo je toga po sudovima. Zašto bi jedne izdvajali? Ili šta mi to radimo, postoji samo sud za jedne, a za druge ne postoji?
mikrofon nije uključen
Polako, molim vas!
Nisam Vas čuo, gospodine Džaferoviću, jer nisam čuo dosad Vašu reakciju za ljude koji su hapšeni pa oslobođeni, na desetine potpuno nevinih ljudi, ali morali su proći te procese. Cijelo vrijeme Vi ste ovdje govorili kako je sud nadležan, kako je sud nadležan. Odjednom, kad je voda došla do poda, kad je ono što se izbjegavalo godinama, sada treba da se proguta, odjednom se diže dreka i, ne znam ni ja, pokušava ovaj parlament uvući u nešto čemu zaista nema mjesta i nema smisla. Ali evo, mi ćemo se o tome izjasniti. Ja u ime Kluba SNSD-a tražim 40 minuta pauze.
Pola sata pauze ima pravo svaki klub tražiti.
Dobro. [[PAUZA]]
Kolegice i kolege poslanici, molim vas da nastavimo da radimo. Klub SNSD-a je tražio pauzu od pola sata. Predsjednik Kluba: obrazlaganje pauze. Izvolite, imate li potrebu? 10
Pa imam potrebu, gospodine predsjedavajući, htjeli smo da u pauzi provjerimo neke stvari, da upozorimo da Parlament ne uđe u jednu opasnu zonu, a imam osjećaj da upravo idemo u tom pravcu. Mi smo provjerili, znači Klub SDP-a je poslao legitimno svoj prijedlog Vijeću ministara, znači to nije uradilo Vijeće ministara, nego je klub poslao svoj prijedlog. Ima pravo i da se povuče, ali da ne opterećuje nas i ovu sjednicu sa time i sve drugo, znači da ne bi se stvorila predstava, mi smo to provjerili znači, sasvim legitiman njihov prijedlog je bio i oni su na taj način učestvovali u ovome. Trebala nam je ova pauza da provjerimo. Provjerili smo i reakcije Parlamenta kada je u pitanju prijedlog tačke gospodina Džaferovića. Kad je hapšen jedan od poslanika ... ovaj parlament se nije oglasio i nije imao nikakve reakcije kad je država Srbija hapsila ljude po potjernicama i za ratne zločine, odavde je to bilo pozdravljeno, nije se niko oglasio. Kada je hapšen državljanin BiH iz Zvornika u Srbiji po potjernicama i bez potjernica nije se niko oglasio, smatralo se da je to rad pravosuđa, sad smo došli u situaciju da pošaljemo jednu opasnu poruku: da svako smije ili ne smije hapsiti samo pripadnike jednog naroda. Mislim da ne bi ovaj parlament smio ući u tu vrstu zamke, da bi to bilo vrlo opasno. Prošlost govori da tu nismo u pravu i da nije pametno na taj način ... Ali, ako se ide u tom pravcu, mi smo spremni da argumente ponudimo za ovo što govorimo.
Zahvaljujem. Uvažena poslanica Mirjana Malić, replika. Izvolite.
Poštovani predsjedavajući, koleginice i kolege, evo ja ću, iako sam se prijavila za repliku prije 40 minuta, gospodinu Kalabiću, kao predsjedniku Kluba SNSD-a. Nisam za ovih 40 minuta, odnosno pola sata, zaboravila šta je rekao. Dakle, prije svega, gospodin Kalabić je rekao da oni ne znaju - ne znamo mi šta vi znate; da oni znaju šta mi mislimo ili šta mi znamo. Mi ne znamo šta SNSD zna, niti nas interesuje šta SNSD zna. Mi znamo da nismo podnijeli nikakvu SDP-ovu inicijativu, nego smo kao klub poslanika u ovom parlamentu predložili zaključak, i to zaključak koji je usvojen 10. 2. ove godine i koji daje zadatak aktuelnoj, legalnoj, izvršnoj vlasti u našoj zemlji da se nakon ćutanja od skoro mjesec i po dana od momenta donošenja presude u Strazburu pokrene procedura donošenja ustavnih promjena vezanih za eliminaciju diskriminacije u našem Ustavu. Ja ću još jedanput podsjetiti ovaj dom i ja mislim da niko i u najgoroj i u najboljoj namjeri ovo ne može procijeniti politikantstvom: da smo 2002. postajući članica punopravna Vijeća Evrope se obavezali da ćemo u roku od godinu dana iz našeg Dejtonskog ustava, Aneksa IV. eliminisati diskriminatorne odredbe koje su u kontradikciji sa Rezolucijom o zabrani diskriminacije, koju smo potpisali. Osam godina, dva mandata u kojima je većina sadašnje pozicije učestvovala aktivno je potpuno ignorisala ovo stanje. Tokom trajanja sudskog procesa u Evropskom sudu za ljudska prava u Strazburu, ... naša država nije čak 11 pristala ni na nagodbu da bez presude to uradi. Zato smo mi smatrali da je potrebno inicirati ovakvu aktivnost. To je prva stvar. Prema tome, ne radi se o strahu SDP-a na uspjeh ili na neuspjeh. Osam godina aktuelna ... pozicije je dovoljan parametar je li to uspjeh ili nije uspjeh i jesmo li u stanju da napravimo neke pomake.
Vrijeme!
Dozvolite mi samo još sekundu. Dakle, nije podržao ovaj parlament nikakvu politikantsku ili nepolitikantsku inicijativu SDP-a. SDP je samo podsjetio na obavezu ove države i aktuelne vlasti da se presuda mora u potpunosti implementirati i da ima svrhe samo onda ako se uradi blagovremeno. I druga stvar koju ja govorim, ja imam ovdje papir u kojem jeste naš tehnički sekretar kluba napisao moje ime, bilo je nemoralno da ja kao predsjednik kluba koji je podnio taj zaključak eskiviram to sve skupa. Ali oprostite, ovaj zaključak je u dvije tačke, druga tačka zaključka je da je Vijeće ministara dužno da Akcioni plan prezentira ovom parlamentu i ovom domu, da se ono o tome izjasni, a da onda vidimo šta nam je dalje raditi. I tu je naša dilema i tu je naš protest. Jer, oprostite, nije problem učestvovanja SDP-a, ali mi zaista nećemo i nismo spremni da ... Nisam ja Vas ništa pitala, gospodine.
Vrijeme!
Evo, pošto je vrijeme, ja insistiram još jednaput da se ovaj zaključak usvojen na prethodnoj sjednici, odnosno 71., upotpunosti ispuni.
Zahvaljujem. Uvaženi poslanik Šefik Džaferović, replika. Izvolite.
Gospodine predsjedavajući, koleginice i kolege, replika ja na onaj dio koji se odnosi na Akcioni plan, samo istine radi. Dakle, mi smo zaključili 'da Vijeće ministara do 1. ovog mjeseca napravi Akcioni plan i da ga dostavi u Parlament da se u Parlamentu raspravi na sjednici desetog'. 12 Dakle, to je istina, to je tako bilo i provjerite stenogram. Prema tome, ja nemam problema i ovako da radimo, mada je onaj rok tamo pomalo smiješan, dvije sedmice nakon pet sedmica rasprave oko toga. Kako onda dvije sedmice da se uradi suštinski dio posla? Ali o tom po tom, ja mislim da ne bi bilo loše da se to stavi u vrh tačaka dnevnog reda, da raspravimo kao Parlament, jer smo preuzeli obavezu, i to jeste istina. Druga stvar se tiče ovog mog prijedloga kojeg sam ja isticao. Ja sam vrlo obazrivo i vrlo precizno pročitao ono što sam napisao, a kasnije vam je podijeljeno, ne želeći dakle ni na kakav način da izazovem bilo kakvu raspravu i diskusiju. A ako već hoćete, kolega Kalabiću, da znate, dakle moja namjera je da Rimska prvila puta i taj sporazum stavim na dnevni red, zatim brojne konvencije i da onda pokažem i dokažem ko može suditi za ratne zločine u BiH, to je Haški tribunal i Sud BiH. I da pokažem da će se na kraju dokazati da je u ovom slučaju Srbija zloupotrijebila poziciju međunarodnog subjekta. Dakle, evo da vam to kažem, i to će se na kraju tako pokazati, ništa drugo nisam htio da govorim.
Uvaženi poslanik Selim Bešlagić, replika. Izvolite.
Pa ja repliciram kolegi Kalabiću. Prvo, zadnje njegovo istupanje je netačno, jer Srbija, Republika Srbija hvata građane BiH bez razlike na nacionalnost, i Srbe i Hrvate i Bošnjake. Ja pretpostavljam da će biti i ostali ako se ne stane ukraj ovakvom ponašanju, i ako Parlament ne zauzme stav za zaštitu građana BiH. Kao što ste i rekli, gospodine Kalabiću, Selim Bešlagić je bio procesuiran i priveden Tužilaštvu BiH. Vi ste ovdje trebali da raspravljate o tome, niste prihvatili i ja vam se zahvaljujem. Ako sada kažete da poštujemo sudstvo i pravosuđe, evo ja prihvatam tu tezu i prihvatam tu činjenicu. Selim Bešlagić i procesuirani ljudi iz Tuzle za Tuzlansku kolonu, među kojima je i Ilija Jurišić, zvanično su dobili od Tužilaštva BiH da nema nikakvih elemenata, kao i Odluku Suda u Hagu da nema nikakvih elemenata za procesuiranje ovih stvari. Ovu odluku da bude još veći sarkazam i još veće, ja bih rekao, ignoriranje je što je i Ilija Jurišić ovu odluku Tužilaštva BiH dobio u beogradskom sudu i što nema reakcije beogradskog pravosuđa itd. I treća stvar, ja bih Vas zamolio, gospodine Kalabiću, da u ovoj državi vi Srbi kao konstitutivni narod poštujete ovu državu i da pokušamo svi skupa da zaštitimo građane BiH, bez razlike na nacionalnost. Zato vas molim da u ovim daljim raspravama, bar kad se radi o ovim stvarima, prihvatimo ovo što i Vi govorite, da prihvatimo Tužilaštvo, sudstvo BiH i neka procesuira sve, ja sam se stavio na raspolaganje, stavio sam se jer sam znao šta sam, ko sam, šta su Tuzlaci radili i dobio sam punu satisfakciju. Ali još danas ne mogu nigdje izaći iz BiH, zato što je sud u Beogradu proslijedio crvenu potjernicu za nas pet iz Tuzle. Šta je ova država poduzela da tu potjernicu skine ako sam dobio presudu Tužilaštva BiH? To je problem, šta će se desiti. Ja sam rekao, moje poslaničko pitanje je bilo: 'Šta je sa građanima BiH koji su procesuirani?' I prošli put je ministar Čolak odgovarao na te stvari: tri hiljade ljudi je procesuirano. Jel' mi to znamo, jesmo znali? Nismo znali. Ja se samo, kažem ja kao 13 građanin BiH bez toga je li Selim u pitanju, zalagao sam se i zalažem se da mi zauzmemo stav da BiH mora imati pravni sistem u kome će kazniti sve one koji su počinili zločin, bez razlike na nacionalnost. Ako tako prihvatamo, onda nećemo politizirati stvari. Hvala vam.
Zahvaljujem. Uvaženi poslanik Denis Bećirović, replika. Izvolite.
Pa prvo treba konstatovati da sve ove teme koje je danas predložio Klub poslanika SDP-a BiH predložene su na vrijeme i u skladu sa Poslovnikom po kojem radi Predstavnički dom. I bilo bi dobro da smo konkretno raspravljali o tome, da smo dobili tražene informacije i danas pristupili realizaciji dnevnog reda koji je pred nama. Nažalost, čini mi se da su pojedinci svjesno napravili zamjenu teza i skrenuli sa onih tema o kojima smo trebali danas da govorimo i ovih tema koje je predložio konkretno Klub SDP-a. Čak smo otišli i toliko daleko da smo razgovarali o karakteru pojedinih partija itd. Klub SDP-a nema potrebu nikome da dokazuje neke činjenice od Dejtona do danas, a ovo je peti saziv, multietnička partija u ovom parlamentu, dakle u svim sazivima. Dalje, kada je riječ o konkretnom i jednom od današnjih prijedloga SDP-a, treba podsjetiti i na činjenicu da smo mi prije sedam dana zvanično kao klub poslanika uputili incijativu da dobijemo relevantne informacije i da danas imamo tačku dnevnog reda koja je tačno trebala glasiti: 'Razmatranje informacije o hapšenju i raspisivanju potjernica protiv državljana BiH', dakle svih državljana BiH, 's posebnim osvrtom na slučaj Ilije Jurišića i Ejupa Ganića', što je vrlo bitno, 'i prijedlogom mjera za zaštitu državljana BiH'. Očekivali smo i bez ovog prijedloga da će adekvatno reagovati Vijeće ministara, a posebno unutar Vijeća ministara Ministarstvo pravde, Ministarstvo sigurnosti i Ministarstvo za ljudska prava i izbjeglice. Do ovog trenutka mi nismo dobili nikakvu informaciju, niti je dobio Kolegij Predstavničkog doma bilo kakvu informaciju. I ključno pitanje ovdje za sve poslanike i mi o tome treba da razgovaramo, jeste: Zašto Vijeće ministara ne uvažava ovaj najviši zakonodavni organ, Parlament? Nije ovo prvi put, to jako dobro znaju i predstavnici opozicije i pozicije, postoji tačno popis preko 200 zaključaka, inicijativa ovog parlamenta koje Vijeće ministara nije realiziralo. To se ne može dogoditi ni u jednom parlamentu na svijetu, niti bi to dozvolio bilo koji parlament koji je birao neku vladu u bilo kojoj evropskoj a i šire zemlji. Dakle, bilo bi dobro kada bi porazgovarali malo o takvom jednom nemarnom odnosu Vijeća ministara prema Parlamentu BiH, a ne da skrećemo sa konkretnih tema i konkretnih prijedloga koji su, podsjećam, predloženi potpuno u skladu sa Poslovnikom. Dakle, da ne bi širili previše priču, bilo bi dobro da dobijemo relevantne informacije i da otvorimo ozbiljnu raspravu. SDP to u kontinuitetu traži, ne samo danas; podsjećam da smo mi imali rasprave u junu, julu 2007. godine 14
Vrijeme!
Kada je Klub poslanika SDP-a tražio raspravu o Budimiru Nikoliću, Selimu Bešlagiću, Iliji Jurišiću itd., pa i 2008. itd., međutim imamo problem i ova država mora odgovoriti na ključni problem, a to je: Zašto Republika Srbija ne želi da prijateljski riješi probleme sa državom BiH? Kada ovo kažem, jasno je i posebno ljudi u Ministarstvu pravde znaju o čemu se radi, s obzirom da je bio prijedlog i BiH da to riješimo zaista na jedan civilizacijski način, međutim Republika Srbija očigledno ne prihvata takav način rješavanja problema.
Molim vas da isključite mobilne telefone. Uvaženi poslanik Drago Kalabić, replika. Izvolite.
Pa evo ja cjelo vrijeme pokušavam dokazati ili barem kazati da ne idemo u pravom smjeru, i to je na sreću ili na žalost lako dokazati koliko su providne ove postavke. To znači da bismo danas ovdje trebali da Zvorničkoj grupi kojoj je suđeno u Beogradu, za koje postoje neoborivi dokazi da su činili ratne zločine, da je to trebalo u ovom parlamentu ... Zašto ih niste stavili zajedno, bivšeg predsjednika Opštine Zvornik, zašto ih niste stavili zajedno sa Ilijom Jurišićem i sa svima ostalim? Kako ste došli u situaciju da izdvojite, kojom metodom? Nacionalnom, vjerskom, političkom, ako pričamo o građanima BiH? Dajte manite se toga, ne pričamo o građanima BiH, ne pričamo, nijednom ovdje niko nije tog čovjeka iz Zvornika nije ga spomenuo, ja sam zapamtio imena sto hiljada puta gospodina Ilije Jurišića i želim da se to riješi. Ali kako da prihvatim priču da njega spomenem sto hiljada puta, da ove ostale ne spominjem uopšte jer oni su Srbi, oni su krivi, za njih je unaprijed krivica i može da ih hvata i Albanija, i Hrvatska, i Srbija, i Slovenija, i svi ostali i na to nećemo reagovati. O tome se radi. Kako možete kada je država BiH i njihovi najviši organi kazali dva člana Predsjedništva neće da idu u Srbiju, neće da sarađuju, plod te nesaradnje je ovo što imamo. Gospodo, kad se sretnu u pravosudnoj saradnji o čemu priča gospodin Džaferović o Rimskom putu, kada sjednu dva tužioca, kada sjedu eksperti pa donesu svoje papire pa razmjenu, da li Vi to, gospodine Džaferoviću, pozivate narko kriminalce u Beogradu da se pozovu na državljanstvo BiH i da sa dva ili tri kilograma heroina i kokaina ih niko ne smije ni hapsiti, ni procesuirati, ni potjernice, već da se samo pozove da su državljani BiH. Gospodine Džaferoviću, i ja se zalažem da dođemo do te diskusije da pitam je li poruka Tužilaštva i tužioca Veselinu Vlahoviću Batku: što ćeš ti u Španiji, što nisi ovdje, što hodaš okolo, pa te hapse, jel to poruka? I ja čekam tu raspravu i ja želim da to što Vi kažete da raspravim ovdje, da vidimo šta znači poruka iz BiH, a ne bih sad da citiram izjavu gospodina Tihića iza koje stoji. Gospodin Tihić je pogodio u sridu, ovdje ljudi ne rade svoj posao zbog tih problema i nerada trpe, tačno je to, građani BiH za koje ja neću da kažem da su krivi i da nisu krivi, ali da sebe pretvorim u sudnicu, da ovdje ja iz ovih papira razaberem kome ću ja reći da je kriv i treba ga 15 hapsiti na bilo kom dijelu zemaljske kugle, a za koga ću ja reći da nije kriv i ne sme da mu fali dlaka s glave – ne pada mi napamet, to pozivam i ostale da ne ulazimo u tu priču. Mi ne želimo u Parlamentu da otvaramo slučajeve, a mi, kada su rasprave i kada su godišnji izvještaji Visokog sudskog i tužilačkog savjeta i Tužilaštva – tad govorimo o tom. Nezavisno pravosuđe se ne stiče dekretom, ono se stiče povjerenjem. Nezavisno pravosuđe Engleske ako mislite da je očuvano zato što tamo piše da je nezavisno, nije tačno. Ono je steklo kredibilitet svojim ponašanjem stotinama godina i zato je nezavisno, a ne zato što je neko napisao da je nazavisno.
Vrijeme!
Ja završavam i time pozivam Parlament da jednom prestanemo ovako, jer politika Kalimera u ovom parlamentu neće proći. U RS su, da budem iskren, bile ove priče '97. Prošli smo mi kroz sve ovo, vas je sad ovo stiglo, mi smo to završili. Sad je na nekim drugim na red da progutaju žabu, to više nije žaba, to je žabetina, ali šta možemo, tako je došlo vrijeme i ...
Uvaženi poslanik Slavko Jovičić, replika. Izvolite.
Poštovani predsjedavajući, uvaženi članovi Savjeta ministara, dame i gospodo, da skratim ove pozdrave. Pa evo ovo pokazuje u kakvoj se situaciji nalazi ova zemlja. Prvo i najvažnije, zar neko zaista može da kaže da vjeruje u Sud i Tužilaštvo BiH, ako glavni tužilac kaže – koga sam ja kroz medije opravdano nazvao saučesnikom – da gospodin Ganić nije trebao da putuje van BiH. A on, glavni tužilac, i ja od njega očekujem sad pravdu za srpski narod i srpske žrtve pred tim sudom i tužilaštvom. To će biti neko drugo pitanje kad dođe tačka dnevnog reda, ako ovo uopšte prođe. Drugo, postoje stenogrami i stalno se pozivam na to, pet puta sam najmanje u ovom parlamentu postavljao pitanje i neću nazvati ničiju priču demagogijom, ona je takva kakva je, baš kad je u pitanju Zvornička grupa, i tada sam insistirao da vidim jesu li to građani BiH i zašto im se sudi u Beogradu, a ne sudi na Sudu BiH. Niko se nije javio. SDP ne znam jesu li bili i prisutni, ali da ne idem sad u to jesu li branili i nisu. Ovdje su dvije stvari ključne, počinje se od Ilije Jurišića, sad je ovaj slučaj gospodina Ganića, ali ako se uvrsti tačka dnevnog reda biće mnogo pitanja. Prvo, na čiji trošak se ide tamo, pa onda kako se ambasada stavlja potpuno na uslugu gospodinu Ganiću, njegovoj djeci i saradnicima, ne znam više kome itd., itd. Pa onda ne treba zaboraviti ni ove demonstracije u Sarajevu koje su vrlo 16 opasna prijetnja srpskom narodu, jel tamo je rečeno: svim mogućim sredstvima mi ćemo vas spriječiti. A sva moguća sredstva su sve, dakle to nije retorika, to nije motka, i to nije ne znam ni ja šta. Dalje, napad na Ambasadu Srbije u Sarajevu, ono je bio fizički napad, jeste napad na teritoriju Srbije, ali ja ne branim Srbiju, ja nešto drugo želim da kažem. Izjave koje su vrlo opasne treba prekinuti diplomatske odnose sa Srbijom, pa prekinite, gospodo, ako vi sami odlučujete. Ali vi koji branite gospodina Ganića na ovaj način, a još se ne zna jel kriv, ja neću reći da je kriv, vi uspostavite odnose sa srpskim predstavnicima u ovom parlamentu i nemojte nas dovoditi da stalno s nama imate probleme, a mi ih ne želimo. Zašto? Zato što ćete vi svi reći kad Srbina odvedu, aplauz je u Sarajevu, to su salve proslava, gledao sam ja kolone i ja nikog nisam branio. Kad ovo još ništa nije riješeno i kad svaka država po međunarodnom pravu ima da sudi na svom području onima koji su optuženi za ratne zločine, a to radi Norveška, Švedska, Njemačka, SAD, zašto Engleska ne bi sprovela istragu, vidjećemo šta će biti. Nego još se ništa ne zna, još se ništa nije, ali je tako naduvena atmosfera u Sarajevu kao da sve grmi – otišao je Ganić. Prvo treba postaviti pitanje odakle mu diplomatski pasoš, ko mu je to dao. Bio nekad nešto u ime nekog naroda, u ime srpskog naroda nije nikad izabran i predstavljan, čak se i lažno predstavio kao Jugosloven da prođe, ali biće priča, polako ako otvorimo, sve ćete onda čuti. Ali nemojte samo kandidovati ono Ilija Jurišić, Ejup Ganić, jel opravdano, nije opravdano. I nemojte, gospodo iz SDP-a, ja s vama zaista želim prijateljske odnose kao sa svima.
Vrijeme!
Danas ste se sjetili svi građani BiH, a nikad niste zastupali za sve građane BiH.
Zahvaljujem. Uvaženi poslanik Husein Nanić, replika. Izvolite.
Zahvaljujem se, predsjedavajući. Evo, ja bih htio da repliciram gospodinu Kalabiću vezano za njegove stavove o odnosu Parlamenta i miješanja u nadležnosti sudstva, tužilaštva itd. Ja bih zamolio da bude principijelan jer u prethodnom izlaganju smo čuli kako on bezrezervno podržava inicijativu za uvođenje nove tačke dnevnog reda koju je gospodin Okolić predložio. U kojoj piše da je kriv taj i taj, imenom i prezimenom, i da se podnosi krivična prijava, samo nedostaje još da kaže na koliko se osuđuje. A imamo kontradiktornu i potpuno ... objašnjenje vezano za prijedlog ove tačke. Ja koliko sam razumio, Klub SNSD-a želi raspravu o ovom pitanju i ja 17 mislim da bi bilo dobro da zaključimo ove druge replike i da konačno pređemo na izjašnjavanje da ova tačka uđe u dnevni red koja je predložena.
Zahvaljujem. Repliku ima uvaženi poslanik Zlatko Lagumdžija. Izvolite.
Gospodine predsjedavajući, s obzirom da smo mi vrlo precizni bili u predlaganju,
To smeta tehnici ...
Nisam čuo, izvinjavam se, gospodine Džaferoviću, nije moj ...
Ništa, to su tehnički problemi tamo, nije mobilni,
Moj mobilni, ja bih bar se u mobilni...
tehnički su problemi.
Jeste, dobro, dakle s obzirom da smo mi ... četiri konkretne, precizne intervencije na dnevni red imali, ja želim još jednom samo da podsjetim da masa onoga što se povodom naših inicijativa danas događalo nema veze s ovim i na određen način ne bi željeli da budemo neko ko će biti odgovoran za sve ono što se danas govorilo, a nema veze s onim što smo mi predložili, a ljudi su govorili povodom naših inicijativa. Ovdje smo vrijeđani, gospodine predsjedavajući, nazivani smo kvazidemokratskim, kvazimultietničkim, polupatriotskim itd., itd., da ne zastupamo građane, ne znam koga zastupamo. Optuživani smo da ne zastupamo jedan, drugi i treći narod, sve smo to mi doživjeli. Ali da vas podsjetim. __________(?) [[nije uključen mikrofon]] Ne čujete, je li? Aha, dobro. Evo, dakle malo glasnije u namjeri da bar onaj ko želi da me čuje ne može tvrditi da nije mogao. Kada je u pitanju tačka dnevnog reda Ganić i Jurišić, vrlo jasno želim još jednom da podvučem da je ona za Jurišića, naročito, a za Ganića vidjet ćemo, za mnoge od njih je kasno, za njih dvojicu je kasno u manjoj ili većoj mjeri. Možemo 18 pomoći, ali ne možemo izbjeći onu nesreću koja se dogodila. Ali možemo izbjeći da se običnom čovjeku ili nekom možda i neobičnom čovjeku ne desi ono što se desilo i bez obzira koje je nacije, samo ako je državljanin BiH; na osnovu ovoga, mnoge diskusije koje smo ovdje danas čuli mogle bi da doprinesu da se to ne desi i mi zato to iniciramo. Također, nismo čuli ništa, nikakav odgovor vezano za Svjetlost. Također, još jednom, gospodine predsjedavajući, ... ja sam očekivao i apelovao sam na neke ljude ovdje, ja Vas još jednom molim da Vi kao predsjedavajući zovnete ministra Sadika Ahmetovića ili predsjedavajućeg Špirića da nam se očituju o ovom skandaloznom dopisu Savjetu bezbjednosti, da ne bi ponovo raspravljali o tome za druge. Ja znam da je gospodin Sredoje Nović formacijski makar i malo zadužen za to, ja sam siguran da bi mi dobili odgovor, da li bi nam se svidio, ali čovjek sigurno ne bi rekao ne znam. On vjerovatno zna bolje od onih koji bi trebali da znaju, ali ne očekujem od njega da to govori. Dakle, imamo ovdje problem što sjede ministri koji nam ne mogu formacijski odgovoriti na to pitanje, a siguran sam da znaju. I zato bih zamolio još jednom Vas da probate da utičete da ova tačka i ne dođe na dnevni red, da nas neko smiri i građane ove zemlje i da nema razloga za tu tačku dnevnog reda. I na kraju što se tiče Akcionog plana, želim da još jednom razjasnim, pošto smo ovdje optuženi da imamo strah od uspjeha, pošto smo optuženi, je li, da eto ko biva sad je uspjeh na pomolu, pa mi se nešto sada bunimo. Dakle, mi vam želimo sreću, želimo vam taj uspjeh, mi nećemo da učestvujemo u tom vašem uspjehu, mi nećemo da kvarimo vašu idilu koja vodi ka uspjehu. Mi smo u aprilu 2002. potpisali obavezu da ćemo ovo uraditi, onda ste vi uspjeli u januaru 2003. i ne bi ništa od toga. U aprilu 2006. smo prihvatili da učestvujemo u paketu koji je ovo sve rješavao i mnogo više od onoga i eto mi nismo uspjeli da vam pomognemo. Evo vas sad u aprilu 2010., uspijte, napravite uspjeh sami. I mi ćemo vam aplaudirati u ovom parlamentu, ali zaista nemojte očekivati od nas ...
Vrijeme!
I nemojte se kriti iza naše inicijative. Hvala Vam. Gospodine predsjedavajući, završavam.
Sad je vrijeme.
Nemojte se kriti iza naše inicijative, ovo što je Akcioni plan i imena kako su napravljena u Odluci Vijeća ministara, ovo nije naša inicijativa. Vi ste u stanju našu inicijativu pokvariti i onda nas optuživati za našu inicijativu, pa vi bi čekić pokvarili, a kamoli li inicijativu. 19
Giviht se kaže.
Dakle, dakle ponavljam, ovaj akcioni plan nije naš plan, ova odluka Vijeća nije naša odluka. Ako je neko iz SDP-a, neki stručni radnik odgovoran što nije shvatio šta je pisao, ne brinite, mi ćemo to riješiti na odgovarajući način. Hvala.
Zahvaljujem. Uvaženi poslanik Ekrem Ajanović. Izvolite.
Gospodine predsjedavajući, kolege i kolegice, ja sam se prijavio za repliku i za jedan prijedlog. Iskoristit ću dvije minute da oboje predložim.
Izvolite.
Prvo replika. Mislim ... da je Srbija zemlja sa dugogodišnjom diplomatijom i dugogodišnjim iskustvom i da nije potrebno da je posebno brane ljudi koji sjede u Parlamentu BiH, jer ona sebe zna braniti i ona će sebe braniti, samo je nesreća ta što Srbija vodi u BiH dva aršina, ... na dva načina radi. Na jedan način da se predstavi kao prijatelj Bosne, i na drugi način da koristi sve okolnosti da bi BiH naškodila, mladoj državi koja je u razvitku. I prema tome, ono što je Barašin rekao, on je rekao istinu, a to je da ko god zna da je na kakvoj potjernici Srbije, bez obzira bilo ovako ili onako, on ne treba nigdje da hoda, jer to je istina, oni ne poštuju međunarodno pravo i oni međunarodno pravo ne koriste. To je znači replika. A drugo, inicijativa je da se danas u dnevni red uvrsti jedna tačka koju sam ja htio da predložim i napisao i tražio riječ, mada nisam je dobio na zajedničkoj sjednici oba doma, a moja uvažena kolegica mi je tada rekla da Kolegij utvrđuje za zajedničku sjednicu dnevni red i da se ne može ništa drugo uvrstiti. Zato ja koristim priliku sa malim zakašnjenjem i tražim da se uvrsti u dnevni red rasprava oko toga zašto se i ko je zabranio održavanje svečane sjednice povodom Dana nezavisnosti BiH u Forumu parlamentaraca u Velikoj sali Skupštine, na mjestu gdje je donijeta odluka, istorijska odluka o održavanju referenduma za suverenu i nezavisnu BiH, čiji sam na sreću bio član i ja. I, posebno naglašavam da taj dan ti isti parlamentarci, a znači vaše kolege, doduše stariji i prijašnji, nisu donijeli takvu odluku, mi sada ne bi sjedili u ovoj sali, ne bi mnogi primali lične dohotke koji su prilično ... veliki (ne može veliki, parlamentarac ne može imat velik lični dohodak, ali su prilične sume) i ... za svoj rad ili nerad. I zato predlažem da se ova tačka uvrsti u dnevni red. 20
Zahvaljujem. Uvaženi poslanik Mirko Okolić, replika. Izvolite.
Hvala, gospodine predsjedavajući. Replika je gospodinu Naniću, koji je rekao da sam ja u kandidovanim tačkama dnevnog reda već unaprijed osudio nekoga, tako je rekao. Ja moram to da demantujem i mislim da je moj zahtjev za stavljanje nove tačke veoma korektan, u skladu sa Poslovnikom, i u skladu sa onim što se desilo ustvari. Evo, ja ću morati to pročitati da se vidi da ja nisam nikoga optužio, iako je možda za to mogao da postoji razloga, ali nije nadležnost da ja optužujem. Kaže: 'Dana 1. 3. 2010. godine, koji se od strane jednog entiteta, Federacije, u BiH obilježava kao Dan nezavisnosti BiH, od strane nekadašnjeg poslanika SDA Ibrana Mustafića provaljena je sala u Parlamentarnoj skupštini BiH.' Zato imaju dokazi priloženi uz ovaj materijal da je provaljena. Ukoliko otvorimo raspravu, a nemojte se plašiti, prihvatite tačku dnevnog reda, otvorićemo raspravu pa vi onda dokažete da čovjek nije provalio u salu, ja to podržavam, nije nikakav problem da o tome raspravljamo. Ukoliko ne budete htjeli podržati tačku dnevnog reda ovaku kakvu sam predložio, znači da vi znate da jest to tako i na taj način ćete pokušati da se rasprava o tome ne vodi. U svrhu dokaza dostavljam ovo što sam rekao ovdje, da ne čitam, znači vidljivo je i slika i tekstovi itd. i iz federalne štampe i iz štampe RS itd. Dalje, zaključci koji su jako bitni nigdje nisu rekli da je neko osuđen, pa kaže: 'Zaključak 1. Predstavnički dom oštro osuđuje vandalski čin provaljivanja i nasilnog ulaska u salu Parlamentarne skupštine BiH.' Dokažite da nisu vrata provaljena i da se nije nasilno tamo ušlo, ja to prihvatam i nikakav problem nije, ja nisam ovdje rekao od koga, niti sam htio da uopšte ja obrazlažem ko je provalio itd. u ovome svome zaključku. Ne stoji to, nego ćemo kroz raspravu doći do toga ko je provalio ili ćete vi pokušati da demantujete da to nije. 'Zaključak 2. Da Zajednički kolegij oba doma Parlamentarne skupštine BiH podnese krivičnu prijavu protiv Ibrana Mustafića, eventualno i drugih, kao vinovnika provaljivanja u salu BiH.' Podnošenjem krivične prijave se ne kaže da je neko kriv ili da je neko osuđen, nego da ima osnovana sumnja da je to djelo učino. Ukoliko se dokaže da on nema veze s tim, krivična prijava pada, on znači nema nikakve posljedice, čak ni kad ispunjava upitnik kod dozvole za dobijanje pristupa povjerljivim podacima, i tu mu to čak neće biti smetnja. 'Zaključak 3. Da se obavijesti ovaj parlament o čemu se tu radilo, odnosno da li je podnesena krivična prijava ili nije.' Prema tome, to je to. 21 Što se tiče diskusije gospodina profesora Ajanovića, ja potpuno mogu da se složim sa predlogom tačke dnevnog reda koju on predlaže isto. Ukoliko dođe do podržavanja ove tačke o kojoj ćete vi demantovati je li neko provalio ili nije provalio ili ćete stvarnost prihvatiti tako, tako ću i ja prihvatiti stvarnost da vidimo je li neko zabranio postoje li igdje akti ili nešto postoji li; vi ćete to vjerovatno nama dokazati da postoji nekakav akt ili dokumenat da je neko zabranio proslavu itd., itd., ili je to nešto sasvim drugo.
Vrijeme!
Hvala lijepo.
Tek je 12,00 sati i nastavljamo dalje. Uvaženi poslanik Drago Kalabić, replika. Izvolite
Pa evo, meni je druga replika, moram da odgovorim, iako se nisam mislio javljati. Sigurno da nisam neprincipijelno govorio danas, kolega Nanić je pokušao da mi to ospori. Ja sam podržao tačku, predlog Mirka Okolića sa onim što je on rekao. Uopšte nisam ulazio u njegovo obrazloženje, a njegov prijedlog tačke je bio: 'Razmatranje provaljivanja i nasilnog ulaska u salu Parlamentarne skupštine BiH.' Nikom nisam sudio i uopšte se nisam upuštao u krivicu. Ali ovo je naša zgrada, ovdje je provaljeno, i mislim da kućno vaspitanje nalaže da o tome ... U Ameriku ko dođe s praćkom oko Bijele kuće, odmah ga hapse i odmah ide direktno tamo ... drže ljudi do države; ovdje provalite i stavite katanac oko vrata i kao nemojte; ajde što drugi ne smiju, al mi koji smo tu, obiće nam sef ovamo, obiće nam prostorije. Znači, iz tog razloga sam ja govorio da bi trebali barem raspraviti. Kad se gospodin Nanić javio, ja sam, da iskren budem, mislio da će pitati za Fikreta Abdić, vjerujte, u sebi sam razmišljao prvi član Predsjedništva, čovjek koji je najviše glasova u istoriji BiH dobio na demokratskim izborima, sudi mu druga država. BiH za njega ne pita ni kao za lanjski snijeg, ali sam mislio ako je u ovoj priči državljana BiH da je i on u njoj. ___________(?) [[nije uključen mikrofon]] Pa molim vas, ima državljanstvo BiH, ima državljanstvo BiH i isto je. Pa molim vas, znači molim Vas da bude reda, predsjedavajući, da se slušamo malo, važne su ovo stvari. 22
Neće, neće, ...
Znači, ako neko principijelno hoće, znači principijelno. Kolega Dolić je govorio ranije o nekim stvarima o kojima nismo bili principijelni i ja sigurno danas nisam išao ispod crte principijelnosti. Gospodine Ajanoviću, nisam branio niti ima potrebe, hvala Bogu da nema potrebe, državu Srbiju, nego sam htio reći da je to država bez obzira kome se svidjelo ili ne svidjelo, susjedna država. I kao Boga molim ljude da država s državom riješi svoje probleme, a nije da bježi i zbog toga imaju građani problema. O tome se radi. Država BiH neće Srbiju da vidi kao državu i zahvaljujući toj činjenici se ne rešavaju ovi problemi koje države mogu riješiti i ljudi imaju problema, o tome se radi. Vrijeme je da to shvatimo i da države s državama moraju riješiti svoje probleme. Gospodin Selim Bešlagić je rekao ono što je rekao i ja mogu da stanem iza onog, da je on dobio taj papir. Ali zar mislite da mi ne tražimo drugi papir, nije Selim Bešlagić, al ko je. Mrtvi ljudi u Tuzlanskoj koloni je nepobitna činjenica, ne mislim da postoji bezobrazluk da neko neće kazati da ti ljudi nisu pobijeni i nikad mi nismo insistirali da kažemo da je to uradio, ne daj Bože, Selim Bešlagić. Ali imamo pravo da insistiramo ko je; ali, ako je vaša poruka da je stavljena tačka time što to nije Selim Bešlagić, e, nije stavljena tačka. Mi nikad nismo insistirali da ste to Vi, ali jesmo insistirali da se kaže ko je, šta je razlog da se ne kaže, šta je razlog da se to ne završi, ali nama se i svima nama i vama i prave problemi što se to ne završava. I onda, oni koji ne smiju da o tome govore, koji ćute, zašto se ne završava.
Vrijeme!
Mi samo tražimo (ljudi, završavam time) da državni organi rade svoj posao, da ne politiziraju stvar. Da su oni radili svoj posao, mi masu ovih problema ne bi imali, ne bi imali. Žao mi je što je gospodin Lagumdžija izašao, nismo se mi bavili, bavili smo se problemima njihovog kluba dva sata, u ovo nas je uvukao SDP iz razloga: jesmo bili opravdano ljuti, podržavajući njihovu inicijativu, podržali smo to korektno i onda smo došli u situaciju da ti ljudi koje smo podržali odjednom na Parlamentu prave problem, iako su to mogli i ranije napraviti. Možete se povući iz komisija, ali ne možete nam ovo poreći da nismo podržali. Ako sad tvrdite da nemamo šanse za uspjeh, pa znali ste to i kad ste podnosili inicijativu, znali ste to da i tada ova većina nema šanse za uspjeh, onda niste trebali ni podnositi inicijativu, ali ne, tad ste i vi bili optimisti. I mislio sam da kažem gospodinu Lagumdžiji ...
Vrijeme! 23
Da on ima obavezu prema čekiću, čekić se može pokvariti, giviht se ne može pokvariti, ali zbog one sa srpom i čekićom: čekić spadne malo malo, pa nemate čekića, a giviht se ne može pokvariti, to još niko ...
Uvaženi poslanik Sefer Halilović, replika. Izvolite.
Zaista nisam mislio, ali evo pola sata se mučim da li da kažem nekolike rečenice ili ne kažem. I na kraju sam se odlučio da ipak nekoliko rečenica kažem, mislim da mogu biti poruka; da li će ih neko prihvatiti ili neće, to da vam pravo kažem, i u krajnjem slučaju, ne zanima me. Ja mislim da je problem među nama ovdje i niko ovdje ne može da kaže da je bio od početka do kraja principijelan, nismo reagovali ni onda kad se sudilo nekim građanima BiH po zapadnoevropskim zemljama, od Švedske do Njemačke, Danske, nismo reagovali ni kad se dudilo po Hrvatskoj i počeli smo tek u zadnje vrijeme da reagujemo i ja mislim na potpuno pogrešan način. Zato bi trebalo potražiti kad se analizira ovdje rad suda i tužilaštva, trebalo bi onda vrlo precizno pokazati zapravo da probleme koje imaju naši građani po čitavom svijetu uzrok su u neradu našeg suda i tužilaštva. Jer konačno, jučer smo čuli izjavu predsjednika SDA, najjače trenutno partije u BiH, da zbog tog nerada suda i tužilaštva i sam sam prošao kroz golgotu koja je trajala više od šest godina, toliko o tome. Dakle, mislim da bi trebao biti nekakav zajednički imenitelj, zajednički stav da ovaj parlament se zalaže ubuduće ili donese neki zaključak da će se ubuduće zalagati za sve građane BiH, od Zvorničke grupe, preko Fikreta Abdića do Ilije Jurišića, Ejupa Ganića i svih drugih koji se nađu da im se sudi u BiH i da se na taj način traži od pravosuđa, od Tužilaštva BiH da reaguje na vrijeme. Drugo je jedno pitanje koje me ovih dana jako zaokuplja i zanima, a to je pokušaj politizacije i ubiranja jeftinih političkih poena u slučaju i na nesreći koja je zadesila Ejupa Ganića. Ovi koji mu pomažu, neka budu sigurni, ovi koji misle da mu pomažu, neka budu sigurni da mu ne pomažu, jer sve ovo što se događa ovih dana, od demonstracija, potpisivanja peticija, pokušaja ovdje u Parlamentu da se o tome raspravlja je politiziranje i samo vam dajem temu da razmišljate. Da li to može biti engleskom sudiji argument da kaže: Ejupu Ganiću neće biti organizovano korektno suđenje u BiH zato što će biti pod jakim političkim pritiskom. Kad počne proces, tad govore činjenice, ne govori ulica. Ja vas molim da tu stvar eto uzmete i primite k znanju, a dalje se ponašajte kako god hoćete. Jedino, ako sam ja razumio, da mu se pomogne – da mu se sudi u BiH. Pomozite mu na takav način da osigurate da Sud i Tužilaštvo urade svoj posao. Ulica ni peticije tu neće ništa pomoći, nego može biti argument sudiji da kaže: neće mu u Bosni biti pravedno suđenje pa će onda završiti na nekom drugom mjestu. Hvala. 24
Zahvaljujem. Idemo dalje. Sadik Bahtić, replika. Izvolite.
Zahvaljujem. Replika svima koji su do sada govorili. Jer evo, koliko smo potrošili vremena konkretno nismo ništa uradili, a pred nama je toliko važnih zakona. Ja razumijem da je izborna godina, da SDP pokušava da dobije jeftine političke poene kao i uvijek. Imamo Kolegij, imamo Prošireni kolegij, dogovori se dnevni red, imaju pravo poslanici sad iznijeti inicijativu, međutim kod iznošenja tih inicijativa maltene raspravlja se o toj tački kao da je ona usvojena na dnevnom redu. Znači, sva se priča završi, to je taj cilj. Po meni, to je klasična politička demagogija. Također, ne mogu da čujem ovdje kad kažu: mi nećemo, pa mi nećemo, pa sto puta mi nećemo. Pa niko nikoga ne sili ako neće. Vi ste predložili svog člana, znači nećete. Nikakav problem. U čemu je sad problem? Nije ovo onaj sistem da mora. Tad se moralo, sad se ništa ne mora. Ovo je demokracija, svi to razumijemo. I meni je žao, evo neka vide svi, čovjek dođe ovdje samo da održi predavanja, predstavu, deset minuta, pola sata i ode. To je naskuplji poslanik, računajte po minuti koštanja koliko on bude u Parlamentu, koliko bude u komisijama, a sve šuplja priča. Čekić, on dobro zna kako se čekić razvali. Koliko je nevinih ljudi bilo na Golom otoku što je on, ovakvi kao on, što je slao ljude .. čekić. I pokvari se čekić. To je u pravu, to bi on trebao da zna. On sanja o crvenoj kožnoj jakni, mašinki i da šalje ovakve kao što sam ja, koji ne misle kao on, na Goli otok. Ima on tamo čekića vjerovatno tamo negdje u rezervi. Međutim, sa ovakvom demagogijom i šupljom pričom, neće to nikada dočekati, a sva se ova priča svodi po meni, naše institucije, državne institucije ne rade svoj posao, pa nam se dešava ovo što nam se dešava. Zahvaljujem.
Zahvaljujem. Uvaženi poslanik Denis Bećirović ima repliku. Izvolite.
Ja mislim da bi se danas trebali vratiti dnevnom redu. Izjasniti se konkretno o predloženim inicijativama. Sve što je bilo u skladu sa Poslovnikom da se izjasnimo u skladu sa Poslovnikom, a u kakvoj smo situaciji evo svjedoči i reakcija ljudi. Kada ih pozovete da radimo u skladu sa Poslovnikom i dnevnim redom, izgleda da je to postalo čudno u ovom parlamentu. 25 No, ja želim samo jedan konkretan prijedlog dati, kako bi što prije ubrzali ovu raspravu oko dnevnog reda i pristupili realizaciji današnjeg dnevnog reda. Vezano za ovaj prijedlog gospodina Okolića, ja predlažem da se u ovom parlamentu ne bavimo posljedicama, ne bavimo pojedinačnim ekcesima i incidentima, već da rješavamo uzroke problema. Danas na dnevnom redu ovde o kojem se tek treba da izjasnimo je kao 18. tačka dnevnog reda predviđena i glasi 'Prijedlog zakona o praznicima BiH'. Predlažem da danas ozbiljno o tome govorimo i da u okviru te tačke i tog zakona riješimo probleme i spriječimo bilo kakve buduće ekcese o ovom pitanju. A kolegu Okolića pozivam da povuče ovu tačku dnevnog reda, a da se zaista konstruktivno u okviru 18. tačke dnevnog reda pozabavimo ovim pitanjem.
Zahvaljujem. Uvaženi poslanik Ekrem Ajanović, replika. Izvolite.
Sad postavlja se pitanje da li da repliciram ili ne repliciram, jer nema Kalabića, ali ipak moram ovaj jedan krivi navod njegov ispraviti. Kalabić vrlo često dovodi do zamjene teza, pa tako je i kada je odgovarao meni rekao da Srbija priznaje BiH, ali Bosna ne priznaje Srbiju, što je očito zamjena teza. Jer, da Srbija onako otvoreno priznaje Bosnu i želi da BiH razvija se svojim putem onako kako žele sva tri naroda u njoj a ne samo deklarativno, onda vjerovatno ona ne bi uradila ono što je uradila, što se nije uradilo nikada u diplomatskoj praksi, a to je da je tri puta odbila da primi agremane jedne nezavisne države za ambasadora u Beogradu. I drugo bih mu rekao, odnosno ja bih mogao Kalabiću postaviti pitanje: zašto su iz Prijedora bacili 52 lune na Tešanj za vrijeme rata, ali to mu pitanje neću da postavljam, a toliko su ih ispalili i zato jer znam odgovor: ispalili su ih zato što su ih imali. A drugo, zato što su se nas plašili.
Uvaženi poslanik Mirko Okolić. Evo Dobojlija ima repliku. Izvolite. Mirko Okolić ima repliku. Dobojlija ima repliku.
Bilo bi dobro da mi ne raspravljamo o granatama nego oni koji su nadležni jer ćete morati onda i mene saslušati da kažem koliko je dnevno granata palo po Doboju i koliko je cijelih porodica u istom sekundu stradalo od granata koje sigurno nisu ispaljene iz Doboja na Doboj. Ali evo, to ću ostaviti za poslije. 26 Međutim, ja ću da repliciram gospodinu Denisu Bećiroviću koji je predložio da ja odustanem, odnosno da povučem svoj prijedlog kandidovanja nove tačke dnevnog reda. Ja to ne mogu da uradim iz jednostavno jednog praktičnog razloga, a to je što bih ja povlačenjem moje tačke dnevnog reda poslao poruku svima onima koji do donošenja ovog zakona o državnim praznicima ili nekih drugih zakona koji regulišu pristojno, normalno, demokratsko, civilizovano i drugo ponašanje mogu da rade šta hoće. Znači, ne može se raditi šta se hoće, sve dotle odnosno pod izgovorom da nema zakona o praznicima, i da to eventualno nije regulisano. To se ne dozvoljava tako. Dalje, šta će se desiti ako ja sad povučem ovu tačku dnevnog reda i dam poruku recimo ili Srbima ili nekome drugom, navešću Srbe koji slave Badnjicu uveče u 9-10 sati uoči Božića ili koji slave jutrenje na Božić koji je u 4,00 sata ujutru, dođemo u Parlament da to proslavimo, vrata zaključana i provalimo u Parlament. Na što bi to ličilo? I kažemo, čekamo da bude usvojen ovaj zakon o praznicima i da Božić pravoslavni, katolički, Bajram, ili ne znam ni ja, budu uvršteni u zakon, a do tada mi imamo pravo da provalimo u instituciju BiH kao najviši zakonodavni organ, u njene prostorije i da to tamo fino proslavimo, odnosno obilježimo ono što smo htjeli obilježiti. Ja mislim da to tako ne ide. I mislim da bježanje od uvrštavanja ove tačke dnevnog reda je priznavanje krivice koja je evidentna. Ukoliko mene neko ubijedi da nije postojao momenat da su vrata provaljena ili razvaljena, (terminologija uopšte nije bitna, bitna je suština), a terminologiju ćemo prilagođavati svakome kako on želi da bude, ali terminologijom ne možemmo dokazati da vrata nisu nasilno provaljena, odnosno provaljena. Ako je provala, odmah se podrazumijeva da je nasilno, odnosno nisu provaljena, jer to dokazuje korpus delikti na licu mjesta. Hvala lijepo.
Zahvaljujem. Uvaženi poslanik Martin Raguž, replika. Izvolite.
Zahvaljujem se. Replika u formi prijedloga. Nemam pretenzija da svojim kolegama zastupnicima i predsjednicima klubova dijelim bilo kakve lekcije ni da nas ovdje podsjećam da ova zemlja nema vremena za ovakve rasprave. Stvarno mi nije to ambicija da njeni ljudi čekaju da mi nešto uradimo u ovom parlamentu, pa ću predložiti da ukinemo institut Proširenog kolegija. Mislim da je on potpuno suvišan. Mi smo jučer odvojili vrijeme, došli u ime klubova, stranaka koje zastupamo i dogovarali dnevni red za današnju sjednicu, na kome su svi ovi prijedlozi mogli biti predloženi jučer i trebali biti. I mislim da evo ja ću tražiti izjašnjavanje o tom prijedlogu i da ukinemo ili jedno ili drugo. Znači, da onda Prošireni kolegij bude rasprava o dnevnom redu prilikom svake sjednice Zastupničkog doma, da se ne sastajemo, ne trošimo novac i prostor, vrijeme ljudi i ne obmanjujemo javnost, ili da se ljudi ili stranke koje ne koriste taj institut povuku fino sa tog instituta i omoguće ljudima koji hoće i da oni ovdje onda kandidiraju i da ne koriste i jedno i drugo mjesto za tu vrstu pitanja. 27 Hvala lijepo.
Zahvaljujem. Slavko Jovičić, diskusija. Izvolite.
Pa poštovani predsjedavajući, već imamo tačku dnevnog reda pod brojem 17. Prijedlog zakona o izmjenama i dopunama Zakona o službi u Oružanim snagama. Ja ne znam jeste li svi vidjeli, ali hajde da bar ovo uradimo, ovo možemo. To ne znači da ćemo raditi pod pritiskom. Dvjesta ljudi čeka ovdje pred Parlamentom, angažovane jake policijske snage, svi iz tramvaja, iz autobusa gledaju, ja hoću vama reći neku drugu situaciju, ne znam i ne želim da se to desi nikada, a ne danas. Kad neko vidi grupu od 100 ljudi, on ide tamo da vide šta oni rade, pa se priključuje. E, tako su ovu skupštinu obarali kamiondžije, tamvajdžije, autobusi, samo jel' vidio grupu, svi se priključuju, ne znaju šta je. Ljudi mirno su došli da saslušaju, to čuju. Ne prave demonstracije. Ja sam sa njima razgovarao, zvali su me, vrlo korektni. Ali da sklonimo ovo, pa da ovu tačku 17., recimo, premjestite vi na jedno kako bi odgovaralo 4. – 5. – 3. mjesto, kako bi mogli, da ljudi cijeli dan tu ne stoje. Ali to naglašavam, bila ona 17. ili 27. ili 107. ili 3., nećemo mi raditi pod pritiskom i pod njihovim zahtjevima nego što je ono Parlament dužan da uradi. Pa da makar njima tamo da se ljudi jadnici ne mrznu. A ovaj je li smješten ovdje ili ondje, oni su ipak u toplom, a oni se eno mrznu jadnici i čekaju neku odluku da ovaj parlament donese u njihovu korist. Pa ako vi u Kolegijumu možete to nekako da dogovorite, donesite nekakvu, ja evo nisam rekao da bude ni 3. ni 4. ni 1. ni 6., ali da to ubrzamo, da ljudi džabe se ne mrznu. Mi ćemo otići na ručak, oni će opet čekati tamo. Pa da skratimo tu proceduru da ne stoje na polju. Hvala.
Vi ste vjerovatno vidjeli da je negativno Mišljenje Zajedničke komisije, međutim možemo da vaš prijedlog preformulišemo, ako se slažete. Da 9. tačka dnevnog reda to bude, zato što odmah idu prva čitanja, a to je prvo čitanje i prvo, kao prvo čitanje da ide kao tačka 9. ako se slažete? Dobro, zahvaljujem. Replika, Savo Erić. Izvolite.
Podržavam ovo sažaljenje gospodina Jovičića. Mi smo mogli završiti do sada jedno tri-četiri tačke pa možda i pet ako smo htjeli. 28 Ja bih samo podsjetio da u ovoj zemlji se objesilo, za ove 3,5 godine koliko smo mi, mnogo ljudi – a nismo nikad raspravljali što su se objesili, da je u ovoj zemlji poginulo na stotine ljudi u saobraćajnoj nesreći – nismo postavljali pitanje zašto su to oni poginuli. Da imamo sigurnosne kuće u koje ne možemo da smjestimo ljude sirotinju i sve tako, i to je bilo naše zaduženje da radimo. Da smo smijenili neke ministre kada smo trebali da smijenimo i kada su bile inicijative, najvjerovatnije ne bi danas imali ovako prazne priče i cirkusku predstavu o ozbiljnim temama u koje smo već deceniju i nešto ... I pitanje da li mi hoćemo da to produžimo ili da nastavimo. A očigledno nikako da dođemo do pitanja da nastavimo da radimo ono baš što je naš posao i što je naša nadležnost i ono što možemo da uradimo. Ja zaista predlažem da ostane ovakav dnevni red i da pređemo na dnevni red, da se ne bavimo praznom pričom. Hvala.
Zahvaljujem. Drugi zamjenik predsjedavajućeg Beriz Belkić. Izvolite.
Poštovane kolegice i kolege, ja zaista nisam imao čelične živce da izdržim više od dva i po sata i da se najavim, pa sam se zbog toga javio. Vrlo sam strpljivo slušao sve što je ovdje govoreno i nije mi namjera, apsolutno mi nije namjera da ovu stvar dalje usložnjavam, jer obično mi izađemo i kažemo da prekinemo replike, pa onda otvorimo nove. Ja sam bio uvjeren poslje jučerašnje sjednice Proširenog kolegija da smo mi ova prethodna pitanja zaista riješili. Mi smo kao Kolegij u užem sastavu, predlažući dnevni red prema Proširenom kolegiju, bili u dilemi kada je riječ o Akcionom planu, da li da ga odmah uvrstimo u dnevni red ili da se konsultujemo sa Proširenim kolegijem. Dakle, ovaj dnevni red, ne ulazeći naravno u detalje, šta je ko rekao, kako je rekao itd. i pravo da se stvari promijene – ovaj dnevni red je jučer bio usaglašen. Naravno, niko ne osporava, siguran sam, da svaki poslanik ima pravo na ovoj sjednici i nakon Proširenog kolegija izaći sa idejama, inicijativama, pitanjima itd. Međutim, postavlja se pitanje, naravno i moja stranka i ja pojedinačno imamo inicijative te vrste, koje su aktuelne, mislimo da su aktuelne, da bi trebao ovdje o njima govoriti, međutim niko od nas ne radi na tome da pokuša prokrčiti put da od toga nešto bude. Dakle, mi nemamo tih nekih prethodnih konsultacija prije sjednice o nečijoj inicijativi, međusobno da probamo dobiti podršku, i onda uđemo, šta hoću ustvari da kažem, onda uđemo u situaciju u koju smo potpuno svjesni da rezultat jeste jednako nula. I sad se postavlja pitanje, da li s jedne strane pravo inicijativa, aktuelnost itd., s druge strane, evo, današnja sjednica ima 10-12 zakona što se ne dešava svake sjednice. Dakle imamo nekoliko novih zakona. Svi su oni važni i za evropski put itd. Ja ne znam uopšte jesmo li mi svjesni toga kad ćemo doći u poziciju da razgovaramo. Evo, sve što je predloženo danas kao dnevni red, ovaj će se Parlament izjasniti. I meni se čini da je suvišno, kada 29 raspravljamo o tim inicijativama, da odemo gdje smo došli, do granata, do naroda, do ko je čija pozicija, ko je šta potpisao 2002., ko se ponašao ovako, ko se ponašao onako. Ja stvarno apelujem na sve nas, ovo govorim sa pozicije odgovornosti čovjeka koji sjedi u Kolegiju, zajedno sa svojom dvojicom kolega i ovo o čemu je Martin govorio, čovjeka koji sjedi na tom Proširenom kolegiju, pa se onda postavlja pitanje je li nešto od ovo dvoje viška – ili inicijative ili taj Prošireni kolegij. Morate nas razumjeti da se vrlo ružno osjećamo. Hvala.
Zahvaljujem. Nije naodmet da čujemo ponovo ovo što svaki put ponovimo, ali evo. Nema više prijavljenih za raspravu. Zaključujem raspravu. Idemo redom. Prvo stavljamo na glasanje prijedlog Kluba SDP-a da se uvrsti tačka dnevnog reda u nazivu: 'Akcioni plan za izvršenje presude Evropskog suda za ljudska prava u predmetu Sejdić i Finci protiv BiH (materijal Savjeta ministara) i Prijedlog plana aktivnosti za usaglašavanje Ustava BiH i Izbornog zakona BiH u cilju primjene Odluke Evropskog suda za ljudska prava u Strazburu, predmet Sejfić – Finci (materijal .. Centralne izborne komisije). To bi trebalo da bude po našem rasporedu tačka 23. ali Klub SDP-a je predložio da bude tačka ... broj 3. Poslovnička intervencija, Mirko Okolić. Izvolite.
Samo želim pojašnjenje zbog čega se prvo izjašnjavamo o prijedlogu SDP-a kada je moj prijedlog bio prvi, a poslovnički se kaže da se prvo izjašnjavamo o prijedlogu koji je prvi dat.
Ja mislim da se gospođa Malić ispred Kluba SDP-a prva javila za diskusiju i napravila primjedbu da to nije uvršteno u tačku dnevnog reda i smatrao sam da je uredu da taj njen prijedlog za koji se ona prva javila stavim. Ali, ako je toliki problem, možemo i glasati o vašoj tački dnevnog reda, ali dopustite da radimo. Mislim da to je sasvim ... Molim vas, pripremite se za glasanje onako kako sam pročitao prijedlog SDP-a za tačku dnevnog reda da bude 3. tačka. Pripremite se za glasanje. Možete glasati, sad! „Za“ je 21, „protiv“ pet, „uzdržanih“ pet. Je li bilo? Pet. Nedovoljna entitetska većina, nemamo saglasnost u Kolegijumu. Idemo u drugi krug glasanja. 30 Pripremite se za glasanje. Možete glasati, sad! „Za“ je 22, „protiv“ šest, „uzdržanih“ pet; nedovoljnih dvije trećine glasova „protiv“. Konstatujem da smo to, onako kako sam pročitao, stavili kao 3. tačku dnevnog reda. Prelazimo dalje. Uvaženi poslanik Mirko Okolić je predložio tačku: 'Razmatranje provaljivanja i nasilnog ulaska u salu Parlamentarne skupštine BiH dana 1. 3. 2010.godine', (kao tačku dnevnog reda ... po broju kojem?). Vaš prijedlog? Hoćete 4. da stavimo? Prijedlog tačke dnevnog reda je prijedlog da se stavi i broj. Molim vas, nemojte da sad mi odlučujemo gdje ćemo. Evo SDP je predložio broj 3. Narušen je onaj redoslijed kada Kolegijum smatra da idu zakoni u prvom, drugom čitanju ... itd. Možete predložiti bilo koju tačku dnevnog reda.
Da, smatrao sam ako ne predložim da može Kolegijum odlučiti, ali evo ja predlažem iza zakona.
Iza zakona. Sekretar kaže da je to tačka 22. poslije Izvještaja Komisije Kolegija. Molim vas, pripremite se za glasanje. Možete glasati, sad! „Za“ je 12, „protiv“ 18, „uzdržanih“ tri; nedovoljna opšta većina. Ovaj prijedlog nije prošao. Prelazimo na prijedlog uvaženog poslanika Šefika Džaferovića koji kaže da je potrebno uvrstiti u dnevni red 'Informaciju Vijeća ministara o lišavanju slobode profesora doktora Ejupa Ganića u Velikoj Britaniji, na osnovu zahtjeva Srbije za izručenje', a tačka dnevnog reda bi trebala da bude 26. Molim vas, pripremite se za glasanje. Možete glasati, sad! „Za“ je 20, „protiv“ četiri, „uzdržanih“ osam; nedovoljna entitetska većina. Nema saglasnosti. Prelazimo u drugi krug. Molim vas, pripremite se za glasanje. Možete glasati, sad! „Za“ je 20, „protiv“ pet, „uzdržanih“ osam; nema dvije trećine glasova „protiv“. Konstatujem da smo to stavili kao 26. tačku dnevnog reda. Sljedeći je prijedlog uvaženog poslanika Zlatka Lagumdžije da se uvrsti u dnevni red 'Informacija Savjeta ministara o dopisu Ministarstva sigurnosti UN povodom proglašavanja 31 pojedinih organizacija iz BiH povezanim sa terorističkim organizacijama i stavljanje van snage dokumenata koji izazivaju pravnu nesigurnost građana i institucija u BiH'. Kao 27. tačku dnevnog reda. Je li tako? Zahvaljujem. Pripremite se za glasanje. Možete glasati, sad! „Za“ je 22, „protiv“ tri, „uzdržanih“ devet; nedovoljna entitetska većina. Prelazimo u drugi krug glasanja. Molim vas, pripremite se za glasanje. Možete glasati, sad! „Za“ je 22, „protiv“ četiri, „uzdržanih“ sedam; nedovoljnih dvije trećine glasova protiv. Konstatujem da smo to stavili kao 27. tačku dnevnog reda. Imamo prijedlog uvaženog profesora Ajanovića koji traži da se uvrsti kao tačka dnevnog reda pod naslovom 'Tražim od Kolegija oba doma da objasni odmah zašto su zabranili održavanje svečane sjednice povodom Dana nezavisnosti BiH Forumu parlamentaraca u Velikoj sali Skupštine, na mjestu gdje je donijeta Odluka o održavanju referenduma za suverenost i nezavisnog BiH. Posebno naglašavam da taj dan ti isti poslanici (vaše bivše kolege) nisu donijeli tu odluku, mi sad ne bi sjedili ovdje a većina ne bi ni primala lijepu sumu novca za svoj rad ili nerad.' Prijedlog točke dnevnog reda koji sam dobio u pismenoj formi od uvaženog poslanika. I ja ga pročitao doslovno.
nije uključen mikrofon
A na vama je da stavite ili ne stavite u dnevni red. Molim vas, pripremite se za glasanje. Možete glasati, sad! „Za“ je 19, „protiv“ devet, „uzdržanih“ pet. Nemamo saglasnost u Kolegijumu. Prelazimo u drugi krug glasanja. Molim vas, pripremite se za glasanje. Možete glasati, sad! „Za“ je 20, „protiv“ osam, „uzdržanih“ pet, bez dvije trećine glasova „protiv“. Konstatujem da smo uvrstili ovu tačku dnevnog reda na poziciju 29. kao tačku dnevnog reda. 32 Time smo iscrpili sve prijedloge, osim prijedloga koji je došao od uvaženog poslanika Slavka Jovičića da tačku 17. premjestimo na mjesto broj 9. Molim vas da se izjasnite o tom prijedlogu. Možete glasati, sad! „Za“ je 30, „protiv“ nije bilo, „uzdržanih“ četiri. Konstatujem da smo napravili izmjenu u redoslijedu tačaka dnevnog reda. I, molim vas da poslušate novi dnevni red 73. sjednice Doma: 1. Usvajanje Zapisnika sa 72. sjednice Predstavničkog doma; 2. Poslanička pitanja: a) Komentari na dobijene odgovore, b) Nova poslanička pitanja; 3. Akcioni plan za izvršenje presude Evropskog suda za ljudska prava u predmetu Sejdić i Finci protiv BiH (materijal Savjeta ministara) i Prijedlog plana aktivnosti za usaglašavanje Ustava BiH i Izbornog zakona BiH u cilju primjene Odluke Evropskog suda za ljudska prava u Strazburu u predmetu Sejdić i Finci (materijal Centralne izborne komisije); 4. Predlog zakona o protivminskom djelovanju u Bosni i Hercegovini, predlagač: Savjet ministara BiH, zakon broj: 01,02–02–8-54/09 od 3. 6. 2009. godine (drugo čitanje), odgođeno izjašnjavanje na nastavku 71. sjednice Doma, održane 10. 2. 2010. godine; 5. Predlog zakona o izmjenama i dopunama Zakona o osnovama bezbjednosti saobraćaja na putevima u Bosni i Hercegovini, predlagač: Savjet ministara BiH, zakon broj: 01, 02–02–3-8/10 od 19. 1. 2010. godine (drugo čitanje); 6. Predlog zakona o radnom vremenu, obaveznim odmorima mobilnih radnika i uređajima za evidentiranje u drumskom prevozu, predlagač: Savjet ministara BiH, zakon broj: 01,02–02–3-2/10 od 8. 1. 2010. godine (drugo čitanje); 7. Predlog zakona o izmjenama Zakona o klasifikaciji djelatnosti u Bosni i Hercegovini, predlagač: Savjet ministara BiH, zakon broj: 01,02–02–7– 121 /09 od 23. 12. 2009. godine (drugo čitanje); 8. Predlog zakona o izmjeni i dopunama Zakona o carinskoj politici Bosne i Hercegovine, predlagač: Savjet ministara BiH, zakon broj: 01,02-02-2- 1/10 od 6. 1. 2010. godine (drugo čitanje); 9. Predlog zakona o dopuni Krivičnog zakona Bosne i Hercegovine, predlagač: poslanik Denis Bećirović, zakon broj: 01–02–5–100 /09 od 30. 10. 2009. godine (drugo čitanje); 10. Predlog zakona o izmjenama i dopunama Zakona o službi u Oružanim snagama Bosne i Hercegovine, predlagač: poslanik Sefer Halilović, zakon broj: 01-02-8-22/10 od 16. 2. 2010. godine, s Mišljenjem Zajedničke komisije za odbranu i bezbjednost BiH; 11. Predlog zakona o zaštiti oznaka geografskog porijekla, predlagač: Savjet ministara BiH, zakon broj: 01, 02–02–3-18/10 od 3. 2. 2010. godine (prvo čitanje); 33 12. Predlog zakona o zaštiti topografije integrisanog kola, predlagač: Savjet ministara BiH, zakon broj: 01,02–02–2-16/10 od 3. 2. 2010. godine (prvo čitanje); 13. Predlog zakona o industrijskom dizajnu, predlagač: Savjet ministara BiH, zakon broj: 01,02–02–2-15/10 od 3. 2. 2010. godine (prvo čitanje); 14. Predlog zakona o žigu, predlagač: Savjet ministara BiH, zakon broj: 01,02–02–5 -14/10 od 3. 2. 2010. godine (prvo čitanje); 15. Predog zakona o patentu, predlagač: Savjet ministara BiH, zakon broj: 01,02 –02–2-17/10 od 3. 2. 2010. godine (prvo čitanje); 16. Predlog zakona o izmjenama i dopunama Zakona o zaštiti tajnih podataka – predlagač: Savjet ministara BiH, zakon broj: 01,02–02–8-19/10 od 4. 2. 2010. godine (prvo čitanje); 17. Predlog zakona o promociji malih i srednjih preduzeća i preduzetništva u Bosni i Hercegovini, predlagač: Savjet ministara BiH, zakon broj: 01,02- 02-4-12/10 od 28. 1. 2010. godine (prvo čitanje); 18. Predlog zakona o izmjenama i dopunama Izbornog zakona Bosne i Hercegovine, predlagači: poslanici Milorad Živković, Niko Lozančić i Šefik Džaferović, zakon broj: 01–02–9-20/10 od 10. 2. 2010. godine (prvo čitanje); 19. Predlog zakona o praznicima Bosne i Hercegovine, predlagač: poslanik Denis Bećirović, zakon broj: 01-02-9-13/10 od 2. 2. 2010. godine (prvo čitanje); 20. Predlog zakona o izmjeni Zakona o javnim nabavkama Bosne i Hercegovine, predlagač: Ustavnopravna komisija, zakon broj: 01-02-4-21/10 od 16. 2. 2010. godine (prvo čitanje); 21. Predlog amandmana II, III i IV na Ustav Bosne i Hecregovine, predlagači: poslanici Stranke za Bosnu i Hercegovinu, amandmani broj: 01–01-10/10 od 15. 2. 2010. godine, s Mišljenjem Ustavnopravne komisije; 22. Izvještaj Komisije Kolegijuma o nastojanju za postizanje saglasnosti o Predlogu zakona o sprečavanju nereda na sportskim takmičenjima, predlagač: poslanik Bakir Izetbegović, zakon broj: 01–02–7-7/10 od 19. 1. 2010. godine (zakon u prvom čitanju); 23. Predlog revidirane strategije Bosne i Hercegovine za sprovođenje Aneksa VII Dejtonskog mirovnog sporazuma (akt Ministarstva za ljudska prava i izbjeglice, broj 01–37–310 /10 od 15. 2. 2010. godine); 24. Izvještaj o radu Odbora za žalbe građana na rad policijskih službenika u policijskim tijelima BiH za period septembar – decembar 2009. godine (materijal Odbora za žalbe građana, broj: 03-50-1-60-6-2/10 od 27. 1. 2010. godine); 25. Informacija Savjeta ministara BiH o lišavanju slobode profesora doktora Ejupa Ganića u Velikoj Britaniji na osnovu Zahtjeva Srbije za izručenje, ( prijedlog uvaženog poslanika Šefika Džaferovića); 26. Informacija Savjeta ministara o dopisu Ministarstva sigurnosti UN povodom proglašavanja pojedinih organizacija iz BiH povezanim sa terorističkim organizacijama i stavljanjem van snage dokumenata koji ugrožavaju i prave pravnu nesigurnost građana i institucija u BiH, od uvaženog poslanika Zlatka Lagumdžije; 34 28. Predlog mjera za poboljšavanje uslova poslovanja u poljoprivrednoj i prehrambenoj industriji Bosne i Hercegovine (podnosilac: Savjet ministara, akt broj: 05–28–21/10 od 8. 1. 2010. godine); 29. Prijedlog zaključka Komisije za saobraćaj i komunikacije Predstavničkog doma Parlamentarne skupštine BiH u vezi sa Informacijom o dosadašnjim aktivnostima na digitalizaciji javnih radiotelevizijskih servisa BiH; 30. Razmatranje zaključka Zajedničke komisije za ljudska prava, prava djeteta, mlade, imigraciju, azil i etiku sa 18. sjednice održane 5. 2. 2009. godine, koji glasi: 'Od Parlamentarne skupštine BiH traži se da pokrene inicijativu prema Kancelariji visokog predstavnika za preispitivanje svih odluka Visokog predstavnika kojim su smijenjena određena lica ili da Visoki predstavnik donese odluku kojom će to ovlašćenje prenijeti na Instituciju ombudsmena BiH ili neku drugu instituciju; Molim? Ja mislim da je to bilo poslije svih informacija, da su nakon toga bile one ostale informacije, da sam to pročitao. Nisam to, je li? Da, još dvije informacije, znači: 31. Informacija o sankcionisanju izvršilaca verbalnih i fizičkih nasrtaja na novinare u Bosni i Hercegovini i predlog mjera (materijal Ministarstva bezbjednosti BiH, akt broj: 01-6-50-632-1/10 od 2. 2. 2010. godine); 32. Informacija Ministarstva inostranih poslova Bosne i Hercegovine povodom otvaranja predstavništava Republike Srpske u inostranstvu (predlog za uvrštavanje u dnevni red: Komisija za spoljne poslove), akt broj: 01/2a–50–1–2–59/10 od 3. 2. i 19. 2. 2010. godine; 33. Predlog tačke uvaženog poslanika Ajanovića: 'Tražim od Kolegija oba doma da objasne odmah zašto su zabranili održavanje svečane sjednice povodom Dana nezavisnosti BiH Forumu parlamentaraca u Velikoj sali Skupštine, na mjestu gdje je donijeta Odluka o održavanju referenduma za suverenost i nezavisnog BiH. Posebno naglašavam da taj dan ti isti poslanici (vaše bivše kolege) nisu donijeli tu odluku, mi sada ne bi sjedili ovdje a većina ne bi primali lijepe sume novca za svoj rad ili nerad' (to je naziv tačke koju ste vi izglasali); 34. Imenovanje tri člana iz Predstavničkog doma u Zajedničku komisiju oba doma za usaglašavanje teksta Zakona o duvanu Bosne i Hercegovine; 35. Zahtjev Istražne komisije Predstavničkog doma za provjeru navoda o raspodjeli CEMT dozvola za produženje roka za dostavljanje izvještaja do 31. 3. 2010. godine; 36. Davanje saglasnosti za ratifikaciju: a) Kreditnog sporazuma između Bosne i Hercegovine i Kuvajtskog fonda za arapski ekonomski razvoj, Projekat Autoput Kakanj – Donja Gračanica, b) Sporazuma o vazdušnom saobraćaju između Savjeta ministara Bosne i Hercegovine i Vlade Arapske Republike Egipat, 35 c) Sporazuma o vazdušnom saobraćaju između Savjeta ministara Bosne i Hercegovine i Vlade Sirijske Arapske Republike, d) Sporazuma između Savjeta ministara BiH i Vlade Republike Moldavije o uzajamnom ukidanju viznog režima za nosioce diplomatskih i službenih pasoša. Ja zamoljavam stručne službe da dostave novi dnevni red poslanicima, a mi da ne gubimo vrijeme i da nastavimo po dnevnom redu. Uvaženi poslanik Bećirović, poslanička intervencija. Izvolite.
Ja samo želim pitati u ime Kluba SDP-a kao predlagača tačke dnevnog reda i tačke koju smo dostavili još prije sedam dana vama u Kolegij: Kako će se Parlament, Predstavnički dom Parlamentarne skupštine opredijeliti naspram ovog prijedloga SDP-a? Dakle, mi smo konkretno predložili, ne samo danas, već i prije sedam dana da danas imamo tačku dnevnog reda 'Razmatranje informacije o hapšenju i raspisivanju potjernica protiv državljana BiH od strane Republike Srbije, s posebnim osvrtom na slučaj Ilije Jurišića i Ejupa Ganića i prijedlogom mjera za zaštitu državljana BiH'. Dakle, to je bio prijedlog Kluba poslanika i ... vi ste to podsjetili na početku i jučer na Kolegiju itd, te ja mislim da se Parlament oko toga treba izjasniti. Meni je jasno kao i vama da smo mi uvrstili i ovaj prijedlog kolege Džaferovića koji je danas to predložio, ali on je ipak reduciran samo na pitanje gospodina Ganića. Mi tražimo cjelovitu raspravu i cjelovitu informaciju o ovoj problematici, uključujući i pitanje gospodina Ganića, i mislim da bi se trebali o tome sada izjasniti na dnevnom redu.
Ja mislim da ste propustili šansu kada sam govorio da su sve stavljene tačke dnevnog reda na glasanju koje su nove predložene da kažete da se glasa i o vašoj tački. U raspravi smo razumjeli da ste se privoljeli ovoj tački dnevnog reda koju je predložio uvaženi Šefik Džaferović, koja bi mogla danas da omogući informaciju da se dostavi u ovom obliku i da ona bude raspravljena, a mislim da ste zakasnili sa svojom urgencijom da to sada stavimo na glasanje vašu tačku dnevnog reda.
Gospodine predsjedavajući, ja samo želim podsjetiti. Dakle, na početku sjednice je predsjednica Kluba poslanika SDP-a to pitanje pokrenula, podsjetila. Dakle, ne radi se samo o našem prijedlogu na ovoj sjednici. Mi smo to uredno dostavili, evo imamo datum,
Kad se otvori ova tačka dnevnog reda, 36
prije sedam dana vama u Kolegiju. Dakle očekujemo očitovanje. Mene iznenađuje da to niste stavili i na glasanje. Evo, nismo još utvrdili dnevni red, pa ...
Kolegice i kolege, na Proširenom kolegijumu, čini mi se da smo raspravljali o toj tački. Ne možemo mi u Kolegijumu da budemo mjesto gdje će se želje i čestitke upućivati i da mi tražimo informaciju od svih ostalih. Tačka dnevnog reda se ovdje treba predložiti, onda će Dom da izglasa da li će to biti tačka dnevnog reda ili neće. Iz rasprave je proizašlo da ste saglasni da se tačka dnevnog reda formuliše na način na koji je to uvaženi poslanik Šefik Džaferović uradio. Da niste bili složni sa time, trebali ste reći da stavim i vaš prijedlog tačke dnevnog reda na glasanje. Ja sam sad pročitao, zaključio raspravu, pitao sam ima li bilo ko još da se javi za raspravu, zaključio raspravu, pročitao čitav dnevni red i vi se javljate povodom stavljanja vaše tačke dnevnog reda na glasanje. Ne vidim razlog da to radite. Ne vidim razlog.
Gospodine predsjedavajući, vi možete kako hoćete zaključiti ovu raspravu.
Pa ne kako hoće, mora biti neki red, a dao sam vam mogućnost. Niste iskoristili mogućnost, nemojte na mene da se ljutete.
Ne ljuti se niko. Dakle, govorimo o onome što smo dostavili prije sedam dana, a ne čak danas na sjednici, pozivajući se na član 65. Mi smo željeli dakle da mnogo prije o tome govorimo i zato smo ovo uputili prije sedam dana. Očekivali smo da ćemo se izjasniti i o ovome. A vi možete zaključiti ovu sjednicu ako dobijete podršku većine. Kako hoćete, ali
Poslovnička, uvaženi poslanik Šefik Džaferović. Izvolite.
Mislim da smo mi ovu stvar raščistili kad smo govorili o dnevnom redu. Ja sam se saglasio. 37
Očigledno da nismo.
Ja mislim da jesmo, ja tako vidim. Neka se pogleda stenogram. Ja sam dakle rekao u svojoj diskusiji da ja imam napisan taj prijedlog kojeg ću dati, koji se odnosi na profesora Ganića, da nemam ništa protiv toga da kada bude ta informacija od Vijeća ministara da bude i gospodin Jurišić i svi ostali i mislim da nema potrebe da komplikujemo sada. Tačka je dnevnog reda ovakva kakva jeste i ja razumijem da smo je tako usvojili. Svakako mora doći informacija od Vijeća ministara da mi o tome raspravljamo. Ne možemo mi raspravljati bez informacije Vijeća ministara. Vjerovatno, ne znam ja da li će ona danas doći ili neće: ako ne dođe, onda će biti za iduću sjednicu, ali je danas na dnevnom redu. I kada se bude tražila informacija od Vijeća ministara, onda je možemo tražiti i za sve ove, i za Iliju Jurišića i za profesora Ganića i tako. Eto.
Uvaženi poslanik Bećirović, poslovnička.
Ja jako dobro znam o čemu govorim. I svi jako dobro znamo da naslov tačke dnevnog reda opredjeljuje i sadržaj rasprave u okviru dnevnog reda. Citiram, evo ako sam dobro zabilježio, tačka 25., kako ste vi, gospodine predsjedavajući, pročitali: 'Informacija Vijeća ministara o lišavanju slobode Ejupa Ganića u Velikoj Britaniji na osnovu zahtjeva Srbije za izručenjem.' Dakle, u ovoj tački dnevnog reda govori se o Ejupu Ganiću. Mi iz SDP-a nemamo ništa protiv da se o tome govori, međutim mi smo prije sedam dana tražili cjelovitu raspravu u kojoj će biti riječi o svim hapšenjima, potjernicama protiv državljana BiH, s posebnim osvrtom na slučaj Ilije Jurišića i Ejupa Ganića. Priznat ćete, to ipak nisu dvije iste stvari.
Uvaženi poslaniče, mi smo raspravu o dnevnom redu završili. Ja sam vas pitao da li ima još bilo ko kakvu raspravu. Stavljao sam tačku po tačku i čitao one o kojim smo glasali. Niste tad poslovničku intervenciju iskoristili da kažete: uvaženi predsjedavajući, niste stavili našu tačku dnevnog reda na glasanje. Kada sam pročitao čitav dnevni red, vi se tad na poslovničku intervenciju oglašavate i tražite od mene. Je li vaš prijedlog da stavim sad, kada sam pročitao dnevni red? Vaš prijedlog tačke dnevnog reda .. glasanje? Priznaćete da ste zakasnili sa intervencijom. Ako sam ja pogriješio što nisam stavio vašu tačku dnevnog reda, trebali ste reagovati na to. Ali mislim da je sve bilo regularno. I nema niko protiv da se glasa o tome, samo niste na vrijeme kada smo o tome raspravljali napravili poslovničku intervenciju. I nemojte onda da tražite od mene da sad kad sam pročitao dnevni red ponovo stavljam neke tačke dnevnog reda na glasanje. To ne bi stvarno imalo smisla i ovu 38 skupštinu, čini mi se, malo po malo dovodimo u onu poziciju o kojoj sam govorio prije toga. Zato vas molim da ovu tačku dnevnog reda na način da na pitanjima poslaničkim date inicijativu koja će ići prema komisiji i da se pokuša informacija naći. Ja ne vidim način, mi u Kolegijumu smo razmatrali, ne može Kolegijum biti zadužen da svaku poslaničku intervenciju ili mi prikupimo informaciju i tražimo tačku dnevnog reda. To je nemoguće. Bili bi zatrpani sa prijedlozima raznoraznim poslanika da mi kao Kolegijum tražimo informacije, kupimo. To se na sjednici kaže, predloži, obrazloži. Ako je Parlament za to, onda je dužnost Kolegijuma da pribavlja informacije. Nemojte to da radimo. I to je sve dogovoreno na Proširenom kolegijumu još jučer. Razjašnjeno. Uvaženi poslanik Mirko Okolić, poslovnička. Izvolite.
Tako je, poslovnička. Uvaženi predsjedavajući, meni je žao što gospodin Denis Bećirović nije na vrijeme reagovao i da se glasa o njegovoj tačci. Međutim, ja tvrdim da Poslovnik nije prekršen i molim vas da više ne date nikome riječ što se tiče dnevnog reda, jer smo oko toga završili. I još jedanput napominjem poslovničku intervenciju zašto sam uzeo, a to je prijedlog gospodina Šefika Džaferovića, koji kaže: 'Ja sam predložio ovakvu tačku dnevnog reda koja je usvojena, a tražićemo informaciju još dodatno, sa dodatnim elementima.' Ja tražim da se to poslovnički postupi i da se traži informacija samo onako kako je u tački dnevnog reda. Hvala.
Zahvaljujem. Mislim da smo riješili ovu situaciju i prelazimo na realizaciju dnevnog reda. Tačka 1. Ad.1. Usvajanje Zapisnika sa 72. sjednice Predstavničkog doma Zapisnik ste dobili. Ima li primjedaba? Zaključujem raspravu. Prelazimo na 2. tačku: Ad.2. Poslanička pitanja 39
Zahvaljujem. Ja sam nakon sedam mjeseci dobio odgovor na zastupničko pitanje koje je jednostavno i kratko, a ono je glasilo: 'Zašto se BHT odlučila na zabranu samo jedne riječi u svom programu?' Pošto je odgovor isto vrlo kratak, ja ću ga pročitati ovdje. Ministarstvo komunikacija i prometa BiH je od RTVBiH pribavilo odgovor na postavljeno zastupničko pitanje koje u cijelosti citiram: ' Nije se BHT odlučila zabraniti riječ županija u svom programu već je to učinio Ustavni sud Federacije BiH. Krajem 1998. odlukom ovog suda proglašeno je nelegalnim korištenje pojma županija. U Ustavu Federacije BiH stoji: Federacija BiH sastoji se od federalnih jedinica, u zagradi, (kantona). Kantoni će se imenovati isključivo po gradovima sjedišta kantonalnih vlasti ili po regionalno-zemljopisnim karakteristikama.' E vidite, kad usporedite moje pitanje i odgovor, onda je jasno da uopće nije odgovoreno na moje pitanje. Ja nisam odvjetnik riječi županija nego sam ja pitao zašto je samo ta riječ zabranjena. Zar nema još riječi koje su nelegalne? Znači, dozvoljeno je koristiti sve engleske riječi u programu, dozvoljeno je sve japanske riječi, ali riječ županija je zabranjena. Da su kazali: ta riječ je zabranjena u tom i tom kontekstu, ružne riječi su zabranjene, zabranjeno je nekom uredniku reći da treba bezbol palicom ispratiti zastupnike iz Parlamentarne skupštine, zabranjeno je itd. Međutim, ja sam postavio jedno jednostavno pitanje - zašto je samo jedna riječ zabranjena u programu? Ali oni meni odgovaraju kao da ja želim da se ta riječ ne zabrani. Ja želim odgovor ponovo na isto pitanje koje sam postavio i jako sam nezadovoljan odgovorom. Hvala. 40
Zahvaljujem uvaženom zastupniku Zoriću. Sljedeći je uvaženi zastupnik Denis Bećirović.
Ja ću komentarisati dva poslanička pitanja i odgovore na ta pitanja od strane ministra vanjskih poslova. Jedno od pitanja je bilo: 'Koji ministri u Vijeću ministara BiH i poslanici i delegati u Parlamentarnoj skupštini BiH posjeduju osim pasoša BiH i pasoše susjednih država?' Na ovo pitanje, Ministarstvo vanjskih poslova i ministar Alkalaj mi je odgovorio da Ministarsvo vanjskih poslova nije u zakonskoj mogućnosti dati odgovore na ovo pitanje. Drugo pitanje je bilo: 'Tražim da mi se tačno navede ko sve posjeduje diplomatski pasoš BiH, s posebnim osvrtom na ime i prezime osobe, datum izdavanja pasoša i osnov po kojem posjeduje diplomatski pasoš?' Na ovo drugo pitanje nisam dobio odgovor, dakle nisam dobio odgovor na traženo pitanje. Ministar mi je citirao član 5. stav (2) i (3) navedenog pravilnika pomoću kojeg se dodjeljuju ovi diplomatski pasoši, što ga ja uopšte u pitanju nisam ni pitao. Meni je poznat taj pravilnik i bilo mi je poznato i prije pitanja šta piše i u članu 5. Stoga ovo pitanje ponovo obnavljam i tražim od ministra vanjskih poslova da konkretno odgovori na konkrertno poslaničko pitanje ili da odgovori da ne želi, neće, ili ne znam ni ja iz kojeg trećeg razloga ne želi da da odgovor na ovo poslaničko pitanje. Dakle, javno obnavljam ovo poslaničko pitanje. Hvala.
Zahvaljujem uvaženom zastupniku Bećiroviću. Sljedeći je uvaženi zastupnik Slavko Matić.
Hvala lijepa, gospodine predsjedatelju. Uvažene kolegice i kolege zastupnici, poštovani gosti, ja sam postavio pitanje: 'Koje mjere i aktivnosti je poduzelo ili će poduzeti Ministarstvo obrane BiH kako bi koliko-toliko pomoglo zbrinjavanju osoba koje se ove godine otpuštaju iz Oružanih snaga BiH?' Ja se zahvaljujem Ministarstvu obrane na promptnom reagiranju i dostavi odgovora, ali želim prokomentirati sadržaj tog odgovora. 41 Po meni su sporne najmanje dvije stvari. Prva stvar, da temeljem mojih spoznaja i razgovora sa osobama koje će biti ili su već otpuštene od 1. 3. ove godine iz Oružanih snaga, problem je u tome što se u odgovoru Ministarstva obrane (a koji ste i vi, kolege i kolegice zastupnici, mogli čuti od ministra obrane na zajedničkoj sjednici) u najvećem dijelu tvrdi da su svi oni koji se otpuštaju upoznati sa svojim pravima i mogućnostima nakon otpuštanja, što mogu očekivati koje su mogućnosti njihovog zbrinjavanja. Ja sam stekao dojam da oni o tome ili ne znaju ništa ili znaju vrlo malo. Mislim da je problem tog informiranja očito zakazao. Želim vjerovati ministru da su oni to poduzeli, ali očito to nije došlo do onih krajnjih ljudi na koje se to odnosi. Drugi veći problem je da izražavam sumnju u efekte mjera koje Ministarstvo obrane ovdje nama prezentira. Prije svega se pozivaju na to da su uputili pisma ambasadorima u našoj zemlji, međunarodnim organizacijama i svim drugim potencijalnim međunarodnim donatorima za doniranje sredstava koja bi bila na raspolaganju pri pomoći u zbrinjavanju ovih ljudi, s jedne strane. S druge strane, obratili su se, kako kažu iz Ministarstva obrane u ovom odgovoru, domaćim institucijama, zaštitarskim tvrtkama, zavodima za upošljavanje, načelnicima općina, civilnoj zaštiti itd. Ni za jedno mi nemamo ono što je najbitnije – koji je povratni odgovor od potencijalnih međunarodnih donatora, koji je povratni odgovor od domaćih institucija da imaju prostora zaposliti ove ljude? To u ovom odgovoru nedostaje i ja izražavam osobnu i čini mi se utemeljenu sumnju da ovi efekti neće polučiti ono što i Ministarstvo obrane i svi mi očekujemo da ti ljudi budu zbrinuti i s te strane nisam zadovoljan sadržajem odgovora. Hvala lijepo.
Zahvaljujem uvaženom zastupniku Matiću. Sljedeći je uvaženi zastupnik Selim Bešlagić.
Poštovani predsjedavajući, poštovane kolegice, poštovane kolege i poštovani gosti, ja sam uputio predsjedništvu Parlamentarne skupštine pitanje: 'U svim zakonima koji su doneseni u Parlamentu BiH u kojima stoji član da se zakoni na nižim nivoima trebaju usaglasiti do određenog roka: da li je to obaveza i ko su nadležni za sprovođenje te obaveze, kao i koje su sankcije za one koji nisu realizovali tu odluku?' Dobio sam odgovor od gospodina Milorada Živkovića, predsjedavajućeg Predstavničkog doma, i, osim što mene ne zadovoljava, ovaj odgovor ne zadovoljava niti temeljnu, ustavnu vrijednost vladavine prava, odnosno pravne države. Naime, Jedinstvena pravila za izradu pravnih propisa u institucijama BiH na koje se poziva gospodin Živković, to je „Službeni glasnik BiH“, broj: 11/05, definiraju samo pitanje 42 forme zakonskih akata. Znači strukturu, redoslijed, jezik, posebnu vrstu pravnih propisa, a nikako njihove sadržine. Postavljeno pitanje odnosi se na nešto što i samo može da se odnosi na sadržinu zakona kao takvih. Bilo bi dobro da mi je u odgovoru data pravna kvalifikacija na kojem članu Jedinstvenih pravila je utemeljeno (u odgovoru kojeg sam dobio u februaru mjesecu ove godine). A to je bilo pitanje da se vidi usklađenost zakona, Okvirnog zakona o visokom obrazovanju sa kantonalnim zakonom. Konkretno govorim Tuzlanskog kantona gdje mi je rečeno da nemamo pravo osim da samo kontrolišemo, nemamo pravo da se izvrši, ja bih rekao, i realizacija Okvirnog zakona. U samom zakonu precizno je ustanovljeno, definirana i zakonska, znači nema definirana zakonska odgovornost nadležnih organa koji nisu postupili u skladu sa državnim zakonom. Smatram da je potrebno sačiniti i u tom smislu ću i predložiti inicijativu, ne danas nego sljedeći puta, da se napravi analiza nesprovođenja državnih zakona od strane nadležnih entitetskih i kantonalnih parlamenata i tom pitanju ... posvetiti posebnu skupštinsku raspravu na oba doma Parlamenta. Odnosno, drugim riječima, svi zakoni koji se donose u ovim parlamentima, faktički, po ovom odgovoru ne moraju da se sprovode na nižem nivou, odnosno ne moraju se implementirati, što apsolutno dovodi do toga da li onda radimo produktivno ili ne radimo produktivno. Hvala vam.
Zahvaljujem uvaženom zastupniku Bešlagiću. Sljedeći je uvaženi zastupnik Željko Kuzmanović.
Poštovani zamjeniče predsjedavajućeg, dame i gospodo poslanici, uvaženi gosti, ja sam na 71. sjednici Doma održanoj 3. februara uputio, odnosno, postavio pitanje Upravnom odboru BHRT-a i Ministarstvu komunikacija i transporta da mi se dostavi informacija o donaciji Kraljevine Saudijske Arabije za proces digitalizacije emitera Javnog RTV servisa u BiH i obrazloženje o potencijalnoj, posredničkoj ulozi firme H-medija iz Zagreba u realizaciji te donacije. U međuvremenu dobio sam odgovor od predsjedavajuće Upravnog odbora. U međuvremenu je održana sjednica Komisije za saobraćaj i komunikacije na kojoj smo detaljno razmatrali ovo pitanje i jedino što mogu zaključiti na osnovu podataka koje mi imamo je da je očigledno da je proces digitalizacije shvaćen od strane nekih osoba kao jedna velika tegla meda u kojoj svi pokušavaju ubaciti svoje prste. Toliko.
Zahvaljujem. 43
Prelazimo na pitanja i inicijative. Gospodin Lozančić.
Zahvaljujem. Dame i gospodo zastupnici, uvaženi gosti, ja ću postaviti dva zastupnička pitanja i imam jednu zatupničku inicijativu koja je vezana za jedno od zastupničkih pitanja. Ovo zastupničko pitanje sam mislio raspravljati kroz točku dnevnog reda koja je doduše pomjerena, ali videći da imamo negativan stav i Vijeća ministara i našeg nadležnog povjerenstva, a tiče se Prijedloga zakona o izmjenama i dopunama Zakona o službi u Oružanim snagama BiH, pa zbog konstatacija koje su navedene i u jednom i u drugom dokumentu i u Mišljenju Vijeća ministara i u Mišljenju nadležnog povjerenstva, a otprilike glase da bi primjena ovog zakona koji je predložen u proceduru proizvela dodatne finansijske troškove. I drugi argument je da bi to eventualno, ako bi se dogodilo, zaustavilo reformu obrambenog sustava i put BiH prema NATO-u. Ja sam iz ovog zaključio da trenutačno u vojsci, u Oružanim snagama BiH, postoje neki ljudi koji proizvode dodatne finansijske troškove i koji su, i ovo je prvi put eksplicite napisano, smetnja ili zaustavljaju reformu obrambenog sustava i put BiH prema NATO-u. Da budem jasniji, radi se o onim najnižim u Oružanim snagama po činovima i zvanjima koji se zovu vojnici i koji u proteklih 18 godina nisu imali dovoljno tetkova, amidža, stričeva i svega drugog pa da budu promaknuti samo za jednu stepenicu više koja se zove dočasnička i onda oni danas ne bi bili naš problem. Ali osim što su sami sebi problem, znači osim što će ostati bez kruha, osim što evo nemaju nikakvog, čuli smo maloprije iz komentara uvaženog zastupnika Matića, programa njihovog zbrinjavanja, znači oni će samo biti još jedna kategorija koji su bivši i koje je ova država nakon što su joj poslužili i odslužili pustila da se sami snalaze kako znaju i umiju. U najmanju ruku, nekorektno je, da ne kažem neki drugi termin, nekorektno je pomisliti a onda napisati da bi oni kao mogli zaustaviti napredak BiH ka NATO-u i reformu obrambenog sustava. Blago rečeno, bezobrazno. Znamo mi dobro šta je problem ubrzanijem napretku BiH ka NATO-u i sa svim drugim integracijama. I nemojmo makar ovim ljudima to stavljati na teret. E zbog toga ja postavljam pitanje Vijeću ministara da mi odgovori: 'Koliko je tih vojnika koji proizvode dodatne finansijske troškove i tko su ti, po imenu, prezimenu, godinama starosti i duljini staža u Oružanim snagama i komponentama iz koje su nastale Oružane snage, te koja im je općina prebivališta? Sve su ovo elementi koji su bitni, jer ja očekujem da ću iz odgovora saznati zašto su oni problem ove zemlje i zašto su smetnja napretku ove zemlje ka NATO-u?' Drugo pitanje. Ovo drugo pitanje ću postaviti Visokom sudbenom i tužiteljskom vijeću. 44 Ako biste danas u BiH bilo kog od vas članova Vijeća ministara, bilo kog iz vlada, entiteta, kantona, ministara, zastupnika, itd., upitali kakvi su uvjeti za investicijska ulaganja u BiH, svi bi vam rekli da su vrlo povoljni i vrlo liberalni. Svi bi pri tom pomislili na zakonske odredbe po kojima je to uistinu tako. Ako biste dalje pitali koliko vremena treba da se registrira poslovni subjekt, svi bi se pozvali na Okvirni zakon o registraciji poslovnih subjekata u BiH i iste takve zakone entiteta. Zakona puno i moram reći u jednom od njih koji je zakon Federacije BiH u članku 2. stoji: Postupak upisa u sudski registar poslovnih subjekata u Federaciji BiH je hitan, jednoobrazan i primjenjiv na sve poslovne subjekte osnovane u BiH, kako od domaćih tako i od stranih, pravnih i fizičkih osoba. Dalje su definirana načela koja osiguravaju da to baš bude sve tako. Propisuje se i šta je nadležni registracijski sud ovlašten i dužan tražiti prilikom provođenja postupka registracije. I sve bi bilo uredu kad bi bilo što zakon nalaže. Ako odete, a ja sam nekidan bio u poduzeću Krivaja 1884 pa vam ljudi kažu da već 18 mjeseci, ponavljam 18 mjeseci, u nadležnim registracijskim sudovima, prvo u Zenici a sada iz nekih razloga ne znam kojih u Tuzli, leži još uvijek neriješen njihov zahtjev za upis u Registar poslovnih subjekata, vi ćete im to teško povjerovati. Ja sam im povjerovao, ali želio bih potvrdu tog svog vjerovanja, pošto su sudovi neovisni u postupanju i pošto ja ne bih želio da se ovo pitanje doživi kao pritisak na rad suda; Ja pitanje upravo postavljam Visokom sudbenom i tužiteljskom vijeću: 'Je li uopće točno da postupak upisa u Registar poslovnih subjekata Krivaje 1884 koji se navodno vodio u nadležnom sudu u Zenici a sada u Tuzli a po zahtjevu Krivaje 1884 traje već 18 mjeseci? Ako je ovo točno, šta i tko može poduzeti da se i u ovom slučaju primijeni Zakon o registraciji poslovnih subjekata u Federaciji BiH, a posebice njegov članak 2. koji govori o hitnosti postupka?' I treće pitanje: 'Šta Visoko sudbeno i tužiteljsko vijeće kani poduzeti da se žurno donese pozitivno ili negativno rješenje po zahtjevu Krivaje 1884? Oni imaju pravo na rješenje, bilo kakvo da bude.' I povodom ovoga, ali i povodom evo rasprava koje smo i danas vodili koje se vode ovih dana u bosanskohercegovačkoj javnosti i ocjena da i za određene slučajeve, evo nazovimo ih tako, su odgovorni neažurni sudovi u BiH, povodom reakcija javnosti na jedan broj presuda koji je ovih dana objavljen u nekim sudovima u BiH i povodom sveukupnog politiziranja pravosuđa i njegove uloge u sustavu vlasti u BiH, ja upućujem inicijativu prema Vijeću ministara, odnosno Ministarstvu pravde i Visokom sudbenom i tužiteljskom vijeću da žurno zajednički sačine analizu o stanju u pravosuđu BiH, sa posebnim osvrtom na kaznenu politiku i na probleme u registraciji poslovnih subjekata pred sudovima u BiH. Hvala lijepo.
Denis Bećirović. 45
Ja imam tri pitanja i jednu inicijativu. S obzirom da su pitanja na dvije stranice, ja ću samo pročitati prvo a slična su i ova druga, tako da neću vas opterećavati sa previše vremena. Evo ovako, dakle prvo pitanje: 'Tražim da mi se tačno navede šta je konkretno Ministarstvo pravde u Vijeću ministara BiH učinilo s ciljem zaštite ljudskih prava državljanina BiH Ilije Jurišića od dana njegovog hapšenja do danas, a posebno da mi se navede ko je i kada od predstavnika Ministarstva pravde posjetio Iliju Jurišića u zatvoru, datume i efekte sastanaka nadležnog ministarstva sa nadležnim sudskim, izvršnim i zakonodavnim organima Republike Srbije i koliko puta je o Iliji Jurišić raspravljalo Vijeće ministara BiH, datum i broj sjednice, i koji su konkretni efekti i zaključci tih rasprava?' S obzirom da su i druga dva pitanja na neke druge adrese slična, ja ću naravno u pisanoj formi dostaviti ova pitanja. Što se tiče inicijative, s obzirom da je o ovoj inicijativi Kluba poslanika SDP-a već na neki način govoreno i u okviru dnevnog reda, ja neću obrazlagati, već ću ovu informaciju dakle cjelovitu o hapšenju i raspisivanju svih potjernica protiv državljana BiH s posebnim osvrtom na slučaj Ilije Jurišić i Ejupa Ganića i posebno s prijedlogom mjera za zaštitu državljana BiH, mi kao Klub poslanika zvanično kao inicijativu sada upućujemo i tražimo da nam nadležna ministarstva dostave informaciju kako bi ovo bila tačka dnevnog reda na jednoj od narednih sjednica Predstavničkog doma. Hvala.
Zahvaljujem uvaženom zastupniku Bećiroviću. Sljedeći je uvaženi zastupnik Sadik Bahtić.
Zahvaljujem. Imam dva kratka pitanja. Prvo pitanje je za Vijeće ministara BiH: 'Da li i kada namjeravate Parlamentu predložiti zakon o dijaspori?' Obrazloženje: S obzirom na noviju istoriju BiH, naša dijaspora predstavlja jedan značajan dio našeg društva i zbog toga postoji potreba donošenje zakona o dijaspori koji bi regulisao ovu oblast. Prema raspoloživim informacijama, postoji Prijedlog odluke za formiranje Komisije za izradu Nacrta zakona o dijaspori, ali ona još nikad nije razmatrana na Vijeću ministara BiH. Resorno ministarstvo upućivalo je četiri urgencije Vijeću ministara, do sada se ništa nije poduzelo. 46 I drugo moje pitanje je Kolegiju ovog doma: 'Dokle ćete tolerisati i ništa ne poduzimati u vezi sa prisustvom pojedinih poslanika samo kratko na početku sjednice, mislim konkretno na Zlatka Lagumdžiju? Čovjek dođe 10 minuta ili pola sata i danas je otišao u 11,45, u 12,10 je otišao dole, crni mantil je naravno obukao, tašnu, cirkus je svoj teatralni izveo ovdje i oduzima nam uvijek po sat-dva vremena i niko ništa ne poduzima. Kolegij Parlamenta treba da zauzme stav i treba da se zna i javnost da taj čovjek samo dođe ovdje i zamajava, teatralno napravi neki cirkus, ode i da jedno dvije izjave. Pitanje sam postavio Kolegiju: dokle ćete tolerisati prisustvo pojedinih poslanika samo kratko na početku sjednicu i šta ćete poduzeti po tom pitanju? Zahvaljujem.
Zahvaljujem uvaženom zastupniku Bahtiću. Sljedeći je uvaženi zastupnik Rifat Dolić.
Gospodo predsjedavajući, kolegice i kolege, uvaženi gosti, ja imam jednu poslaničku inicijativu i dva pitanja. Poslanička inicijativa je upućena Vijeću ministara, a odnosi se na podnošenje informacije Parlamentarnoj skupštini BiH o stanju odobrenih kredita BiH za razne namjene a koji nisu na vrijeme ili uopće stavljeni u fazu korištenja u periodu od 1.1.2000. – 31.12.2009. godine i o kaznenim kamatama koje su zbog toga plaćene. Obrazloženje za ovu inicijativu dostavljam u pismenoj formi. Poslaničko pitanje. Prvo je upućeno Vijeću ministara BiH: 'Šta Vijeće ministara poduzima ili namjerava poduzimati naspram poteza koje je Vlada Republike Slovenije poduzela i dalje poduzima prema državljanima BiH koji u Republici Sloveniji imaju privremeni ili stalni boravak i radne dozvole i trenutno imaju ili su donedavno bili zaposleni? Posljedica poteza Vlade Republike Slovenije koji su umotani u antikrižne mjere je obespravljivanje i neviđena hajka na oko 50.000 državljana BiH koji su na ovaj način imali ili imaju zaposlenje u Republici Sloveniji. Nakon pljačke vlasnika stare devizne štednje, Republika Slovenija je diskriminatornim potezima prema građanima BiH još jednom pokazala na djelu licemjernu politiku prema BiH i njenim građanima. U ovom kontekstu se ne može zaboraviti i dugogodišnji ignorantski odnos Slovenije prema problemu bilateralnog Sporazuma o socijalnom i zdravstvenom osiguranju koji i danas ima problema u svome provođenju. Očito je da diplomatija BiH ili dobro ne vidi ili ima važnijeg posla od zaštite interesa BiH i njenih građana. Mislim da bi vođstvu države BiH bilo korisnije da zaštiti svoje građane od pljačke i obespravljivanja nego da podilazi Sloveniji koja ponižava i diskriminira građane BiH.' I drugo pitanje je pitanje ministru policije u Vijeću ministara BiH: 'Koliko je pripadnika srpskog naroda i pripadnika nacionalnih manjina trenutno zaposleno u policiji Federacije BiH, brojem i procentom? 47 Koliko je u posljednje dvije godine napustilo policiju Federacije i šta su razlozi za napuštanje? Koliko je Bošnjaka Muslimana, Hrvata i pripadnika nacionalnih manjina trenutno uposleno u policiji RS, brojem i procentom? Koliko ih je u posljednje dvije godine napustilo policiju RS-a i šta su razlozi za napuštanje?' Pitanje postavljam iz razloga što se u posljednje vrijeme špekuliše sa podacima da se u ovoj strateškoj oblasti progresivno dešavaju napuštanja policije od strane pripadnika iz brojčano manjinskog naroda i nacionalnih manjina, što dodatno narušava i onako narušenu etničku strukturu uposlenih u policiji oba entiteta. Hvala lijepo.
Zahvaljujem uvaženom zastupniku Doliću. Sljedeći je uvaženi zastupnik Mirko Okolić.
Hvala, gospodine predsjedavajući. Ja imam dva pitanja za Ministarstvo bezbjednosti BiH. Prvo je: 'Zašto u programu rada Ministarstva bezbjednosti za 2010. godinu nema ni jednog odgovornog lica kao nosioca programskih aktivnosti iz reda srpskog naroda? Da li to znači da u Minsitarstvu bezbjednosti nema ni jednog podobnog ili stručnog lica iz reda srpskog naroda koji se nalaze na pozicijama rukovodećih državnih službenika?' Drugo pitanje: 'Hoće li i kada će biti izvršen nacionalni balans, prije svega, rukovodećih državnih službenika, pa zatim šefova odsjeka i ostalih državnih službenika u Ministarstvu bezbjednosti?' Napomena. U protekle tri godine ovo pitanje više puta je postavljano ali do sada Ministarstvo bezbjednosti i njegovo rukovodstvo ništa nije preduzelo ili barem ja nemam takve informacije, a trebali su doći do toga. Hvala lijepo.
Zahvaljujem uvaženom zastupniku Okoliću. Sljedeći je uvaženi zastupnik Adem Huskić. 48
Zahvaljujem, gospodine predsjedavajući. Poštovane kolege, gosti, ja imam dva kratka pitanja. ... U stvari, dva za Vladu Srednjobosanskog kantona, jedno za naše Vijeće ministara. Prvo za Vladu Srednjobosanskog kantona: 'Kada namjeravate ispuniti svoje obaveze prema Studentskom centru Sarajevo koje se odnose na studente iz SBK-a, budući da neispunjavanje vaših obaveza dovodi u pitanje nastavak njihovog studiranja?' Drugo pitanje: 'Da li imate namjeru donijeti zakonska rješenja koja će u budućnosti osigurati studentima iz Srednjobosanskog kantona ravnopravan status sa studentima iz ostalih kantona i na taj način prekinuti njihovu daljnju diskriminaciju?' Neću komentirati, mislim da onaj koga zanima zna o čemu se radi. Pitanje za Vijeće ministara BiH: 'Da li imate u planu rada za 2010. godinu namjeru predložiti zakon o zaštiti okoliša?' Ova problematika je jako aktuelna u BiH, a u prošlom mandatu, samo da vas podsjetim, je formirana posebna komisija sa zadatkom da istraži zagađenost ekosistema u BiH. Tu su bili: gospodin Živković je bio predsjedavajući, pokojni kolega Lozančić, Ivo Lozančić i ja. Također, predsjedavajući Vijeća ministara je u svom nastupnom govoru ovu materiju naznačio kao jednu od tema od posebne važnosti. Zbog naprijed navedenog smatram da se prijedlog ovog zakona što prije treba naći u parlamentarnoj proceduri. Zahvaljujem.
Zahvaljujem uvaženom zastupniku Huskiću. Sljedeći je uvaženi zastupnik Husein Nanić.
Zahvaljujem se, predsjedavajući. Evo dopustite, danas bih postavio jedno pitanje na dvije adrese, s obzirom da cijenim da oba ministarstva imaju svoju ulogu u tom. Znači, pitanje se odnosi na ministra Ministarstva finansija i trezora BiH i Ministarstvo vanjskih poslova BiH, a radi se o sljedećem: 'Da li je u proceduri Vijeća ministara Sporazum o izbjegavanju dvostrukog oporezivanja između BiH i Španije te kada će se dostaviti u parlamentarnu proceduru?' 49 Nedavno sam imao priliku da u razgovoru sa španskim ambasadorom, prilikom traženja informacije o ocjeni ekonomske saradnje između BiH i Španije, upravo postavi se kontrapitanje da već tri godine u ladicama Vijeća ministara postoji zahtjev, odnosno Sporazum o izbjegavanju dvostrukog oporezivanja između Španije i BiH i da nema odgovora Vijeća ministara i zbog toga ja tražim odgovor na ovo pitanje. Zahvaljujem.
Zahvaljujem uvaženom zastupniku Naniću. Sljedeći je uvaženi zastupnik Selim Bešlagić.
Poštovani predsjedavajući, poštovane kolegice i kolege, ja imam samo jedno poslaničko pitanje. Članovima Upravnog odbora Uprave za indirektno oporezivanje BiH kojih ima šest je istekao mandat u junu, odnosno julu 2009. godine. Upravni odbor broji šest članova od kojih su tri člana po funkciji ministri finansija, a tri člana su stručnjaci iz ove oblasti. Budući da Vijeće ministara BiH kao i Vlada RS nisu izvršili imenovanje članova Upravnog odbora Uprave za indirektno oporezivanje, znači nakon isteka mandata, postavlja se pitanje zakonitosti rada Upravnog odbora Uprave za indirektno oporezivanje, kao i zakonitosti prilikom donošenja propisa utvrđenih Zakonom o sistemu indirektnog oporezivanja, naročito ako se ima u vidu da se zakonski propisi koji su u nadležnosti Upravnog odbora Uprave za indirektno oporezivanje, član 14., donose konsenzusom. Situacija se dodatno usložnjava zbog toga što Vijeće ministara BiH također nije imenovalo direktora Uprave za indirektno oporezivanje, za što tražimo pismeno obrazloženje. Budući da 80% poreskih prihoda u BiH čine prihodi od indirektnog oporezivanja koje prikuplja Uprava za indirektno oporezivanje BiH, da Upravom upravlja Upravni odbor Uprave za indirektno oporezivanje, nedvojbeno se da zaključiti da Vijeće ministara namjerno kadrovski onesposobljava ovu instituciju i time ugrožava makro- ekonomsku stabilnost i finansijsku održivost. Generalni sekretarijat Vijeća ministara BiH je u „Službenom glasniku“, broj 14/09, od 17. 2. 2009. godine raspisao javni oglas za izbor članova Upravnog odbora za indirektno oporezivanje BiH koga imenuje Vijeće minisitara BiH iz reda stručnjaka za indirektno oporezivanje. Komisija za izbor članova Upravnog odbora BiH je sprovela zakonom predviđenu proceduru i prijedlog rang-liste najboljih kandidata za izbor i imenovanje dostavili Vijeću ministara BiH 3. 4. 2009. godine, znači prije 11 mjeseci. Pitanje koje se odnosi na Vijeće ministara, odnosno predsjedavajućeg Vijeća ministara: 'Zašto Vijeće ministara BiH nije izvršilo izbor i imenovanje članova Upravnog odbora Uprave za indirektno oporezivanje iz reda stručnjaka za indirektno oporezivanje i kada će to učiniti?' Hvala. 50
Zahvaljujem uvaženom zastupniku Bešlagiću. Sljedeći je uvaženi zastupnik Branko Dokić.
Hvala, gospodine predsjedavajući. Prije mog vrlo konkretnog i jasnog pitanja, daću samo mali kratki uvod. 21. novembra prošle godine (dakle da vas podsjetim, ako su neki zaboravili a čini mi se da zaboravljaju) da je na taj dan potpisan Dejtonski mirovni sporazum i da je taj dan, ako ništa drugo, donio u ovu zemlju mir. Jedan od naših ambasadora u svijetu je organizovao prijem za svoje kolege ambasadore iz drugih zemalja. Na prijem su se odazvali od ambasadora SAD, Rusije, Velike Britanije, koliko sam informisan, Njemačke i mnogih drugih ambasadora. Prijem je bio, rekao bih, vrlo zapažen. Drago im bilo da se neko sjetio tog dana i da ih pozove da se podsjete na taj dan. Uobičajeno je da Ministarstvo spoljnih poslova snosi troškove takvog prijema. Odgovor ambasadoru u vidu kazne je bio da će morati snositi troškove iz svog džepa. Kakav je naš odnos prema tom danu, govori između ostalog i današnji novi Prijedlog zakona o praznicima, gdje ponovo, na moje veliko čuđenje, nema tog dana u okviru praznika. Ja bih te kolege, ali diskutovaću kad bude taj praznik, podsjetio na jednog velikog socijaldemokratu Vilija Branta koji je rekao „Mir nije sve, ali bez mira sve je ništa“. Još jednom podsjećam, taj dan je ako ništa drugo donio mir u BiH. Moje pitanje nije vezano za to, ovo je bio samo uvod. Moje pitanje je ministru spoljnih poslova BiH: 'U koliko ambasada BiH je ove godine obilježen 1. mart i koliko je Ministarstvo potrošilo budžetskih para za taj dan?' ... Zašto sam pravio onaj uvod povezujući sa 21.? Htjeli mi ili ne htjeli priznati, 1. mart nas je uveo u rat i 1. mart se obilježava samo u jednom entitetu; 21. novembar je donio mir u ovu zemlju. Nažalost, i to donošenje mira se obilježava samo u jednom entitetu, ali u drugom u odnosu na ovaj 1. mart. Hvala vam lijepo.
Zahvaljujem uvaženom zastupniku Dokiću. Sljedeća je uvažena zastupnica Ljiljana Milašin.
Zahvaljujem, gospodine predsjedavajući. 51 Imam poslaničko pitanje za Savjet ministara BiH: 'U kojoj fazi je donošenje odluke o uvozu polovnih vozila u BiH, sa namjerom njihovog stavljanja na tržište ili registraciju u BiH, tj. do kada će BiH predstavljati deponiju neispravnih vozila koja narušavaju ekološki sistem i ugrožavaju bezbjednost saobraćaja na našim drumovima?' Hvala.
Zahvaljujem uvaženoj zastupnici Milašin. Sljedeći je uvaženi zastupnik Željko Kuzmanović.
Zahvaljujem, zamjeniče predsjedavajućeg. Ja imam jedno pitanje za Ministarstvo komunikacija i transporta BiH i glasi: 'Šta je Ministarstvo komunikacija i transporta BiH preduzelo povodom krađe službenog vozilo marke Pasat koja se desila krajem prošle godine tokom vikenda ispred jednog ugostiteljskog objekta u Sarajevu?' Takođe postavljam pitanje: 'Ko je u trenutku nestanka vozila bio zadužen za navedeno vozilo i na osnovu kojeg akta?' Hvala.
Zahvaljujem uvaženom zastupniku Kuzmanoviću. Sljedeća je uvažena zastupnica Azra Alajbegović.
Poštovani predsjedavajući, kolegice i kolege, članovi Vijeća ministara, gosti ... 'Molim Ministarstvo vanjskih poslova da mi dostavi kompletan elaborat o radu naše Misije pri UN u Njujorku za 2009. godinu, sa planom rada za istu godinu i izvještajem o radu i analizom onoga što je urađeno, onoga što nije urađeno, razlozima istih i prijedlogom rada za 2010. godinu, s posebnim akcentom na osvrt na rad ambasadora pri UN BiH? I drugo pitanje molim da se proslijedi ministarstvima zdravlja Federacije BiH, RS i Distrikta Brčko i svim kantonalnim ministarstvima, a ono glasi: 'Da li su kontraceptivi na esencijalnim listama? Ako jesu koji su to kontraceptivi, a ako nisu kada će biti?' 52
Zahvaljujem uvaženoj zastupnici Alajbegović. Sljedeći je uvaženi zastupnik Slavko Matić.
Hvala. 'Koje će mjere i aktivnosti poduzeti Ministarstvo sigurnosti u suradnji s drugim mjerodavnim institucijama na omogućavanju i zaštiti djelovanja političkih stranaka na cijelom prostoru BiH i što poduzimaju na otkrivanju onih koji su kamenovali prostorije Županijskog odbora HDZ-a BiH u Bihaću?' Drugo pitanje za Ministarstvo sigurnosti i Tužiteljstvo BiH: 'Dokle je stigla istraga o ubojstvu generala Hrvatskog vijeća obrane Vlade Šantića u Bihaću i je li itko nakon 15 godina optužen za ovo ubojstvo?' I za jedno i drugo pitanje poticaj sam našao u nemilom događaju od prije dva dana u napadu kamenjem na prostorije Županijskog odbora HDZ-a. Napad se dogodio upravo na 15. obljetnicu od ubojstva generala Šantića i, kao što konstatiram u ovom pitanju, nakon 15 godina po mojim spoznajama, nitko još uvijek nije optužen iako na mnogim razinama od županijske preko federalnog Parlamenta pa do ovog državnog, u tih 15 godina od strane zastupnika izaslanika iz reda hrvatskog naroda bar 100 puta je postavljeno identično pitanje, odgovor još uvijek nije stigao, bar ne u smislu da je ovo ubojstvo razriješeno. Hvala lijepo.
Zahvaljujem uvaženom zastupniku Matiću. I, preda mnom ... iscrpljena je lista prijavljenih za postavljanje zastupničkih pitanja. Nema više prijavljenih. Zaključujem ovu točku dnevnog reda. Iako smo najavili da ćemo stanku praviti u 14,00 sati, imajući u vidu da sada ulazimo u točku dnevnog reda koju ne možemo završiti do te planirane stanke, mi ćemo, a zbog vremena koje smo izgubili itd., skratit ćemo planiranu stanku i od ovog trenutka do 14,15 stanka, kako bi svi zastupnici mogli kompletirati materijale za ovu točku dnevnog reda i kako bi se mogli evo i pripremiti za raspravu. [[PAUZA]]
Kolegice i kolege poslanici, dame i gospodo, molim vas da zauzmete svoja mjesta. 53 Prelazimo na 3. tačku: Ad. 3. Akcioni plan za izvršenje presude Evropskog suda za ljudska prava u predmetu Sejdić i Finci protiv BiH (materijal Savjeta ministara) i Prijedlog plana aktivnosti za usaglašavanje Ustava BiH i Izbornog zakona BiH u cilju primjene Odluke Evropskog suda za ljudska prava u Strazburu u predmetu Sejdić i Finci (materijal Centralne izborne komisije) U skladu sa našim zaključkom sa 71. sjednice Doma od 22. 2. 2010. godine, od Centralne izborne komisije dobili smo Prijedlog plana aktivnosti za usaglašavanje Ustava koji je dostavljen. Takođe, od Savjeta ministara smo 4. 3. dobili Akcioni plan za izvršenje presude Evropskog suda. Na prijedlog poslanice Mirjane Malić danas smo ovu tačku uvrstili u dnevni red ove sjednice i otvaram raspravu. Ima li potrebe neko iz Savjeta ministara da obrazloži? Nema. Imate li potrebe? Dobro. Ministar Čolak. Izvolite.
Hvala Vam, gospodine predsjedatelju. Cijenjene zastupnice i zastupnici, mi smo kao Vijeće ministara pokušali, koliko smo bili uspješni, evo možete i vi ocijeniti, napraviti jedan plan, Akcijski plan za izvršenje presude Evropskog suda za ljudska prava u predmetu Sejdić i Finci protiv BiH. Naravno, on podrazumijeva ne samo promjenu Ustava BiH nego taj plan podrazumijeva i promjenu, dakle odmah poslije promjene Ustava, i Izbornog zakona BiH, jer nije moguće mijenjati Izborni zakon u ovom trenutku i prilagođavati ga onim odredbama Ustava koje zapravo još uvijek nemamo. I s tim problemom smo se suočili i u radu ove interresorne radne grupe koja radi već, odnosno koja je završila izmjene i dopune Izbornog zakona u ovoj fazi, a sada radi na izmjenama i dopunama Zakona o financiranju političkih stranaka. Koliko je ovaj plan, da kažem, realan, koliko je on ostvariv, ja mislim da zavisi od svih nas. Naš cilj je bio i mi smo se opredijelili da predložimo rokove u kojima smo mislili i u kojima mislimo da je moguće završiti ovaj posao. Naravno, to podrazumijeva da postoji dobra volja svih, i nas u Vijeću ministara i oba doma Parlamentarne skupštine. To podrazumijeva da se izvrše izmjene i dopune Ustava BiH sukladno Akcijskom planom do 1.4., dakle da se dostave u Parlament BiH kako bi Parlamentu bilo ostavljeno nešto više od mjesec dana da se ti amandmani prihvate. A, završetak ovog drugog posla: predviđeno je do 15. 4., što znači da bi odmah, je li, po usvajanju u Parlamentarnoj skupštini amandmana na Ustav, bilo moguće pristupiti izmjenama i dopunama Izbornog zakona. Nije moguće prije nego to bude prihvaćeno ... izmjene i dopune Ustava budu prihvaćene u Parlamentarnoj skupštini BiH. 54 Išli smo zaista maksimalno skraćenim rokovima koliko smo mogli, zato, i kada smo formirali ovu radnu skupinu, dakle išli smo na to da svaki klub iz Zastupničkog doma da po jednog predstavnika, Dom naroda takođe iz svakog kluba po jednog i Vijeća ministara po jednog, ukupno 13 članova. Uspjeli smo dobiti iz klubova, dakle prijedlog kandidata, i na sjednici Vijeća ministara, na zadnjoj sjednici, uspjeli smo donijeti Akcijski plan. Ja sam, evo rukovođen idejom i od strane Vijeća ministara, bio zakazao danas konstituirajuću sjednicu u 14,00 sati, ali evo, s obzirom da su me kolege parlamentarci izvijestili da će biti rasprava o Akcijskom planu, mi nismo napravili ama baš ništa, nego smo se sastali i dogovorili se, ovisno od vaše odluke danas kakva će ona biti, da onda probamo nastaviti dalje rad. Evo, to je u najkraćem za početak. Hvala vam lijepo.
Zahvaljujem. Uvažena poslanica Mirjana Malić. Izvolite.
Poštovani predsjedavajući, koleginice i kolege, uvaženi članovi Vijeća ministara, dakle moja namjera još juče na Proširenom kolegiju a i danas je bila da razmatranje Akcionog plana o izvršenju presude Evropskog suda za ljudska prava, kao što je glasio i zaključak usvojen na 71. sjednici, 10. februara, bude razmatran blagovremeno u toku današnjeg dana, da bi imalo smisla davanje legitimiteta predstavnicima Parlamenta naše zemlje, odnosno ovog doma da mogu raditi u nekoj radnoj grupi. Molim vas do sada se nije desilo da se bilo kakva radna grupa, komisija, interresorna grupa ili bilo šta drugo formira drugačije nego na ovom parlamentu. Mi smo, sviju ću podsjetiti, dobili 04. zamolnicu od Vijeća ministara, da tako kažem, da prema Akcionom planu koji treba da se provede, u roku od tri dana najkasnije delegiramo i nekoga ispred Kluba SDP-a, i to nije sporno. Sporno je nešto drugo. Mi smo 9. marta, tj. juče tek u poslijepodnevnim satima, ovdje piše na protokolu u 14,20 da je stiglo na protokol, dobili od Vijeća ministara poziv za prvu konstituirajuću sjednicu, dnevni red te sjednice, materijal koji slijedi i uz njega, pored Akcionog plana koji je napravljen na pola stranice, i koji smo imali već juče, obavijest o odluci Vijeća ministara da se formira grupa u kojoj su poimenično pobrojani ljudi i koji, između ostalog, do te mjere simplificira ono što ta radna grupa treba da radi, a sam je ministar sada u ovom kratkom obraćanju lijepo rekao da puno više je do političke volje i raspoloženja, da ja jednostavno ne mislim da stvarna spremnost pozicije u ovoj zemlji i izvršne vlasti postoji da se, sem u obliku trenažera i simulacije ne pokuša primijeniti i promijeniti ono što je diskriminirajuće u našem Ustavu. I odmah ću vam reći zašto sam, uprkos svom pokušaju da uvijek budem uljudna, ipak u situaciji da naglasim da baš nisam slijepa i ovo u stanju da kažem. Još i u toku razmatranja i realizacije prijedloga zaključaka, koje je podnio u decembru SDP, bilo je neraspoloženja da se promtno po tome reaguje, pa je to prošlo regularno i svoju komisijsku fazu, i to je bilo sve uredu, da bi se danas čuo komentar, gospodine Belkiću, nemojte se ljutiti što se obraćam 55 Vama, ali mi smo svi to čuli: da to ne može prije tačke dnevnog reda na kojoj se raspravlja o ustavnim amandmanima koje je ponudila vaša stranka. Ako mi imamo ustavne amandmane u pričuvi ... jedne partije, a Vijeće ministara ako formira, prije nego što se uopšte Parlament oglasio o ponuđenim prijedlozima akcionog plana, onda ja nisam sigurna da postoji stvarna volja. Ja se zato ne bih htjela ... samo vam kažem zašto ja imam dvojbu. I konačno hoću reći: 'S obzirom da je u skladu sa navedenim činjenicama primijenjen', citiram sad uvodni dio Akcionog plana, 'detaljni Akcioni plan sa ciljem izvršenja presude u kojoj se utvrđuju mjere, aktivnosti, nosioci aktivnosti i rokovi'. Mjere su sadržane jedino u mjeri broj 1, a onda imaju aktivnosti. I onda je ispalo da su sve aktivnosti, koje bi trebale da zavise od dobre volje i mogućnosti i dogovora vladajuće pozicije, svedene na predstavnike klubova parlamenata BiH. Da ja ne bih širila priču i da ne bih širila ugođaj, moja namjera nije bila da ovo kažem u 5 do 3, nego da kažem u 12,00 najkasnije. Mi pozdravljamo makar zakašnjelu potrebu Vijeća ministara i pozicije da pokuša razriješiti pitanje diskriminacije, ali uradite kao što ste sve do sada uradili za ove godine bez nas. A, ako dođu ponuđeni amandmani na raspravu u ovaj parlament, mi ćemo iskoristiti svoje parlamentarno pravo da se o njima očitamo. Nemojte samo, molim vas, u mom jutrošnjem pokušaju da Parlament ispoštuje do kraja i prvi i drugi stav zaključka, koji je usvojio, tražiti alibi zašto se danas u punom sastavu ova radna grupa nije održala.
Drugi zamjenik predsjedavajućeg, gospodin Beriz Belkić. Izvolite.
Evo, dakle mi raspravljamo o Akcionom planu. Jučer smo imali jedan drugi dogovor, ali evo ok, Parlament je većinom glasova odlučio da raspravljamo. Evo sada raspravljamo. Dakle, što se tiče Stranke za BiH, naša pozicija, kada je riječ o implementaciji presude Evropskog suda za ljudska prava, apsolutno je iskrena i jasna. Dakle, mi smo za to da se ova odluka u punom kapacitetu implementira. Mi smo mislili i o tome smo govorili, procjenjujući šta će se dešavati, imajući iskustvo kada se prave grupe, akcioni planovi itd., da će to puno vrmena oduzimati. O tome je bilo riječi u diskusijama, nabrojane su sedmice od kada smo donijeli odluke i do kada su napravljeni akcioni planovi, pa smo mi pomislili da bi bilo možda dobro ponuditi rješenje. I mi smo to ponudili. O tom rješenju, naravno, niko ni riječ kada je o meritumu riječ nije raspravljao nego se jednostavno raspravlja samo što će to ta stranka i koju oni ... imaju namjeru itd., ali to nije sada na dnevnom redu. Bit će na dnevnom redu današnje sjednice tamo, ne znam koja je tačka dnevnog reda. Kada je riječ o Akcionom planu, on je za nas prihvatljiv i jednostavno on je i obaveza i da vi niste imali inicijativu i ideju itd. on je obaveza koja proizilazi iz uputstva ovog našeg agenta gore u Strazburu. Dakle, ta pravila načina implementacije i realizacije tih presuda predviđaju da države koje su obavezne da provode presudu dostavljaju određene akcione planove, ali ono što mene brine: vidim da je rok za dostavu tog akcionog plana tek 22. 6. Naravano, nije zabranjeno to uraditi za tri dana, ali krajnji je rok 22. 6. što bi mogao biti problem i neki alibi za nekoga ko neće iskreno da uđe u to. Što se tiče nas, nama je Akcioni 56 plan prihvatljiv, mi imamo jednostavno samo primjedbu i mi smo to pokušali i ne želimo ovdje da pravimo od toga problem. Mi smo tu pokušali intervenirati, vjerujemo da je to bio nesporazum, dakle u sastavu ljudi iz Vijeća ministara nema ministra za ljudska prava, dakle, a u meritumu stvari su ljudska prava. Dakle, Vijeće ministara se opredijelilo za ministra civilnih poslova, što je ok, ministra pravde, što je ok., i opredijelilo se za ministra, ne govorim personalno, ministra za odbranu, što ja baš ne povezujem puno sa ovim. Dakle, eto, to je naša primjedba i ja vjerujem da će Vijeće ministara pokušati to da popravi. Dakle, gospođo Malić, što se tiče [[izvinite što se ja obraćam, da sam htio repliku ja bih se javio za repliku]] spremnosti i volje, mi hoćemo raditi i s vama i bez vas, dakle, a vaše je pravo da sada odustajete ili ne odustajete, mislim, to je zaista vaše pravo. Dakle, evo što se tiče Stranke za BiH za nas je Akcioni plan prihvatljiv. Imamo sugestiju, ako je moguće, na Vijeću ministara da se izvrši ova rotacija. Spremni smo, bez obzira što imamo u proceduri amandmane, za koje mislimo da su rješenje, spremni smo raditi i u ovoj radnoj grupi na implementaciji, na način kako ovaj akcioni plan predviđa, ali naravno, insistirat ćemo da se ovaj dom izjasni definitivno i o našim amandmanima.
Zahvaljujem. Uvaženi poslanik Branko Dokić, diskusija. Izvolite.
Hvala, gospodine predsjedavajući. Ja razumijem potrebu da se traži da ovaj dom raspravlja o Akcionom planu koji je bio dužan da napravi Savjet ministara, i na naš zahtjev i, ne samo, kao što je kolega Belkić rekao, ne samo na naš zahtjev, dakle to je bila njihova obaveza i bez obzira na inicijativu koja je došla od SDP-a koju smo mi svi zdušno podržali. I sam sam jedan od onih koji sam i kod drugih ubjeđivao da je zaista potrebno da svi podržimo ... inicijativu, ne gledajući od koga ona dolazi u smislu pozicije ili opozicije. Dakle, i oni imaju pravo, ne ulazeći u to, ne bih volio da izazovem kojekakve polemike, dakle sasvim opravdano je bilo potrebno da mi raspravljamo o Akcionom planu u smislu da vidimo jesu li očekivanja ovog doma kroz taj plan izvršena ili nisu. Osporavanje prava Savjetu ministara da ono odredi radnu grupu, pogotovo na način kako je odredilo, potpuno i apsolutno ne stoji. Savjet ministara je mogao da donese odluku da uopšte nema parlamentaraca. Pogledajte slijed koraka kada su u pitanju zakoni i druge razno- razne inicijative koje dolaze od Savjeta ministara. Savjet ministara se ovaj put vjerovatno rukovodio činjenicom da je potrebno od samog početka da budu uključeni parlamentarci kako bi skratili taj period, hajde, shvatanja potrebe i suštine onoga što će biti predloženo. Dakle, to je bilo njihovo pravo i, ukoliko je zaista ispoštovano kod svih klubova da se traže prijedlozi, onda ne vidim ni jednog jedinog razloga za zamjerku što je to urađeno ovako kako je urađeno. 57 Mislim, s druge strane, hajde, dugujem jedno obrazloženje, nisam htio odmah kroz repliku, čekao sam da bude otvorena ova diskusija. Otkud sam ja u ovom spisku, također, smatram da je rukovođeno veoma dobrom namjerom. Prva varijanta je bila da iz Doma naroda u ime Srba bude predsjednik moje partije, ali s obzirom da nema ni jednog predsjednika, onda se odustalo od toga. I čini mi se čak logičnim da u ovoj grupi nemamo predstavnike jedne partije po dva, da je to bilo tako kako je bilo. Uostalom, prisjetite se da je PDP učestvovao u svim dosadašnjim raspravama i diskusijama oko ustavnih promjena. Što se mene lično tiče, s obzirom na okolnosti koje vladaju i ovdje, a s obzirom i na okolnosti koje vladaju i u Banja Luci, ja bih volio da nisam na tom spisku. Htio bih da naglasim da smo mi pred jednim vrlo odgovornim zadatkom. Da li smo sposobni, da li smo spremni da uradimo ono što moramo uraditi? Jedna izvrsna inicijativa na samom početku kada smo dobili tu presudu od istih tih sada se dovodi u pitanje. Ja mogu da razumijem raznorazne sujete ali kada su u pitanju interesi države i odgovornost države prema svijetu onda mislim da bi te sujete morale da budu u drugom planu. Razumijemo kritike i ukazivanje na eventualne propuste, ali na ovakav način mislim da je ovo bježanje od odgovornosti i bježanje od onoga što bi trebalo da dovede do krajnjeg rezultata, a to je do perioda kada mi moramo prije sledećih izbora da napravimo ove promjene da ih zaista napravimo. Mislim da će u cijeloj ovoj priči i oni koji budu na sljedećim izborima glasali za one koji će biti na raznoraznim listama prepoznati i ovakvu jednu činjenicu, dakle kada se lično partijski interesi stavljaju iznad državnih interesa. Hvala vam.
Uvaženi poslanik Remzija Kadrić, diskusija. Izvolite.
Zahvaljujem se, predsjedavajući. Dakle, ova tačka 3. nosi naslov: Akcioni plan za izvršenje presude Evropskog suda za ljudska prava u predmetu Sejdić i Finci protiv BiH – u zagradi – (materijal Vijeća ministara BiH) i Prijedlog plana aktivnosti za usaglašavanje Ustava BiH i Izbornog zakona BiH u cilju primjene Odluke Evropskog suda za ljudska prava u Strazburu u predmetu Sejdić i Finci (materijal Centralne izborne komisije). To je tačka 3. Međutim ima i tačka 21. koja nosi naslov: Prijedlog amandmana II., III. i IV. na Ustav BiH, predlagač: poslanici Stranke za BiH, amandmani broj: 01-01-10/10 od 15. 2., s Mišljenjem Ustavnopravne komisije. Dakle, ja imam ovdje jedan dio materijala od Centralne izborne komisije koji nosi datum 19. 2. 2010. godine, Stranka za BiH je dostavila svoje amandmane 27. 1. 2010., broj: 01-2-1 10/10. Dakle, greška je bila kad smo utvrđivali dnevni red. O Akcionom planu bi se mogli izjašnjavati tek ... nakon što se izjasnimo i riješimo pitanje ovih amandmana koje je podnio Klub SBiH. 58 Iz tih razloga zaista bi bilo sasvim logično i korektno prema ovom našem prijedlogu da se prvo izjasnimo o ovim amandmanima, pa tek onda da utvrđujemo Akcioni plan koji sam pročitao u ovome materijalu.
Nažalost, o tome smo trebali razmišljati kad smo utvrđivali dnevni red. Uvaženi poslanik Zlatko Lagumdžija, izvolite.
Zahvaljujem se, gospodine predsjedavajući. Zahvaljujem se cijenjenim kolegicama i kolegama koji su imali razumijevanje da razgovaramo o ovome sada, ne možda na vrijeme, ali u svakom slučaju prije nego bude potpuno kasno. Također sam informisan da ova grupa koja se susrela u dva sata da se još nije konstituirala, što tretiram kao znak dobre volje vladajuće većine da se ipak iznađe neko rješenje koje će biti u interesu naše zemlje. Prvo, povodom uvodnih napomena u ime Vijeća ministara ministra pravde, uvaženog gospodina Čolaka, koji nam je s pravom skrenuo pažnju da je ovo moguće ukoliko postoji dobra volja svih ovdje, i to niko ne sumnja, da bi u tom slučaju bilo moguće. Međutim, u ovoj zemlji je odavno jasno da ne postoji dobra volja svih ovdje da država ide naprijed i da bude stvarno država. Kad već nema dobre volje svih, što inače nije čest slučaj čak ni u mnogo ozbiljnijim zemljama, dovoljno je da postoji dobra volja parlamentarne većine – e, to već mora postojati. Da bi se napravili ustavni amandmani, mora postojati kvalifikovana dobra volja, bojim se da to također ovdje ne vidimo na horizontu. Međutim, možda riječi dobra volja je bolje zamijeniti sa riječima politička volja. Pa ima li makar toga ako nema dobre volje? Ima li makar političke volje parlamentarne većine? Ukoliko bi postojala politička volja parlamentarne većine, onda ne treba se brinuti ni za ustavnu kvalifikovanu većinu, jer parlamentarna većina ima ustavne kapacitete i može s ovom zemlje ustavno raditi šta hoće. Kada je u pitanju Akcioni plan, želim vrlo jasan da budem, koji je red poteza. Ovakav Akcioni plan mislimo da je potpuno neprihvatljiv, da nas samo vodi u nove neizvjesnosti, šta više neizvjesnosti koje kako sad stvar izgleda će nas uvesti u još težu situaciju u zemlji. Naime, u Akcionom planu je rečeno na stranici i po teksta, nejasno je zašto je za ovu stranicu i po teksta trebalo 10 sedmica, jer ovo je mogao napraviti bilo ko za 10 sati ovaj Akcioni plan, u kojem se kaže da se, pod: '1. Treba formirati radna grupa, 2. Da treba napraviti Nacrt ustava, 3. Da treba napraviti Prijedlog ustava i 4. Da ga treba usvojiti.' Za tako nešto, izvinite, nije potrebno 10 sedmica, čak ni ovakvom trustu mozgova kao što je Vijeće ministara. E sad, kad je to već tako, šta je sad nama ostavljeno? Sad je nama 59 ostavljeno dvije sedmice po Akcionom planu da se napravi nacrt amandmana od strane radne grupe. A pazite, ... a onda je dato dva dana Vijeću ministara da kao biva napravi na naš prijedlog radne grupe nacrt amandmana, a onda su date dvije sedmice da se napravi prijedlog amandmana, opet od strane radne grupe. I onda parlamentarna većina, odnosno kvalifikovana većina, pardon, ne mora biti parlamentarna većina, kvalifikovana većina treba da usvoji Ustav. Onaj ko predlaže ovaj plan, mora da preuzme odgovornost da će ovaj plan biti realiziran. Jer pazite, ako preuzmemo odgovornost i pošaljemo poruku da se ovo može realizirati do kraja aprila, onda krajem aprila ukoliko ne usvojimo ovo, onda ulazimo u teže stanje nego sada. Pošto je ovdje meni rečeno da je na pomolu jedan spektakl usvajanja ovih amandmana do kraja aprila, mi u to ne vjerujemo da je u ovakvoj političkoj volji moguće. Ali da ne bi bili okrivljeni da smo spriječili jedan spektakularni uspjeh, protiv spektakla, naš najveći doprinos tom spektaklu je da vas pustimo da sami napravite spektakl. I izvolite, dobro ste došli. Ono što je moja sugestija vama, parlamentarnoj većini, nemojte sebi dozvoliti, ovaj parlament pozivam da ne dozvoli sebi da bude radna grupa Vijeća ministara, Vijeće ministara treba da bude radna grupa Parlamentu. Ovdje je u Akcionom planu tako postavljeno da, pazite, radne grupa koju čine parlamentarne stranke iz oba doma i predsjednici klubova oba doma je praktično pripremni filter za Vijeće ministara koji će dva puta provlačiti to kroz svoj filter. Pa dozvolite, to nije normalno. Ja se potpuno slažem sa gospodinom Belkićem koji kaže da ministar za ljudska prava fali u grupi. Ja bih proširio, gospodine Belkiću: ja mislim da mnogo više fali ministar vanjskih poslova, jer ako bi funkcionalno birao, onaj ko je sigurno ... ___________(?) [[nije uključen mikrofon]] Nisam čuo, pa mislim, ... meni je drago da i vi to konačno shvatite, ali mislim, o tom po tom, je li. Nema prije oktobra, vjerujte mi, nisam zainteresiran da popunjavam vaše želje, nisam ja željoteka za vas. Dakle, da se vratimo na ozbiljnu stvar. Ja zaista mislim, bez obzira što vi imate očigledno lošiji stav od mene o tim ministrima vašim, ja govorim funkcionalno mislim da bi Akcioni plan, sugestija je, da ga postavimo u pravu ravan da Vijeće ministara formira radnu grupu svoju, da u njoj budu obavezno ministar pravde, obavezno ministar vanjskih poslova, da napravi procjenu šta ovo znači. Jer meni su dolazili ovdje najodgovorniji ljudi iz međunarodne zajednice u Sarajevu, u zadnje vrijeme sam sa njima razgovarao i izvan Sarajeva, koji kažu da postoji opasnost da se dođe do suspenzije našeg članstva u Vijeću Evrope, odnosno do suspenzije Sporazuma o stabilizaciji i pridruživanju. Da li su to ljudi samo meni rekli? Čisto sumnjam. Dakle, ta opasnost postoji.
nije uključen mikrofon 60
Možda su meni, eto ko biva možda su skontali da ću ja to shvatiti, Martine. E sad, ukoliko postoji ta opasnost a usvojimo ovakav Akcioni plan i ne napravimo na vrijeme amandmane, onda nam se može desiti da ovo dođe i da zaista postane naša stvarnost. Imajući u vidu tu činjenicu i činjenicu da nam je gospođa Monika Mijić, naša zastupnica iz Vijeću ministara pred Evropskim sudom za ljudska prava, jasno napisala, istina kao urgenciju, prije praktično tri sedmice, i to joj treba zahvaliti, da rok za dostavu Akcionog plana ističe 22. 6. ove godine, 22. 6. Također, jako dobro znaju ljudi ovdje, bolje od mene, da prosječno vrijeme primjene ovakvih odluka Suda za ljudska prava je pet do sedam godina u mnogo uređenijim zemljama. Ako mi kažemo sebi da smo u stanju usvojiti ovo za dva mjeseca, pa onda to ne uradimo, dovest ćemo zemlju u težu okolnost nego ukoliko fino i mirno kažemo da ćemo se ponašati kao svaka druga zemlja, da će Vijeće ministara napraviti Akcioni plan, da će ga napraviti za šest mjeseci, da će ga zatim ponuditi po algoritmu koji ovdje ima, koji znate bolje nego ja, dakle nakon toga se pravi očitovanje odgovarajuće komisije Suda za ljudska prava. Potom naše Vijeće ministara rafinira to, potom to daje Komitetu ministara Vijeća Evrope, dakle nisu slučajno ozbiljne zemlje ovo pet godina usvajale. Ja se bojim, dakle iskreno uvjeren u to da griješim, Boga molim da vi spektakularno uspijete s ovim i da usvojite amandmane na Ustav u narednih dvije sedmice, pardon, dva mjeseca, ali se plašim da ovim putem nećemo doći do bilo čega. Na kraju, ukoliko ovo bude Akcioni plan, ako ne prihvatite ovakve naše sugestije, želim da vas obavijestim da mi nećemo dati podršku ovakvom Akcionom planu, da nećemo učestvovati u radu ovakve grupe. A onog trenutka ukoliko kojim čudom ta grupa uspije da dođe do makar onoga što je neophodno, a to je da recimo Dom naroda se bira na način sa svojim kapacitetima kao što je definirano u Aprilskom paketu, a svi smo se složili da je to dobro tada, čak i oni koji su ga oborili, i ako dođe do toga da se problem predsjednika rješava tako što u Parlamentu u Predstavničkom domu ćemo izabrati jednog predsjednika, mi smo spremni da se uključimo tu. Ali ukoliko to treba da se pretvori u nešto i onda sugerišem dakle da u ovom Akcionom planu, da bi bio kompletan, dakle da Vijeće ministara formira radnu grupu, da mi donesemo odluku da na prijedlog Vijeća ministara i njihova Ustavnopravna komisija uradi svoj dio posla, a da onda, kad vidimo da to ide tim putem, da ovdje formiramo jednu parlamentarnu komisiju, ne uz učešće klubova poslanika nego uz predstavnike svake političke partije, sve i jedne, tako da ne mora Dokić da se šverca s PDP-om, niti trebaju SDS i Novaković da glume da su u jednoj partiji. Dovoljno je da, što kažu, i jedni i drugi tu da budu, jer nema bez konsenzsa. Tako ćete pokazati političku volju svih, dobru volju svih. Dakle, ako postoji dobra volja svih, onda se komotno može ići naprijed. Gospodine predsjedavajući, dužan sam da ovo ovako kažem i da ponovim vrlo jasno, jer ja smatram da je ovo kapitalni politički trenutak za ovu zemlju u narednih nekoliko sedmica. Bojim se da ćete vašom odlukom danas, koju ste danas pred nas ponudili, nas uvesti u još teže stanje. Volio bih da ministar pravde, ministar vanjskih poslova i ministar civilnih poslova, kao bazna radna grupa Vijeća ministara, tu nešto naprave, pa ako se vi složite, ma, to ide ko mlijeko kroz Vijeće ministara. Ako to prođe jednoglasno u Vijeću ministara, ne trebate se vi plašiti za ove radne grupe u kojima će učestvovati druge političke partije, onda sam siguran 61 da ćemo imati rezultat. Ali ponavljam još jednom, nemojte dozvoliti zbog politikantskih razloga da se žuri, a da se ne napravi. Nemojte dozvoliti da nam prijete ovdje suspenzijom Vijeća Evrope i suspenzijom Sporazuma o stabilizaciji i pridruživanju zato što smo lagali sami sebe. Ovo Vijeće ministara, siguran sam, je formirano u ovoj sali u januaru 2007. godine na obećanju da će ovo uraditi. Dajte makar ... radnu grupu koja pokazuje da to zna i da može, a onda će poslije biti lako. Eto hvala lijepo, gospodine predsjedavajući. Izvinjavam se ako sam bio malo duži, ako sam neke stvari ponovio. Smatram da je ovo kapitalni trenutak za zemlju u narednih nekoliko mjeseci, koji nas može odvesti u potpuno dva različita smjera, a bojim se da nikom časnom nije u interesu da odemo u krivom smjeru. A ovo što se sad predlaže je odlazak u krivom smjeru i mi u tome nećemo učestvovati.
Replika, uvaženi predsjedatelj doktor Milorad Živković.
Želim prvo da kažem da se niko nije švercovao u Klubu SNSD-a, niti je to urađeno u Klubu SDS-a, da smo smatrali da treba biti širok spektar svih političkih stranaka uključenih u razgovoru o ustavnim promjenama, onako važnim kao što ste Vi naglasili. Smatramo da mi iz RS-a ono što ovdje dogovorimo trebamo da i u Narodnoj skupštini RS potvrdimo među širokim spektrom stranaka koje su u RS u Narodnoj skupštini i stoga smatramo da smo izabrali dobar način da učestvujemo i participiramo u ovoj komisiji. Iz SNSD-a imamo već dva člana, smatrali smo da to može da adekvatno radi i zastupa interese i naš član Kluba. Istovremeno, prvi put smatram da je zaključak koji ste Vi ovdje predložili u potpunosti ispoštovan, na kojeg ste se Vi i Vaš Klub nekoliko puta danas oslanjali. Razlika je samo da nije do konca februara dostavljen Akcioni plan nego da se to desilo do 5. marta i apsolutno ispoštovan. Sve u ovom parlamentu pitam da li predsjednici klubova imaju više mandat od svojih članova klubova, da juče na Proširenom kolegijumu daju saglasnost da se o ovome danas ne raspravlja. Jer imam spisak svih onih koji su bili za da se glasa ovdje, čak i predsjednici klubova, da se stavi ovo kao tačka dnevnog reda, iako je juče bio sasvim drugi princip glasanja na Proširenom kolegijumu. Pitam predsjednike klubova: imate li mandat od svojih članova da to obavljate više? Sve ostalo je bila čista demagogija na koju smo pet sati vremena potrošili. Mi iz RS-a ne bježimo ni od jednog pitanja koje ovdje treba raspraviti, ali ima neki dogovor i red koji se mora poštovati. Taj dogovor je juče postignut na Proširenom kolegijumu i red se taj mora poštovati ovdje. Mi nismo glasali za ovu tačku dnevnog reda, ni za jednu ni drugu tačku dnevnog reda, ne zato što ne želimo o tome da raspravljamo nego zato što smatramo da je to čista demagogija i put u koji ova zemlja na ovaj način ide. Dali ste svoga člana Kluba, gospođo Malić, dali ste svog člana Kluba, i sad to povlačite. Recite ovdje iskreno pred svima da povlačite, u svojoj diskusiji niste rekli da povlačite svoga člana Kluba. Recite ovdje 62 direktno: povlačite člana Kluba SDP-a kojeg ste prema procedurama na zahtjev Ministarstva pravde delegirali u ovu komisiju, i treba da se kaže. Treba da se kaže da SDP bježi kad god je važno pitanje u BiH. Mi smo predlagali da se o ovome, o čemu se sad raspravlja, raspravlja i prije pet godina. Samo neko drugi je tražio da se otvori rasprava o svemu, o Ustavu u ovoj zemlji, da se donosi novi ustav, da ide drastična promjena Ustava. Mi smo prije pet godina davali rješenja ista kao i za danas za koja se zalažemo. Zašto niste bili sa nama? Čemu naknadna pamet da se kaže nakon ove presude koja nije trebala da bude: dajte da sad o tome razgovaramo. Dajte to da brzo uradimo. Vi dobro znate, kao što i ja znam, da se izbori 5. maja proglašavaju i da se mora ovo uraditi kako ne bi bilo upitno i ono što spominjete svaki dan, legitimitet ovih izbora u oktobru. Ili ste spremni da, kao država, kažemo prema Akcionom planu: ne brinite ništa, poslije izbora mi ćemo to da uradimo. Zato je brzina. I zato je potrebno da svi učestvujemo kako bi imali dvotrećinsku većinu da glasamo o tim amandmanima. Samo izvlačenje iz te priče pokazuje čitavu politiku, kukavičku politiku SDP-a. Uvaženi poslanik Mirko Okolić. Izvolite.
Hvala, gospodine predsjedavajući. Evo za one koje interesuje kako funkcioniše ili kako funkcioniše naš klub i poslanici SDS-a i za one koji žele to da čuju i da nema tu nikakve glume niti ima potrebe da glumimo. Naš klub funkcioniše tako što imaju predstavnici SDS-a, odnosno poslanici SDS-a, to je gospodin Savo Erić i ja, i ima samostalni poslanik, gospodin Momčilo Novaković, koji nije u SDS-u ( za one koje interesuje, jer ste pitali da li je on u SDS-u sada, tako sam ja razumio). Znači, nije u SDS-u, istupio je iz SDS-a i nastupa kao samostalni poslanik. __________(?) [[nije uključen mikrofon]] Mislio sam da se vratio. Pa nije se vratio, mada da vam kažem da mnogi će se vratiti u SDS, tako da to ništa nije sporno i mnoge međunarodne ankete od renominiranih kuća pokazuju da će mnogi vratiti se u SDS.
Uvažena poslanica Mirjana Malić, replika. Izvolite. 63
Uvaženi predsjedavajući, ja zaista ne volim da repliciram, ali ovaj put stvarno moram. Nema nikakve kukavičke politike SDP-a. Nemojte ne reći da sam ja juče na Proširenom kolegiju pitala šta je sa usvojenom odlukom na ovom parlamentu koja je inicirana prijedlogom zaključka SDP-a. I dobila sam zajednički odgovor i Vas i gospodina Belkića da to ne može biti prije 23. ili ne znam 20. i neke tačke dnevnog reda. Rekla sam ja maloprije da mi je bilo jasno zašto je to 23. a ne ranije, a rekla sam na Kolegiju da onda to nema smisla ako je radna grupa zakazana za 14,00 sati. Po povratku sa Kolegija ovo me je dočekalo kao materijal koji ima čak i odluku da nas kao radnu grupu Vijeće ministara zadužuje da u roku od sedam dana uradimo ono za što nije bilo političke volje osam godina. I tek smo juče popodne nakon sastanka, i to sam rekla lijepo, donijeli odluku da vam nećemo kvariti idilu i da pokušate napraviti to na način na koji ste vladali. I ne radi se ni o kakvom kukavičijem jajetu. Da je kukavičije jaje bilo u pitanju, mi bi pustili i da ne reagujemo uopšte i nismo reagovali ni na kakve pamflete ni politikanstvo nego ponudili Parlamentu, mogao je odbiti, zaključak koji ste jednostavno, maltene jednoglasno usvojili. I nemojte, molim Vas, politikantski prebacivati na nekog drugog. Pogledajte prvo šta Vi radite.
Replika, uvaženi predsjedatelj, doktor Milorad Živković.
U nekoliko navrata sam govorio, jednostavno, o načinu na koji se radi u ovoj skupštini, da se podmetne jedna neinformacija ili poluinformacija i da mi izgubimo čitav dan uvjeravajući vas da je to netačno. Gospođo Malić, Vaš Klub je 4. 3. dobio direktno od Ministarstva pravde ovu informaciju i Akcioni plan. Ne zanima me apsolutno, kao predsjednika Parlamenta, da li je to došlo ili nije došlo kod Vas ili je to direktna komunikacija između Ministarstva pravde i klubova poslanika. I to je juče rečeno na Proširenom kolegijumu zajedno sa time što je naknadno, prije toga, došlo od Centralne izborne komisije i njihov materijal. O čemu Vi govorite ovdje? Jesmo li čitav dan trebali da potrošimo da Vam dokažemo da niste u pravu. 4. 3. ste dobili materijal koji je od Ministarstva pravde upućen Vašem Klubu. I dali ste imena. I ovdje čitav dan izgubimo samo zato da Vam dokažemo da niste u pravu. Zašto ovaj parlament služi? Uvaženi poslanik Zlatko Lagumdžija, replika. Izvolite.
Pa, prvo, javio sam se za riječ zato što smatram da nije korektno da Vi kao predsjedavajući ovog doma s takvim tonom se obraćate predsjednici Kluba poslanika SDP-a, 64 profesorici Malić. Zato sam se prvo javio za repliku. I da nisam imao druge namjere, javio bih se samo radi toga da Vam kažem da Vam je to viška bilo. Vaš ton Vam je bio viška. Vaše przničarenje po tome ko kad došao, našao ili naišao i slično. A ton Vaš profesorici je Vama na obraz, i šta god da Vam kažem, bojim se da ću udariti u špicplehove, odnosno Vama na obraz i odbiti se. Ali da razjasnimo. Mi jesmo za Akcioni plan. Predložili smo da se napravi Akcioni plan. Predložili smo da se napravi Akcioni plan zato što smo smatrali da Akcioni plan koji će dobiti pokriće i ovog parlamenta ima veće šanse za uspjeh po ovu zemlju. Akcioni plan koji smo dobili, mi ne prihvatamo, smatramo ga kontraproduktivnim za zemlju i ne želimo da učestvujemo u realizaciji ovakvog Akcionog plana koji neće dovesti do rezultata i upozoravam vas na vrijeme da po ovom Akcionom planu neće zemlju dovesti do implementacije Odluke Suda u Strazburu. A, ako ga postavite drugačije, ako pošteno kažete ono što je činjenica, a to je da vi koji imate dvotrećinsku kvalifikovanu većinu niste u stanju da steknete političku snagu i političku volju. Pošto niste u stanju to da uradite, bolje je, mi vam nudimo časnu stvar, da napravite jedan akcioni plan koji će otvoriti ovaj proces, da ovo neki drugi ljudi umjesto svih nas ovdje ovo urade u vremenu koje je pred nama tokom idućeg mandata, po mogućnosti na samom početku, a ne da dovodite zemlju u opasnost da se ne zna hoće li izgubiti Sporazum o stabilizaciji i pridruživanju i svoje članstvo u Savjetu bezbjednosti. Činjenica koju ste čuli da gospodin Dokić (ako sam ga dobro shvatio, izvinjavam se ako nisam) problematizira i svoje učešće u ovakvoj radnoj grupi. Sad mi je gospodin Okolić objasnio da je on umjesto Novakovića u ovoj grupi, što sam na neki način i očekivao. Dakle, vama ova grupa praktično ne postoji na način na koji je Vijeće ministara donijelo odluku. Vi, cijenjene kolegice i kolege iz vladajuće petorke, imate dvotrećinsku većinu matematski. Vijeće ministara po odlukama nadležnih evropskih institucija (sve ove papire vi imate) ... je odgovorno za sprovođenje ove presude prema vani, nije ovaj parlament. I Vijeće ministara treba da prema vani ponudi Akcioni plan. Parlament vam je nudio ruku da se dogovorimo oko toga da vam pomognemo, a vi nećete. Ako nećete, nema nikakvih problema. Izvolite, uradite svoj dio posla. Ako vam je tako lakše, evo mi smo krivi za sve danas, sve, eto sve smo mi krivi. Eto hajte uradite onda vi to što možete i nećemo da vam smetamo da napravite ustavne amandmane koji će zadovoljiti Sud za ljudska prava, ali nemojte ovdje kriti svoju odgovornost iza nas.
Poslovnička intervencija, doktor Milorad Živković.
Diskusije koje su dolazile od SDP-a u vezi s ovom tačkom dnevnog reda su vrijeđale zdravu pamet ovoga parlamenta i gubljenje vremena zajedno sa ovom zadnjom ... Ako dokazi koji su ovdje predočeni nisu bili dovoljni, ja se izvinjavam što sam davao dokaze, ali se izvinjavam i što sam tim tonom razgovarao sa uvaženom poslanicom i predsjednicom vašeg kluba. Moje je da izdržim sve pa i to što dolazi od vašeg kluba. 65 Uvaženi poslanik Drago Kalabić, replika.
Evo, ja ću pokušati smirenim tonom, tiho da zamolim gospodina Lagumdžiju da to ne radi gospođi Malić. To ste radili i pokojnom Jozi Križanoviću, isto tako jednom finom čovjeku ...
...nije uključen mikrofon ...Sram te bilo!
i to sad radite.
...nije uključen mikrofon ...Sad bih pljunuo da imam ... građanske snage da uradim ...
Malo sutra.
Da, molim vas da se ovdje ...
Pljuni nekom drugom.
Da se ovdje sa uvažavanjem odnosimo prema poslanicima, da napravimo pauzu ako treba, pa da uradimo neke poslove
Dosta si ti pljuvao ovuda, vidi ga samo kako se ponaša.
Molim vas! 66
Znači, ___________(?) [[nije uključen mikrofon]] Znači,
Ne mogu davati prekid sjednice u pola diskusije, /istovremeno priča i Drago Kalabić i Živković/
... izdržali smo mi od njega svašta.
Kad se završi, napravićemo pauzu ako je potrebno, pa ćemo vidjeti šta treba raditi.
Izdržali smo mi od njega svašta, i nije to sporno. Ja stojim iza svake svoje riječi, znači sve ono što smo dogovorili na Kolegijumu, nije prvi i posljednji put da uradi gospodin Lagumdžija kad se sjeti da dođe na Parlament: za njega ne važi ni njegov klub, ni Prošireni kolegijum. Vidjeli ste kako se on ponaša i na drugim komisijama. I nije to sporno što on to radi svom klubu i svom predsjedniku kluba, i to je tako bilo, želim otvoreno da kažem, sa pokojnim Križanovićem. Da sve što sa njim dogovorimo dan prije, drugi dan gospodin Lagumdžija ovdje na svoj način, ali što uvlači sve nas u ovo. Zato što nije tako, čovek laže. Sve smo drugačije dogovorili sa Klubom SDP, on ima pravo da odnose u Klubu SDP-a uređuje kako ono želi, kako ..., to nas ne interesuje. Ali mi smo taoci pet sati priče pokajničke Zlatka Lagumdžije koji je odlučio da se izvuče iz ovog procesa, rušeći i ono što je dogovoreno na Kolegijumu, rušeći svoj klub. I u tome je cijela suština i zašto da mi budemo taoci te priče. Sve smo do današnjeg dana uradili onako kako je tražio Klub SDP i Zlatko Lagumdžija do ovog momenta. Sve smo tako radili i čovjek nas drži kao taoce nekoliko sati zato što on je odlučio i neka je odlučio da ovo izađe i da izađe iz ovog. I neka je odlučio da ovo ... napusti, ali ne na način da nas drži kao taoce u ovoj priči. To je trebao i strancima da kaže, svima o ovome: ja ne želim to podržati, ja ne želim to da ako je priča o devet nevladinih organizacija koje su tražile ukidanje viznog režima da se odgodi ta priča. Ako me neko može ubijediti da to nema veze sa Zlatkom Lagumdžijom, to je moje lično mišljenje. I pored te priče, sad se nastavlja i ova. Znači, ne dajte im vize, ne dajte 67 im da izvrše promjene Ustava, ne dajte im ništa, jer je to jedini način da mi dođemo na vlast u ovoj državi. To je toliko providno i očito. Mi ostali koji ovo moramo da trpimo; mi iz SNSD-a nemamo potrebe da ovo trpimo nikako. I možemo da to istrpimo na način da to jasno kažemo, a ostali, koji ovo mogu i prihvatiti, mislim da, ako je suština i Proširenog kolegijuma i načina rada, da gubi svaki smisao, da mi budemo neka kolateralna šteta. SNSD neće biti sigurno kolateralna šteta na ovakav način, to čast svima, ali to ćemo i na Proširenom kolegiju promijeniti svoj odnos prema nekim stvarima.
15 minuta pauza, 15 do 16,00. [[PAUZA]] Kolegice i kolege poslanici, nastavljamo sa raspravom. Ja bih molio sve one ko smatra da može da odustane od replike, da to uradi, da pokušamo da dođemo do tačaka dnevnog reda koje se tiču zakona ali evo idemo redom. Uvažena poslanica Malić, poslovnička intervencija.
Hvala vam najljepša na prilici. Dakle, s obzirom na dešavanja od prije 15 minuta, na vrlo ružne riječi i morbidne konotacije a s namjerom da se danas uspije uraditi makar ono što ste vi sada rekli, nešto kod zakona, ja vas informišem da mi nećemo učestvovati dalje u raspravi o ovoj tačci dnevnog reda i da nećemo čak učestvovati ni u replikama koje su bile najavljene i da ćemo se parlamentarno vratiti, uključiti, čim pređete na 4. tačku.
Zahvaljujem. Uvaženi poslanik Drago Kalabić, poslovnička intervencija. Izvolite.
Gospodine predsjedavajući, shodno vašem izvinjenju gospođi Malić, ja želim da od vas kao Kolegijuma čujem da je jedan od poslanika SDP-a iz Kluba SDP-a želio da pljune nekog od poslanika i ne znam jesam li dobro čuo. Ako svi ostali imaju pravo na izvinjenja, ja ne znam jesam li dobro čuo, je li to rečeno u mikrofon, ja vas molim da takođe se prema tome odredite, to je izrečeno u ovoj sali i, ako ste vi smogli snage i da se izvinete gdje smo pokušali da popravimo tu situaciju, ja mislim da to treba da se odnosi i prema drugim poslanicima i ja vas molim da postupite u skladu sa Poslovnikom. 68
Mi smo u mogućnosti jedino da stenogramom provjerimo da li je to ušlo u zapisnik, u stenogram, tako da to bi bio zvaničan onda dopis koji bi mogao da se proslijedi našem odboru o tome kako se ponašaju poslanici ovde. Mi znamo da mi nismo donijeli taj, još da kažem, dokument. Taj dokument je u administrativnoj službi, čeka se njegovo usvajanje u administrativnoj službi, prema tom kodeksu mogli bi da se odredimo prema ponašanju poslanika. U ovom slučaju trenutno ne možemo uraditi ništa. Nemamo stenogram, nemamo ni poslanika o kojima je ovde bilo riječi, možemo samo da napravimo pauzu i da tražimo stenogram. Ako predlažete da ...
nije uključen mikrofon Pola sata pauze...
U ime Kluba SNSD-a, pola sata pauze. [[PAUZA]] Kolegice i kolege poslanici, Klub SNSD-a je tražio pauzu da se dobije stenogram. Uvaženi poslanik Drago Kalabić ispred kluba ima obrazloženje pauze. Izvolite.
Gospodine predsjedavajući, očito i uvidom u ovaj stenogram se vidi ko je šta rekao i onako kako smo mi pretpostavljali. Poslije niza ranijih uvreda na naš račun, svoju diskusiju sam ovdje pročitao dva puta. Ne vidim ni jednog i to sam spreman da ponovim sve što sam rekao. Stojim iza toga, zato što se radi o Proširenom kolegijumu koji se nekoliko puta kao koncept ruši, ali to sada nije tema. Nakon što smo mi od strane SDP-a ovde nazivani fašistima, četnicima, na najgrublji način vrijeđani, sad smo došli u ovu situaciju da bi neko i pljuvao i vjerovatno se i fizički obračunavao. Mi ne mislimo da je moguće u takvoj atmosferi raditi. Vi ste svi u poziciji ... nije ovo pitanje ni moje lično, ni mene, da se razumijemo. Ako mislite da je pitanje mene, onda odmah možete zaboraviti to. A ako je to dozvoljeno gospodinu Lagumdžiji da može da ovako radi i da ima vašu dozvolu i podršku za ovako nešto, onda mislim da nije uredu. Ja u ime Kluba SNSD-a tražim od Kolegijuma da se zajedničkom izjavom odredi prema istupu i načinu ponašanja gospodina Lagumdžije. Očekujem to od vas da to u najkraćem vremenu uradite, a zavisno od toga Klub SNSD-a će se u narednom periodu i zaista definitivno odrediti prema onome što radi SDP. U nekoliko navrata mi smo tražili 69 izvinjenje, normalno nismo ga dobili; ako našem predsjedavajućem Parlamenta za tako banalnu stvar nije teško zbog samo toga da se izvine, a da nekom drugom koji ruši dignitet ovog parlamenta to ne pada napamet, mi pod takvim uslovima nismo spremni da radimo. S obzirom da danas je bio dan kakav je bio, da nismo uradili gotovo ništa, da ne bismo barem pokvarili ovim ljudima koji imaju namjeru nešto raditi, jedini moj prijedlog je da znači pored predloga da prekinemo ovu sjednicu, poslije ovakve stvari, da eventualno primimo k znanju ovaj Akcioni plan i da možemo zbog ovih rokova omogućiti ovim ljudima da rade. To je jedino na šta smo mi spremni u ovom momentu. Ja vas molim da to stavite na glasanje, a da se vi dogovorite oko nastavka sjednice i očekujem ovu izjavu.
Zahvaljujem. Sigurno ste svi upoznati da u skladu sa Poslovnikom ono što može da uradi Kolegijum je da u slučaju da poslanik vrijeđa drugog poslanika se opomene, drugi put oduzme riječ, a onda, u skladu sa Poslovnikom i u saradnji sa dva zamjenika, tog poslanika udalji sa sjednice. Isto, to je sve što Poslovnik dozvoljava. Istovremeno, ovaj kodeks ponašanja, svjesni ste i sami kao i ja, da je zapeo u Administrativnoj komisiji na doradi operativnog plana tog kodeksa ponašanja, tako da nismo u mogućnosti ni da prema ovom kodeksu ponašanja se opredijelimo. Istovremeno, mi u Kolegijumu smo razgovarali i ovdje jasno i glasno osuđujemo način na koji je uvaženi poslanik Lagumdžija se odnosio u ovome parlamentu, smatramo ga neprihvatljivim i smatramo da to nije demokratski čin koji zaslužuje ovaj parlament i građani ove zemlje. Smatramo da ovu tačku dnevnog reda danas trebamo da završimo i zato ću dati riječ onima koji su se prijavili, a stavićemo na glasanje prijedlog koji iz ove tačke dnevnog reda prvi je došao da se stavi na glasanje, prijedlog Kluba SNSD-a da se primi k znanju ćemo staviti na glasanje, a ostale prijedloge koji dođu do kraja tačke dnevnog reda ćemo isto tako da razmotrimo i stavimo na glasanje. Poslovnička intervencija, uvaženi prvi zamjenik predsjedavajućeg, gospodin Niko Lozančić. Izvolite.
Zahvaljujem, gospodine predsjedatelju. Dame i gospodo zastupnici, uvaženi članovi Vijeća ministara, gosti, ja sam danas a vjerovatno kao i mnogi od vas čitav dan se ustručavao da dajem svoj doprinos da ovaj parlament ništa ne radi. Čitavo vrijeme, vjerujući da ćemo konačno početi raditi, da ćemo pokušavati realizirati, ja bih rekao, vrlo ambiciozan dnevni red današnje sjednice, mi smo evo nakon skoro sedam sati boravka u ovoj dvorani, neću reći rada nego boravka u ovoj dvorani, došli u poziciju da je jedan od klubova zastupnika u punom kapacitetu napustio zasjedanje današnje sjednice. I, zbog toga ova moja poslovnička intervencija. 70 Vrlo je interesantno kako mi sebi dopustimo da ljudi ovako i na ovakav način, meni je žao što ih nema ovdje, ali pošto nemam prilike da im kažem jer su oni se nama ispričali danas čitav dan ovdje, ja moram makar ovako radi stenograma reći svoj stav prema ponašanju naših uvaženih kolega iz Kluba zastupnika SDP-a. Od početka današnje sjednice sve su činili i učinili da mi za ovih sedam sati ništa ne uradimo. I ja moram reći da im je pošlo za rukom. To ni nama ostalima nije pohvala, jer smo dopustili da nas ljudi izmanipuliraju, da evo takvim svojim jednim postupkom dovedu sve nas na jednu točku koju su sami inicirali. Znači, sami inicirali i, po starom običaju, kad vide da većina podrži nešto što mislimo da je u interesu ove zemlje, onda oni to nastoje opet obezvrijediti što su sami inicirali. Pa mislim, ako je i od Kluba SDP-a, previše je! Način na koji lider SDP-a i naš uvaženi kolega zastupnik Zlatko Lagumdžija se ponaša u ovom domu već duže vremena je ispod svake razine, bez obzira što on misli da na to ima pravo. On dođe kad hoće, on ode kad hoće, on sjedi ovdje koliko hoće i tek toliko koliko mu treba vremena da sve nas koji bi evo nešto pokušali uraditi onemogući, da tako kažem, da radimo. Ja znam da se ovakve ocjene i procjene neće dopasti ni nekim kolegama, međutim, uistinu, krajnje je vrijeme da izvan ove dvorane vodimo predizbornu kampanju. Mi ulazimo tek u godinu izbora, znači ulazimo u vrijeme koje još nije proglašeno kao izborna kampanja. Ali, ako je hoćemo voditi, dobro bi bilo da poštedimo ovaj ovdje dom makar od ovakvog načina vođenja kampanje. Klub SDP-a čitavo vrijeme poručuje bosanskohercegovačkoj javnosti od početka ovog mandatnog razdoblja kako jeste za ulazak BiH u EU, kako jeste za liberalizaciju viznog režima, što je odlična stvar. Međutim, istovremeno, svaki pokušaj da se ovdje u ovom parlamentu kroz donošenje zakona ispuni neki od uvjeta kako bismo mi uistinu izrealizirali tu našu zajedničku volju, onda se prave opstrukcije ili se je protiv ili se nastoji na svaki način obeshrabriti bilo koga u ovom parlamentu da donosi odluke koje su u interesu građana ove zemlje, i opet s namjerom da se za sve to optuži parlamentarna većina. Parlamentarna većina nije savršena, na kraju krajeva, mi je zovemo parlamentarna većina a ne zovemo je koalicija, ne zovemo je vijeće ministara koaliciono, nego vijeće parlamentarne većine. Takve su okolnosti u kojima mi djelujemo. Jedan od dodatnih razloga da što prije uđemo u promjene Ustava. Evo, mi smo zadužili Vijeće ministara da napravi Akcijski plan i Vijeće ministara je to uradilo. Šta je sad problem? Znači, mi nismo, niko nas nije priječio da Parlamentarna skupština, da Zastupnički dom donese svoj akcijski plan, ali smo eto, da ne bismo mi to, evo zadužili Vijeće ministara. I na iznenađenje nekih kojima to očigledno nije u interesu, sad se osporava i jedini problem tog Akcijskog plana koji sam ja uspio zabilježiti do sada u raspravama u kome su kolege iz SDP-a ... to maestralno vodile jeste da ne valja jer nije obiman. To je jedina zamjerka u ovom Akcijskom planu Vijeća ministara. Možda je preambiciozan, možda smo i mi danas preambiciozno predvidjeli ovoliko točaka dnevnog reda i ovoliko zakonskih projekata za razmatranje. Možda, sve je to možda. Međutim, ako nemamo plana, onda smo krivi što nemamo plana. Ako napravimo plan, ne valja jer je preambiciozan. Pa oprostite, pa ko koga više farba ovde!? Dajte da vidimo hoće li doći do promjene Ustava? Pa neće sigurno ako se ne počne raditi na promjenama Ustava. To je sigurno. Hoće li doći u ovom optimističnom roku? Vidjet ćemo. Na nama svima je i Vijeće ministara je moglo uzeti i napraviti svoju radnu grupu i napraviti nekakve amandmane na Ustav i reći, evo, to smo uradili. Ali to ne vrijedi ništa ukoliko to 71 nema podršku ovde u Parlamentu. I svjesni toga, traže i predlažu klubovima zastupnika jer je u dosadašnjem razdoblju, kada smo formirali nekakve benigne komisije, bilo primjedbi kako eto neki nisu dovoljno zastupljeni. Ok. Evo sad je najširi, što se mene tiče, može biti još šire zastupljeno. Znači mogu biti, neko je danas spominjao predstavnike svih političkih stranaka. Nemam ništa protiv. Znači ja vjerujem da to nije problem da Vijeće ministara i taj dio, međutim imat ćemo radnu skupinu koja će imati cjelokupnu Parlamentarnu skupštinu. Pa i to pitanje, evo treba. Niko iz Vijeća ministara nije prisilio ni jedan klub da dostavi svoj prijedlog. Svi su to dragovoljno učinili. Šta je sad problem? Sada je opet krivo Vijeće ministara, zato što je te prijedloge tako brzo i operativno obradilo i već danas zakazalo konstituirajuću sjednicu te radne skupine. Što se mene tiče, prihvatili smo, primjedba predsjedatelja da mi uopće ovo nismo trebali danas imati na dnevnom redu je apsolutno opravdana. I tako smo se jučer dogovorili. Međutim, ja moram reći da smo mi podržali da ovo uđe u dnevni red, jer bi se doživjelo i dala bi se argumentacija, onda bi bio argument, aha vi vidite, vi nama ne date da mi raspravljamo o tome uopće. Pa evo raspravljajte. Znači, iako ja ne vidim šta ćemo mi sada raditi nakon ove rasprave osim ovog prijedloga koji je uvaženi kolega Kalabić već iznio, mi možemo ovaj Akcijski plan Vijeća ministara primiti k znanju. Oni su njega donijeli. Hoćemo li mi sudjelovati u ovoj radnoj skupini, opet stvar svakog kluba hoće li povući svoje predstavnike koje je već poslao Vijeću ministara ili neće. Ali mislim da način na koji smo danas radili nije na čast nikome. Način na koji su se neki obraćali drugima, pogotovo nije. Ja neću ponavljati ono što je predsjedatelj rekao za istup uvaženog kolege Lagumdžije, to je stajalište Kolegija i ... nemam ništa tome dodati, znači. Mislim da bismo danas uistinu ovu sjednicu u ovoj vrlo, ne znam ni ja kako bih rekao, neprijatnoj atmosferi i trebali primiti k znanju Akcijski plan Vijeća ministara kako bismo omogućili radnoj skupini da počne raditi, a sjednicu završiti, i nastaviti nakon, evo bit će i oko toga prijedlog Kolegija, da ga ja ne prejudiciram sad, ali da pokušamo taj nastavak uistinu iskoristiti da radimo po točkama dnevnog reda koje smo danas utvrdili. Hvala ljepo.
Zahvaljujem. Uvaženi poslanik Branko Dokić, replika. Izvolite.
Gospodine predsjedavajući, onome kome bih repliciralo nema ga ovdje, nema onda svrhe da to radim i, ako ću pomoći da konačno krenemo da radimo, ja ću odustati od toga.
Zahvaljujem. Uvažena poslanica Azra Hadžiahmetović, replika. Izvolite. 72
Zahvaljujem, predsjedavajući. Možda više eto neka intervencija, ne znam kako se ovo zove što ću predložiti, ali možda više i povodom prijedloga kolege Kalabića. Vidite, mi smo danas evo dobrim dijelom, sa izuzetkom prijedloga i eventualno poslaničkih pitanja, prijedloga koji su se odnosili na dnevni red, Klub Stranke za BiH je dobrim dijelom bio danas pokraj ove priče, dakle izvan ove priče koja je nosila i povišene tonove i povišene emocije i možda riječi koje neko ne bi sad izgovorio iako ih je izgovorio prije možda nekih pola sata-sat. Pa smo možda malo zato i da kažemo objektivniji. Dozvolite da kažem malo i objektivniji i evo u tom smislu možda i da predložim. Kolega Kalabić je tražio očitovanje Kolegija. Mi smo u više navrata do sada imali nekih situacija koje su zahtijevale prekide i dogovore oko načina rada ili nastavka rada ovog parlamenta i evo ja bih sugerisala predsjedavajućem da sazove Prošireni kolegij danas pa da se dogovorimo o našem budućem radu, jer evo vidite da svako se ovde može naći provrijeđenim. Neko će reći ovaj je rekao ovo, onaj će reći neko je bio iniciran da to kaže itd. ... ipak, malo se pokušajmo osoboditi od emocije, jer svega je bilo danas ovde u sali od mnogih učesnika u raspravi, i ono što možda i nije prilično pojedinim poslanicima a svakako ne rječnikom i jezikom koji priliči instituciji ovog državnog parlamenta. Ali evo, ja ću vas podsjetiti, mi smo zaista u cilju najbolje namjere da što prije izađemo u susret nekim mogućim rešenjima kao predlagači recimo ustavnih amandmana, o čemu će nadam se biti riječi, a bez obzira na ishod, kao predlagači dakle ustavnih amandmana, mi smo ušli u priču o formiranju i ove radne grupe i o Akcionom planu itd. I, uvrstili smo, odnosno podržali da se to uvrsti u dnevni red, čak je i podržano da se uvrsti na ovo nemjesto u poređenju sa mjestom, je li, ustavnih amandmana koji su već duže u parlamentarnoj proceduri, uzdržali smo se od bilo kakve priče. Dakle, evo, da kažemo ili da budemo realni, ako je iko danas imao možda malo više povoda da malo bude emotivniji kada je ova priča u pitanju, to je vjerovatno Klub Stranke za BiH, više nego neki drugi klubovi poslanika. Ali smo se uzdržali, jer smo se izdigli iznad stranačkih interesa, razmišljajući o opštem interesu ove države. I ja vas lijepo molim da to učini svako ovde, i prisutan i oni koji su odsutni. I stoga vam predsjedavajući dobronamjerno sugerišem da sazovete Prošireni kolegij, možemo sjesti u salu 2/II 10-15 minuta i da se dogovorimo o nastavku rada. Zahvaljujem.
Zahvaljujem. Drugi zamjenik predsjedavajućeg, gospodin Beriz Belkić. Izvolite. 73
Naravno, apsolutno nije replika nego je pojašnjenje. Što se mene tiče kao člana Kolegija, u ovom konkretnom slučaju, na ove riječi ja reagiram na način da se to osuđuje. Dakle, osuđuju se ovi izrazi koje je Lagumdžija upotrijebio prema gospodinu Kalabiću. Dakle, u konkretnom slučaju ja se pridružujem stavu Kolegija. Naravno, ja ću osuditi i sve druge ali u ovom trenutku je riječ o ovome. Nemam ništa protiv da se kao Prošireni kolegij sastanemo, nemam ništa protiv da i ostali kažu svoj stav, ali ja želim da bude jasno, dakle ja sam se priključio i iznio svoje lično mišljenje kao član Kolegija. Dakle, ja osuđujem ovakve izraze upućene kolegi, kako piše ovde u stenogramu.
Zahvaljujem. Replika, uvaženi poslanik Martin Raguž. Izvolite.
Pa, replika je na ove zahtjeve da se sad završi rasprava, odnosno prekine rasprava, i da se ovo primi k znanju. Ja mislim da to sad na kraju balade i na kraju ovakvog dana uopće nije fer od onih koji to predlažu, nego sad, kad smo krenuli ovim putem, treba omogućiti svima da o ovoj točci važnoj dnevnog reda kažu što imaju. Eto, ja molim za taj dio. Dva su razloga za to. Znači, Prošireni kolegij je jučer, na kome su svi bili kao predsjednici klubova, utvrdio dnevni red. Ja sam o tome nešto govorio, ne bih se ponavljao, i to je ustvari sad pitanje samopoštovanja svih nas koji smo tamo bili. Kako smo glasovali o proširenju dnevnog reda? Ja ne bih ni jednu drugu riječ upotrijebio. Druga je stvar koliko je danas ovdje stanki, pauza zatraženo. Evo da provjerimo i koliko smo vremena i ko ih je tražio, pa da vidimo kako se racionalno troši vrijeme ovog parlamenta. I treća stvar, kad se već ovo našlo na dnevnom redu Parlamenta, onda nemojte da odemo s ove točke dnevnog reda jer ona je jedna od najvažnijih u ovoj zemlji, a da ovaj parlament ne kaže svoje mišljenje o tome. I sad ja, evo kratko da se ne javljam dva puta, uokvirit ću se u vrijeme ako mi dopuštate.
Ja mislim da sam bio dovoljno jasan da nikome neću osporiti pravo da se javi.
Evo neću dugo, da se ne javljam dvaput, samo da ... 74
Znači, samo da budemo jasni. Ja sam bio toliko jasan da sam rekao da svi mogu da se jave, da je ovo prvi bio prijedlog o čemu ćemo glasati da se primi k znanju. Ako iz rasprave drugi prijedlozi budu, biće dati na glasanje. Znači nisam.
Evo, samo da dam jedan prijedlog.
Izvolite.
Pošto su ovdje čule se različite prosudbe o tome kako će ovaj proces završiti, za ovom govornicom, za govornicom Parlamenta, pa jedna je bila da je bolje ne počinjati ako nećemo završiti za ovu zemlju, što je jedna vrlo ozbiljna politička ocjena koju ne treba potcijeniti, po meni, do toga da li početi u nekim razumnijim rokovima pa da uradimo posao, pa do toga ovo što je Vijeće ministara predvidjelo u svom planu pod točkom 3. Diskreciono pravo države da odabere način na koji će postupiti po presudi. Evo zato sam se javio. I molim vas pročitat ću ovo 'Diskreciono pravo države ovisi od toga da li je u pitanju poduzimanje pojedinačnih mjera koje će osigurati prestanak kršenja i koliko je to moguće vraćanje oštećene strane u isti položaj u kojoj se ta strana nalazila prije kršenja Konvencije, ili ovisi od potrebe poduzimanja općih mjera koje će spriječiti nova slična kršenja, ili ona koja su već ustanovljena, ili će okončati kontinuirana kršenja.' E vidite, stav HDZ-a 1990 da se radi o kontinuiranim kršenjima, a ne o pojedinačnim, i da ovaj Akcijski plan Vijeća ministara treba iskoristiti da se otklone kontinuirana kršenja. I u tom smislu, nikakve ne treba biti ovdje žurbe, mislim, mogu stranke određene iskazivati žurbu što je isto pozitivno za razliku od nekih vremena prije, kad uopće se nije htjelo spominjati ustavna reforma, sad se nekima žuri da se ta ustavna reforma, što je isto dobro i pošteno. Ali evo, mi ćemo učestvovati u Akcijskom planu. Bili smo na ovoj sjednici, ali ćemo postupiti na način da se ide u pravcu otklanjanja kontinuiranih kršenja i koje se ne tiču samo presude Sejdić i Finci.
mikrofon nije uključen
Gospodine Džaferoviću, Vi recite poslije što mislite.
Molim i Vas senzibiliteta malo, nije Vama se obratio. 75
Ja s ovim završavam i pitanje ovdje u dinamici koja je predviđena za rad ove grupe, što je isto vrlo važno. Ovdje je rečeno da radna grupa treba do kraja mjeseca ponuditi amandmane. Pazite, a onda se kaže pod točkom 2. da se konstituira radna skupina da usvoji Poslovnik i da ona definira plan svojih aktivnosti, što je logično. I kad dođemo na taj sastanak mi trebamo predložiti stvari, poštujući ovo što je Vijeće ministara uradilo. Mi poštujemo taj dio posla, ali Parlament, predstavnici klubova trebaju reći svoje na tom konstituirajućem sastanku u kojim rokovima i o kojem meritumu treba raditi ova skupina i ja mislim da će to tek onda moći dati neki rezultat. Ako se bude išlo drugačije na pristup svršenog čina i na taktiku brzih rješenja i prebacivanja odgovornosti na neke druge, onda ćemo se ponovo vratiti na početak.
Zahvaljujem. Imamo tri sad iz Kluba SDA. Uvaženi poslanik Husein Nanić, replika. Izvolite.
Zahvaljujem se, predsjedavajući. Više je ovo poslovnička intervencija. S obzirom da ja sam nekim kanalima dobio dokument Ministarstva pravde, Akcioni plan za izvršavanje presude Evropskog suda, mi pričamo, otvorili smo raspravu o priči, o Akcionom planu nekom i u nazivu dnevnog reda stoji: kao materijal Vijeća ministara. Ja sam u materijalima svojim kao poslanik dobio jedino od Izborne komisije nešto. O ovom što pričaju poslanici, o Akcionom planu itd., ja zaista, i vidim ovdje kolege od mene traže ima li ko, nema, mi to kao poslanici uopšte nemamo. Znači, pričamo o konkretnim stvarima, ja ne znam je li to ovaj dokument. Ja sam zahvaljujući intervencijama nekim, ja imam neki dokument Ministarstva pravde, a ovdje pričamo o dokumentu Vijeća ministara. Ja bih zamolio da tu okolnost raščistimo i da idemo onda dalje.
Molim vas, akt o kojem sam govorio za govornicom je 4. 3. proslijeđen svim klubovima poslanika. Klubovi poslanika su morali svojim poslanicima u klubu dostaviti taj akt. U tom aktu u propratnom pismu se navodi da je to akt Savjeta ministara, a da je Ministarstvo pravde zaduženo da obrazloži Parlamentarnoj skupštini taj akt. Svi imate taj akt, morali ste dobiti od svojih predsjednika klubova taj akt. Molim vas, ministar pravde je tu, ovdje su svi klubovi poslanika navedeni. Možemo sad ulaziti u to jeste li ili niste dobijali, ali ovo je navedeno. 76
Zato smo dali pauzu.
Molim vas, dobili smo pauzu. Juče smo o tome govorili na Proširenom kolegijumu. Ne vidim razloga da otvaramo ponovo iste teme. Uvaženi poslanik Drago Kalabić, poslovnička intervencija.
Gospodine predsjedavajući, samo da ponovim, s obzirom da su bila pogrešna tumačenja mog zaključka. Znači, meni ne pada napamet da ikoga spriječim da govori o ovom. Ja sam samo jasno iznio stav SNSD-a kako mi mislimo da ovo u ime nas treba završiti. Znači, nisam imao uopšte namjeru da bilo kome osporim. A isto tako, s obzirom da je nama sve jasno i sve poznato, ne treba ni nama niko držati predavanje. Dozvoljavamo sve legitimne prijedloge, izjasniti se o njima prije Proširenog kolegijuma. Ja molim da se izjasnite o našem prijedlogu i nakon toga znači da idemo, ako je stav, evo mi smo saglasni ako je potrebno da idemo na Prošireni kolegijum.
Zahvaljujem. Uvaženi poslanik Šefik Džaferović, rasprava. Izvolite.
Gospodine predsjedavajući, koleginice i kolege, namjerno nisam htio ovaj puta da se prijavim za repliku. Pratio sam da vidim koliko će ovo sve skupa trajati, čekajući diskusiju, onda reagirao kad su krenule ponovo replike nakon što sam se bio uvjerio da ih više nema. Nije bilo Vama, gospodine Raguž, iako ste Vi u diskusiji bili iza mene a onda ste iskoristili repliku pa diskutovali, ali halalosum, nije to problem nikakav. Nije to dakle nikakav problem. I zbog toga bih ja molio samo, kad već govorimo o načinu rada, o etičkom kodeksu, o uvažavanju, da malo vodimo računa između ostalog i o ovim stvarima. Na sve nas mislim kolege. Možemo ako budemo svi koristili ove replike, onda ne znam dokle ćemo doći. Vidite, ja spadam u red onih koji smatraju da mi trebamo uraditi sve što je u našoj moći kako bismo implementirali presudu Evropskog suda za ljudska prava, bez obzira kakve bile i čije bile prognoze u pogledu toga. Ja ovako kad posmatram stvari, u pogledu ovih rokova, mi smo od decembra mjeseca pa do danas izgubili evo dva i po mjeseca ili više od dva i po mjeseca kako je presuda donesena i tek nakon dva i po ili više od dva i po mjeseca imamo Akcioni plan i u tom planu evo predviđaju se rokovi da radna grupa koju formira Vijeće ministara završi posao za nekih 20 dana, da narednih nekoliko dana Vijeće ministara uradi svoj dio posla, i onda ide parlamentarna procedura. Pa dobro, mislim, i to je nešto, jel'. 77 Volio bih da je to došlo 10 dana nakon presude ili 15 dana nakon presude ovdje u Parlament, možda bismo imali više šansi. Ali i tih 20 dana treba iskoristiti. Ja spadam u red onih koji kažu da ova država treba da pokaže i najvažnije što ova država treba da uradi je da pokaže da je ozbiljna i odgovorna kada je u pitanju izvršavanje presuda međunarodnih instanci, međunarodnih sudova, u ovom slučaju Evropskog suda za ljudska prava. I ja mislim da za ovih 20 dana treba pokušati nešto da se napravi, da se uradi. Hoće li se u tome uspjeti ili ne, to je sada druga stvar. To sve skupa zavisi od rasporeda političkih snaga, odnosa spram ove presude. Ja također spadam u red onih koji smatraju da je ovdje, ja samo drugi termin upotrebljavam, potrebna jedna potpuna implementacija. Ne kozmetička implementacija presude Evropskog suda, jer oni koji budu procjenjivali to da li je BiH završila svoj posao cijenit će nas po tome jesmo li mi zaista izvršili presudu Evropskog suda za ljudska prava ili smo napravili neku kozmetiku da zadovoljimo. Vijeće Evrope je to koje će napraviti procjenu jesmo li mi završili posao ili nismo. Nemojte se sekirati, nećemo to biti mi, i zato ja pozivam i smatram, dakle spadam u red onih koji smatraju da treba napraviti jednu suštinsku implementaciju ove presude, ja upotrebljavam taj termin, a ako dođemo u poziciju da govorimo šta to sve skupa znači, ja ću govoriti i o tome, ali ne ovom prilikom. Dakle, ja mislim da treba podržati Akcioni plan Vijeća ministara ili primiti ga na znanje, kako god hoćete, mislim, meni je to sasvim svejedno. Mislim da Vijeće ministara treba da bude to koje će nositi posao, ovo je njihov Akcioni plan, i to treba da bude težište, i to nisam čuo do sada u ovoj diskusiji. Vijeće ministara će taj Akcioni plan dostaviti Komitetu ministara, našem agentu pa onda Komitetu ministara, i ja ne bježim da mi odavde iz Parlamenta, kako smo označeni kao predstavnici klubova, učestvujemo u tome da pomognemo da se što prije dođe do rješenja. Predlažem da ovu grupu vode ljudi iz Vijeća ministara i ja ću predložiti kad bude konstituirajući sastanak grupe da to vodi ministar pravde, po prirodi posla, mislim da bude šef te grupe i da druga dvojica kolega iz Vijeća ministara budu njegovi zamjenici, šefa te grupe, i da mi poslanici iz Parlamenta učestvujemo po njihovom pozivu na tim sastancima i da pokušamo za ovih 20 dana naći rješenje. Ima jedan problem u svemu tome kada su procedure u pitanju. Volio bih i o tome da nešto kažem. Prema ovim procedurama, dakle ovdje trebamo kazati sve što imamo da kažemo. Ne treba, svi mi znamo sve, i radi onih koji ne znaju, a možda se neki i ne sjećaju ni od nas: kada su amandmani na Ustav u pitanju, oni moraju pratiti osnovni zakonodavni postupak. Dakle, tu nema nikakvog skraćivanja rokova. Poznato je da amandmani, da izvještaji, da mora postojati javna rasprava, dakle mora postojati javna rasprava, i da izvještaj o javnoj raspravi Parlamentu ne može biti dostavljen prije nego što istekne 30 dana od momenta kada amandmani budu podneseni u parlamentarnu proceduru. E sad, mi možemo da jednostavno računamo, mislim, i o tome želim da pričam: grupa ako završi npr. do 31. ili 29., ne znam kako stoji u Akcionom planu, do 31. jel' tako, Vijeće ministara ako 1. ili 2., ne znam ni ja kada, za dva dana utvrdi prijedlog, pod pretpostavkom da završi ova grupa, mi ćemo već doći u poziciju da prije 5. maja nećemo moći imati izvještaj o javnoj raspravi, jer takve su poslovničke procedure. 78 Međutim, uz dobru političku volju, ali zaista dobru političku volju, uz želju da se ovo sve skupa napravi, mislim da je moguće opet okončati posao i imati ovo za ove naredne izbore. Jeste da je problem, tada bismo vjerovatno došli u poziciju, ne da pomjeramo dan izbora, izbori se ne mogu pomjerati, izbori moraju biti tada kako su propisani, ali možda da vidimo šta možemo skratiti u ovoj izbornoj proceduri. Možda nekih 15 dana, 20 dana, mjesec dana, koliko treba. Dakle, i to je jedna od mogućnosti ukoliko postoji dobra volja. Prema tome, ali na kraju, ovo se može završiti tako što ćemo mi danas kazati: nećemo uopšte o tome da pričamo. Zakasnili smo, završena priča, čekamo izbore, poslije izbora neka ide. Može se završiti tako što ćemo danas podržati ovaj plan i ovo kako sam ja govorio i većina kolega kako je govorila, koliko ja vidim, otići na taj sastanak i izabrati rukovodstvo. Evo, ja sam rekao šta mislim ko treba da bude, da vodi tu ekipu, i raditi, dakle predano raditi ovih 20 dana. Možda i 30, ne znam, 40 dana, predano, vidjeti kako ide posao. U to će se morati uključiti ljudi i lideri političkih stranaka. Da vidimo šta ćemo. Dakle, ja želim da pokažemo odgovoran odnos i da završimo i da onda bude ova procedura o kojoj sam ja govorio. Moguće je da radimo i da se ne završi posao. I to je dakle jedna od mogućih varijanti. Dakle i o njoj treba da govorimo. Ali smo radili, dakle pokazali smo iskrenu namjeru, otvorenu namjeru, hoćemo da radimo, hoćemo da to napravimo i to je dakle moguće završiti na jedan od ovih načina. Najgore što se može dogoditi BiH i nama svima je da pokažemo da sa ovom stvari kalkuliramo, da smo nekorektni, da zapravo izigravamo presudu Evropskog suda za ljudska prava, da kako se to u svakodnevnom žargonu kaže foliramo, da ja taj izraz upotrijebim. To je nešto što nam neće uopće biti potrebno. Ja u ovome svemu uvažavam kao legitimne sve političke stavove, jedino što ne mogu i niko nam neće oprostiti ukoliko budemo imali neodgovoran odnos spram ovoga posla. Toliko, hvala vam.
Zahvaljujem. Uvaženi poslanik Ekrem Ajanović, replika. Izvolite.
Gospodine predsjedavajući, ja ću replicirati mom prethodniku. Mislim, on je iznio sve moguće varijante šta bi se moglo desiti, osim najjednostavnijeg rješenja za ovaj problem i za rješavanje ovog problema, jer mi danas imamo na Parlamentu tri amandmana na Ustav. Prema tome postoji, gospodine Džaferoviću, i ta mogućnost. Usvojimo te amandmane i riješili smo problem u potpunosti, ne računajući probleme koji postoje na drugi način. 79
Uvaženi poslanik Šefik Džaferović.
Samo kratko. Zaista, ja se izvinjavam, kolega, malo sam umoran, kako se nisam sjetio tog prijedloga, to je zaista interesantno, jako interesantna stvar. Toliko, hvala vam.
mikrofon nije uključen
E, hvala Vam lijepo.
Zahvaljujem. Uvaženi poslanik Bakir Izetbegović, diskusija. Izvolite.
Izvinjavam se. Maločas sam kazao da nam niste dostavili materijal. Jeste. Ja sam imenovao na bazi tog materijala gospodina Šefika Džaferovića u ovu komisiju ispred Kluba SDA i predao njemu original toga dokumenta, nisam ga umnožio i dao ostalim poslanicima. Poslije toga sam bio odsutan, nisam bio u zemlji, pa sam se malo zbunio. Dakle, izvinjavam se. Inače smatram da je ovu čitavu stvar trebalo da vodi Vijeće ministara, da mi eventualno pomognemo, da težište bude tamo. I evo uvjerio sam se, danas se ta stvar i potvrdila. Evo koliko mi možemo pomoći. Možemo ovako kavgu napraviti. Ne možemo ni Akcioni plan da usvojimo valjano, a kamoli da ustavne amandmane, temeljni zakon na kojem zemlja stoji promijenimo, nažalost. Obeshrabren sam poslije ovoga čemu sam danas prisustvovao čitav dan, šuteći i čekajući da konačno počnemo nešto da radimo. Evo 17,00 sati i 15 minuta. Dakle, Akcioni plan je plan mjera koji poduzima strana ugovornica u namjeri da implementira presudu, uključujući jedan određeni vremenski raspored. Ovo je iz presude. Plan će, ukoliko je moguće, obuhvatiti sve neophodne mjere na implementaciji presude. Alternativno, ukoliko nije moguće, odmah utvrditi sve mjere. Plan će sadržavati korake koji će biti poduzeti da se utvrde zahtijevane mjere, uključujući rokove za svaki takav korak. Plan će biti dopunjavan ukoliko bude neophodno. U odnosu na prirodu presude Sejdić i Finci protiv BiH, čini se prikladnim donošenje na Vijeću ministara Akcionog plana kojim će se utvrditi nosioci aktivnosti i rokovi na izradi nacrta amandmana na Ustav BiH te rokovi za utvrđivanje prijedloga amandmana i prosljeđivanja istih u parlamentarnu proceduru. I šest 80 mjeseci imamo rok da ovo uradimo. Prošla su dva i po mjeseca, ima još tri i po mjeseca da se ovo uradi. Ja mislim da mi trebamo podržati Vijeće ministara u tome da pokuša ponuditi amandman u ovim kratkim rokovima. Dakle da probamo to uraditi. Ako to ne uspijemo, mi još uvijek nismo propustili rokove, nije voz otišao. Može se do juna mjeseca raditi na ovome poslu. Dakle da ne zakujemo stvari da ne bude, opet, nisu uspjeli. Evo, pokušali su, posvađali se, opet, nisu uspjeli. Dakle da probamo uraditi ovu stvar u ovome roku kratko; ako ne uspijemo ima do juna mjeseca još uvijek roka a da ne budemo prozvani. Hvala.
S obzirom da nema više prijavljenih, zaključujem raspravu i prema prijedlogu koji smo ovdje dobili je da primimo k znanju i da glasamo o tome: Akcioni plan koji smo dobili od Savjeta ministara BiH i Ministarstva pravde, kao i Prijedlogu plana aktivnosti od Centralne izborne komisije. Molim vas, pripremite se za glasanje. Možete glasati, sad! „Za“ je 29. „Protiv“ nije bilo. „Uzdržanih“dva. Konstatujem da smo primili k znanju ovaj materijal i praktično dali mogućnost da se formira ova komisija od strane Savjeta ministara i da nastave da rade prema utvrđenom planu. Istovremeno, Kolegijum ima jednostavno rješenje koje ne zahtijeva da se sastaje Prošireni kolegijum, a to je da se sjednica nastavi 16., u utorak, u 10,00 sati. Ako ste raspoloženi da o tom prijedlogu glasamo da glasamo, ako ne napravićemo sjednicu Proširenog kolegijuma. Ako ste spremni da glasamo, molim vas, pripremite se za glasanje. Možete glasati, sad! Šesnaesti? To je utorak u 10,00. „Za“ 27, „protiv“ jedan, „uzdržan“ jedan. Konstatujem da smo usvojili prijedlog Kolegijuma i sastajemo se 16. u 10,00 sati. Ima li potrebe da sazivamo Prošireni kolegijum? Nema. Zahvaljujem. Sjednica je prekinuta u 17,18 časova.